'എല്ലാം ചെയ്യാന് ശീലമൊന്നും വേണ്ട'; സായി ഒരു ഗാഡ്ജറ്റ് പ്രേമിയല്ല എന്ന് നടി നവ്യ നായര്Malayali Life | The Largest Malayalam Online Lifestyle Portal\n'എല്ലാം ചെയ്യാന് ശീലമൊന്നും വേണ്ട'; സായി ഒരു ...\nSaturday 28 March 2020 02:48:06 PM\nരാജ്യത്ത് കൊറോണ വൈറസ് വ്യാപനം കാരണം ക്വാറന്റിന് ദിനങ്ങളിളുടെ കടന്ന് പോകുകയാണ് മനുഷ്യർ എല്ലാരും. ഈ ദിനങ്ങളെ ആഘോഷപൂർണമാക്കാൻ ഉള്ള ശ്രമങ്ങളിലാണ് ഏവരും. സമൂഹ മധ്യമങ്ങളിലൂടെ ക്വാറന്റിന് ദിനങ്ങളിലെ സന്തോഷങ്ങൾ പങ്കുവച്ച് താരങ്ങളും എത്താറുണ്ട്. എന്നാൽ ഇപ്പോൾ അത്തരം ഒരു സന്തോഷ നിമിഷങ്ങൾ പങ്കുവച്ചിരിക്കുകയാണ് നടി നവ്യ നായര്. ജാന് എന്ന് ചെല്ലപ്പേരില് വിളിക്കുന്ന തന്റെ മകന് സായി കൃഷ്ണ വീട് വൃത്തിയാക്കുന്ന വിഡിയോയാണ് ഇപ്പോൾ വൈറൽ ആകുന്നത്. ഈ വീഡിയോ നവ്യ തന്നെയാണ് ഷൂട്ട് ചെയ്തിരിക്കുന്നത്.\nവീട്ടില് ഈ 21 ദിവസം ക്വാറന്റീനില് കഴിയുമ്പോൾ തന്റെ ജാന് പുതിയ പാഠങ്ങള് പഠിക്കുകയാണെന്ന് നവ്യ തന്നെ പറയുകയാണ്. 'എല്ലാം ചെയ്യാന് ശീലമൊന്നും വേണ്ട. ആ കമന്റ് എനിക്കിഷ്ടപ്പെട്ടു. സായി ഒരു ഗാഡ്ജറ്റ് പ്രേമിയല്ല. അവന് ഇത്തരത്തിലുള്ള റിയല് ടൈം കളികള് കളിക്കാനും വലിയവര് ചെയ്യുന്നതൊക്കെ ചെയ്യാനുമാണ് ഇഷ്ടം. ഉത്തരവാദിത്തമുള്ള ജോലികള്. ഈ സ്നേഹവും സന്തോഷവും എന്റെ ഹൃദയത്തെ കീഴ്പ്പെടുത്തിക്കളഞ്ഞു എന്നും നവ്യ കുറിച്ചു.\nRead more topics: # Sai is notagadget lover ,# said navya nair\nSai is notagadget lover said navya nair


കശ്മീരില് ഭീകരരും സുരക്ഷാസേനയും തമ്മില് ഏറ്റുമുട്ടല് ; ആറു ഭീകരരെ വധിച്ചു – Chandrika Daily\nBy chandrika Saturday December 22, 2018 11:13 am\nകശ്മീരില് ഭീകരരും സുരക്ഷാസേനയും തമ്മില് ഏറ്റുമുട്ടല് ; ആറു ഭീകരരെ വധിച്ചു\nജമ്മു: ജമ്മു കശ്മീരിലെ പുല്‍വാമയില് ഭീകരരും സുരക്ഷാസേനയും തമ്മില് ഏറ്റുമുട്ടല്. ഏറ്റുമുട്ടലില് ആറു ഭീകരരെ സൈന്യം വധിച്ചു. ട്രാല് മേഖലയില് സുരക്ഷാസേന പരിശോധന നടത്തവെ ഭീകരര്…\nജമ്മു: ജമ്മു കശ്മീരിലെ പുല്‍വാമയില് ഭീകരരും സുരക്ഷാസേനയും തമ്മില് ഏറ്റുമുട്ടല്. ഏറ്റുമുട്ടലില് ആറു ഭീകരരെ സൈന്യം വധിച്ചു. ട്രാല് മേഖലയില് സുരക്ഷാസേന പരിശോധന നടത്തവെ ഭീകരര് വെടിയുതിര്‍ക്കുകയായിരുന്നു. ഏറ്റുമുട്ടല് പുരോ?ഗമിക്കുകയാണ്.\nരാഷ്ട്രീയ റൈഫിള്‍സ്, സ്‌പെഷല് ഓപ്പറേഷന്‍സ് ഗ്രൂപ്പ്, ജമ്മു കശ്മീര് പൊലീസ്, സിആര്‍പിഎഫ്, എന്നിവയുടെ നേതൃത്വത്തില് ആര്‍പോറ, ട്രാല്, പുല്‍വാമ മേഖലകളില് തിരച്ചില് നടത്തുകയായിരുന്നു. തീവ്രവാദികള് ഒളിച്ചിരുപ്പുണ്ടെന്ന രഹസ്യവിവരത്തിന്റെ അടിസ്ഥാനത്തിലായിരുന്നു സംയുക്ത പരിശോധന നടത്തിയത്.\nതിരച്ചില് തുടരുന്നതിനിടെ ഭീകരര് സുരക്ഷാസേനയ്ക്ക് നേരെ വെടിയുതിര്‍ക്കുകയായിരുന്നു. കഴിഞ്ഞ ദിവസം നിയന്ത്രണരേഖയില് പാക് സൈന്യം നടത്തിയ വെടിവയ്പില് രണ്ടു ജൂണിയര് കമ്മീഷന്‍ഡ് ഓഫീസര്‍മാര് കൊല്ലപ്പെട്ടിരുന്നു.


Emalayalee.com - അമലാപോള് വീണ്ടും ലാലിന്റെ നായിക\nഅമലാപോള് വീണ്ടും ലാലിന്റെ നായിക\nFILM NEWS 22-Nov-2013 ജയമോഹനന് എം\nതമിഴിലെ തിരക്കേറിയ നായിക അമലാപോള് വീണ്ടും മോഹന്‍ലാലിനൊപ്പമെത്തുന്നു. ലൈലാ ഓ ലൈലാ എന്ന ജോഷി ചിത്രത്തിലൂടെയാണ് അമലാപോളിന്റെ തിരിച്ചുവരവ്. ജോഷി മോഹന്‍ലാല് ചിത്രമായ റണ് ബേബി റണ്ണിലും അമലാപോളായിരുന്നു നായിക. കഹാനിയിലൂടെ ശ്രദ്ധേയയായ സുരേഷ് നായര് തിരക്കഥയെഴുതുന്ന ചിത്രമാണ് ലൈലാ ഓ ലൈലാ. എന്നാല് റണ് ബേബി റണ്ണിന് ശേഷം ജോഷി മോഹന്‍ലാല് ചിത്രമായ ലോക്‌പാല് വന് പരാജയമായിരുന്നു.\nമലയാളത്തില് ഫഹദ് ഫാസില് ചിത്രമായ ഒരു ഇന്ത്യന് പ്രണയ കഥയില് അഭിനയിച്ചു വരുകയാണ് അമലാപോള്. അതുപോലെ തന്നെ തമിഴില് വിജയ്‌യുടെ അടുത്ത ചിത്രത്തിലും അമലാപോള് തന്നെയാണ് നായികയാവുന്നത്.


Kayamkulam Kochunni tested pyramid fight - Malayalam Filmibeat\n| Updated: Wednesday, October 17, 2018, 16:37 [IST]\nഅതിശയിപ്പിക്കുന്ന വിവരങ്ങളിതാ | filmibeat Malayalam\nകായംകുളം കൊച്ചുണ്ണി തിയറ്ററുകള് കീഴടക്കി പ്രദര്‍ശനം തുടരുകയാണ്. ബോക്‌സോഫീസില് കൊടുങ്കാറ്റ് സൃഷ്ടിക്കുന്ന രീതിയിലുള്ള കളക്ഷന് റിപ്പോര്‍ട്ടുകളാണ് ഓരോ ദിവസം കഴിയുംതോറും പുറത്ത് വരുന്നത്. സിനിമ കണ്ടവര്‍ക്കൊല്ലം സിനിമയുടെ അവതരണവും ദൃശ്യഭംഗിയും ഒത്തിയിരിയധികം ഇഷ്ടപ്പെട്ടിട്ടുണ്ടെന്നാണ് ആദ്യം മുതല് വന്ന റിപ്പോര്‍ട്ടുകള്.\nസിനിമയില് നിവിന് പോളി അവതരിപ്പിച്ച കൊച്ചുണ്ണിയും സണ്ണി വെയിന്റെ കേശവന് എന്ന കഥാപാത്രവും തമ്മില് നടത്തിയ സംഘട്ടനം ഏറെ ശ്രദ്ധേയമായിരുന്നു. പല സിനിമകളിലും ഉത്സവത്തിനിടെ നടക്കുന്ന അടി കണ്ടിട്ടുണ്ടെങ്കിലും പ്രേക്ഷകരെ വിസ്മയിപ്പിച്ചൊരു രംഗമായിരുന്നു കായംകുളം കൊച്ചുണ്ണിയില് ഉണ്ടായിരുന്നത്. അതിനെ കുറിച്ചുള്ള വിവരങ്ങള് അണിയറ പ്രവര്‍ത്തകര് ഫേസ്ബുക്ക് പേജിലൂടെ പങ്കുവെച്ചിരിക്കുകയാണ്.\nഉത്സവക്കാഴ്ചകള്‍ക്കിടയിലെ സംഘട്ടന രംഗങ്ങള് ഏറെ കണ്ടിട്ടുള്ള മലയാളികളെ ഏറെ അത്ഭുതപ്പെടുത്തിയ ഒന്നാണ് കായംകുളം കൊച്ചുണ്ണിയിലെ മികച്ച രംഗങ്ങളില് ഒന്നായ കൊച്ചുണ്ണി - കേശവന് സംഘട്ടനം. ഒരു മനുഷ്യ പിരമിഡിന് ഉള്ളില് ഒരുക്കിയ ആ സംഘട്ടനത്തിന് പിന്നിലെ പ്രയത്‌നങ്ങളും അതുപോലെ തന്നെ ആവേശം നിറക്കുന്നതാണ്. സാധാരണ ഉത്സവമേളങ്ങള്‍ക്ക് ഇടയിലുള്ള ഒരു ഫൈറ്റില് നിന്നും എന്ത് വ്യത്യസ്ഥത കൊണ്ടുവരാമെന്ന ആലോചനയില് സംവിധായകന് റോഷന് ആന്‍ഡ്രൂസിന്റെ ചിന്തയില് തെളിഞ്ഞു വന്നൊരു ആശയമാണ് പിരമിഡ് ഫൈറ്റ്.\nആ ഒരു ആശയം തിരക്കഥാകൃത്തുക്കളായ സഞ്ജയ്-ബോബിയോട് സംസാരിക്കുകയും ചെയ്തു. പിന്നീട് അതിന്റെ ഒരു പ്രീവിസ് [PREVIZ] തയ്യാറാക്കുകയാണ് ചെയ്തത്. ബോംബെയിലുള്ള ഒരു കമ്പനിയാണ് ആനിമേറ്റഡ് രീതിയില് മൂവ്‌മെന്റ് ഉള്ള പ്രീവിസ് ഒരുക്കിയത്. ആ സംഘട്ടനരംഗം ചിത്രീകരിക്കുവാന് പ്രീവിസ് നല്‍കിയ സഹായം ചെറുതല്ല. ഓരോ ഷോട്ടും എവിടെ നിന്നും എങ്ങനെ എടുക്കാം എന്നുള്ള ഒരു വ്യക്തമായ ധാരണ സൃഷ്ടിച്ചെടുക്കാന് അതിനാല് കഴിഞ്ഞു.\nഅതിനായി വൃത്താകൃതിയില് സ്റ്റീല് കൊണ്ടൊരു സ്‌ട്രെക്ച്ചര് സൃഷ്ടിച്ച് അതില് ആളുകളെ നിര്‍ത്തി കെട്ടിവെക്കുകയാണ് ചെയ്തത്. ഏതാണ്ട് മൂന്ന് മണിക്കൂറോളം ഫൈറ്റിന് തയ്യാറെടുക്കുവാന് വണ്ടി വന്നു. മുംബൈയില് നിന്നും 170 ഓളം ഗണപതി ബപ്പാ മോറിയ കലാകാരന്മാരെയാണ് ഈ ഫൈറ്റിന് വേണ്ടി കൊണ്ടു വന്നത്. വെയില് ശക്തി പ്രാപിക്കുന്നത് അനുസരിച്ച് സ്റ്റീല് ചൂടാവുകയും അതില് ചേര്‍ന്ന് നില്‍ക്കുന്നത് കഠിനമാവുകയും ചെയ്യുന്നത് കൊണ്ട് രാവിലെ7മണി മുതല് 11.30 വരെയാണ് ഷൂട്ടിങ്ങ് നടന്നത്. CGIയുടെ സമയത്ത് ആ സ്റ്റീലും വസ്ത്രങ്ങളും ഒഴിവാക്കുകയും ചെയ്തു.\nനാല് ദിവസത്തെ ട്രെയിനിങ്ങാണ് നിവിന് പോളിക്കും സണ്ണി വെയ്നും ആ രംഗം ഒരുക്കുവാന് വേണ്ടി നല്‍കിയത്. ഐക്കിഡോ, തായ്ചി, കളരിപ്പയറ്റ് എന്നിങ്ങനെ പലതും ഒത്തുചേര്‍ന്ന ഒരു 'മിക്‌സഡ് മാര്‍ഷ്യല് ആര്‍ട്ടാ'ണ് ആ ഫൈറ്റില് ഉപയോഗിച്ചിരിക്കുന്നത്. സാധാരണ കണ്ടിട്ടുള്ള ഉത്സവരംഗങ്ങളിലെ സംഘട്ടനങ്ങളില് അവിടെ ഉള്ള പ്രോപ്പര്‍ട്ടീസും-മണ്‍കലം, ചെറിയ പെട്ടിക്കടകള്, ലൈറ്റ് എന്നിങ്ങനെ- പലതും ഉപയോഗിക്കാറുണ്ട്. കായംകുളം കൊച്ചുണ്ണിയിലെ ഈ ഒരു ഫൈറ്റിന് വേണ്ടി ഉപയോഗിച്ചിരിക്കുന്ന ഏക പ്രോപ്പര്‍ട്ടി ചരലാണ്.\nഅതില് ചവിട്ടുമ്പോഴും വീഴുമ്പോഴുമെല്ലാമുള്ള ശബ്ദ വ്യതിയാനങ്ങള് കൃത്യമായി ചിത്രത്തില് ഫൈറ്റില് ഉപയോഗിച്ചിട്ടുണ്ട്. മൂന്ന് മാസത്തോളമാണ് ചിത്രത്തിലെ ആക്ഷന് രംഗങ്ങളെല്ലാം തയ്യാറാക്കിയെടുക്കുവാന് സമയമെടുത്തത്. ഈ പിരമിഡ് ഫൈറ്റിന് മാത്രമായി ഏകദേശം ഒരു കോടി രൂപക്കടുത്ത് ചിലവ് വന്നിട്ടുണ്ട്.\nമുംബൈയില് നിന്നും വന്ന ഗണപതി ബാപ്പയ് മോറിയ കലാകാരന്മാര്‍ക്ക് മാത്രം ദിവസം 15-20 ലക്ഷം രൂപ ചിലവ് വന്നു. രണ്ടു ദിവസമാണ് അവരുടെ സേവനം ചിത്രത്തിനായി വിനിയോഗിച്ചത്. വിജയകരമായി കുതിക്കുന്ന കായംകുളം കൊച്ചുണ്ണിയിലെ ഏറ്റവും മനോഹരമായ രംഗങ്ങളില് ഒന്നാണ് ഈ പിരമിഡ് ഫൈറ്റ് എന്ന് ഓരോ പ്രേക്ഷകനും സമ്മതിച്ചു തരുന്നു. മലയാള സിനിമയില് ഇത്തരത്തില് ഉള്ള വേറിട്ട പരീക്ഷണങ്ങള് ഇനിയും ഉണ്ടാകുവാന് ഈ പിരമിഡ് ഫൈറ്റ് കാരണമാകും എന്നുറപ്പ്.\nKayamkulam Kochunni tested pyramid fight


k surendran's response on loksabha election and victory of bjp in kerala | ലോകസഭാ തെരഞ്ഞെടുപ്പ്: കേരളത്തില് 18 സീറ്റുകളില് പാര്‍ട്ടിക്ക് ജയപ്രതീക്ഷയെന്ന് കെ സുരേന്ദ്രന് - Malayalam Oneindia\nലോകസഭാ തെരഞ്ഞെടുപ്പ്: കേരളത്തില് 18 സീറ്റുകളില് പാര്‍ട്ടിക്ക് ജയപ്രതീക്ഷയെന്ന് കെ സുരേന്ദ്രന്\nUpdated: Fri, Jan 25, 2019, 9:35 [IST]\nതൃശൂര്: ആസന്നമായ ലോകസഭാ തെരഞ്ഞെടുപ്പില് കേരളത്തില് 18 സീറ്റുകളില് ബി.ജെ.പിക്ക് ജയപ്രതീക്ഷയെന്ന് സംസ്ഥാന ജനറല് സെക്രട്ടറി കെ. സുരേന്ദ്രന്. ശക്തമായ ത്രികോണമത്സരം സംസ്ഥാനത്ത് നടക്കുമെന്നാണ് പാര്‍ട്ടി വിലയിരുത്തല്. വിവിധ സര്‍വെകള് ബി.ജെ.പിക്ക് മുന്‍തൂക്കം പ്രവചിക്കുന്നു. സീറ്റുകള് മത്സരിക്കുന്നതു സംബന്ധിച്ച് ബി.ഡി.ജെ.എസ്. ഉള്‍പ്പെടെ ഘടകകക്ഷികള് അവകാശവാദമുന്നയിക്കുന്നതു സ്വാഭാവികമാണെന്ന് സുരേന്ദ്രന് പ്രതികരിച്ചു. ഫെബ്രുവരി രണ്ടാംവാരത്തോടെ സീറ്റുകള് സംബന്ധിച്ചും സ്ഥാനാര്‍ഥികളെ സംബന്ധിച്ചും ധാരണയാകും. ആരും പ്രതീക്ഷിക്കാത്ത ചിലര് ഇക്കുറി ലിസ്റ്റില് ഇടംപിടിക്കും. എന്.എസ്.എസ്. ഉള്‍പ്പെടെ സമുദായ സംഘടനകളെ ഒരു കുടക്കീഴില് കൊണ്ടുവരുകയാണ് ലക്ഷ്യം. അയ്യപ്പജ്യോതി അതിനു തുടക്കമിട്ടുവെന്നാണ് കണക്കാക്കുന്നത്.\nശബരിമലയില് 51 യുവതികള് ദര്‍ശനം നടത്തിയെന്ന കള്ളസത്യവാങ്മൂലം നല്‍കിയ പിണറായി ഇന്ദ്രജാലക്കാരനായി മാറിയെന്നു ബി.ജെ.പി സംസ്ഥാന സെക്രട്ടറി കെ. സുരേന്ദ്രന്. ജാലവിദ്യക്കാരനെ പോലെ പുരുഷനെ സ്ത്രീയാക്കുന്ന നടപടിയാണു മുഖ്യമന്ത്രി സ്വീകരിച്ചതെന്ന് ബി.ജെ.പി. നേതൃയോഗ തീരുമാനങ്ങള് വിശദീകരിക്കവെ വിമര്‍ശിച്ചു. ആടിനെ പട്ടിയാക്കുന്ന പണി മുമ്പുമുണ്ട്. ഇത്തരമൊരു സത്യവാങ്മൂലം നല്‍കാന് എവിടുന്നാണ് പോലീസിനു വിവരം ലഭിച്ചത്? ശബരിമലയെ കളങ്കപ്പെടുത്താന് ഭരണഘടനാ സ്ഥാപനങ്ങളെ കരുവാക്കുകയാണ്. ശബരിമലയെ തകര്‍ക്കുകയാണ് ലക്ഷ്യം. കച്ചവടമാണ് നടത്തുന്നത്. എരുമേലിയില് വിമാനത്താവളം നോക്കിയാണ് പിണറായി കളിക്കുന്നത്. 500 ഏക്കര് സര്‍ക്കാര് ഭൂമി ചിലര്‍ക്ക് നല്‍കാനാണ് പദ്ധതിയെന്നും വിമര്‍ശിച്ചു.\nശബരിമലയില് വീണ്ടും തെറ്റുകള് ആവര്‍ത്തിക്കാനാണ് സര്‍ക്കാര് നീക്കമെങ്കില് ചെറുത്തു തോല്‍പിക്കും. പുത്തരിക്കണ്ടം മൈതാനിയില് നടന്ന അയ്യപ്പ ഭക്തസംഗമത്തില് പങ്കെടുത്ത മാതാ അമൃതാനന്ദമയി ദേവി, കൊളത്തൂര് അദൈ്വതാശ്രമം അധിപന് ചിദാനന്ദപുരി തുടങ്ങിയവര്‍ക്ക് എതിരേ പോലും പരസ്യമായി അധിക്ഷേപം ചൊരിയുന്നു. സി.പി.എം. സെക്രട്ടറി കോടിയേരി ഹീനപ്രചാരണമാണ് നടത്തുന്നത്. ഹിന്ദുമത സ്ഥാപനങ്ങള് സി.പി.എമ്മിനു കയറി കൊട്ടാനുള്ള ചെണ്ടയല്ല. ഇവര് സി.പി.എമ്മിന്റെ വര്‍ഗ ബഹുജന സംഘടനകളാണോ? ആചാര്യന്മാര് എവിടെ പോകണമെന്നു പറയാന് കോടിയേരിക്ക് എന്തധികാരമാണുള്ളത്?\nഹിന്ദു ആചാര്യന്മാരെ വിമര്‍ശിക്കുന്നു\nസ്വാമി അഗ്നിവേശ്, സന്ദീപാനന്ദഗിരി എന്നിവരെ സി.പി.എം. കൊണ്ടുനടക്കുന്നുണ്ട്. കള്ളനാണയങ്ങളെ കൂടെ കൂട്ടിയവര് ഹിന്ദു ആചാര്യന്മാരെ വിമര്‍ശിക്കുന്നു. സി.പി.എം ഇത്തരം ഭീഷണിപ്പെടുത്തലുകള് അവസാനിപ്പിക്കണം.ശബരിമല നടതുറക്കുന്ന ദിവസം ജില്ലാതലങ്ങളില് സര്‍ക്കാര് നടപടിക്ക് എതിരേ പ്രതിഷേധ പരിപാടി നടത്തും. ഫെബ്രുവരി അഞ്ചിനകം എല്ലാബൂത്തിലും തെരഞ്ഞെടുപ്പു കമ്മിറ്റികളുണ്ടാക്കും. ഫെ.12 മുതല് മാര്‍ച്ച് രണ്ടുവരെ ആദ്യഘട്ട ഗൃഹസമ്പര്‍ക്കം നടത്തും. എന്റെ കുടുംബം ബി.ജെ.പി കുടുംബം എന്നതാണ് മുദ്രാവാക്യം. വീടുകളില് പാര്‍ട്ടി പതാക ഉയര്‍ത്തും. സ്റ്റിക്കറുകള് പതിക്കും. വിവിധ ബഹുജനസംഘടനകളുടെ യോഗങ്ങളും നടത്തും. ദേശീയ അധ്യക്ഷന് അമിത്ഷാ, കേന്ദ്രമന്ത്രിമാരായ നിര്‍മല സീതാരാമന്, രവിശങ്കര് പ്രസാദ് എന്നിവര് സംസ്ഥാനത്തെ പാര്‍ട്ടി യോഗങ്ങള്‍ക്ക് എത്തും. ഇരുമുന്നണികളും ഒരുപോലെ ശത്രുക്കളാണ്. ഇടത് അതല്ലെങ്കില് വലത് എന്ന കലാപരിപാടി ഇനി അവസാനിപ്പിക്കണം.\nlok sabha elections 2019 k surendran bjp kerala ലോക്സഭാ തിരഞ്ഞെടുപ്പ് കെ സുരേന്ദ്രന് ബിജെപി കേരളം\nk surendran's response on loksabha election and victory of bjp in kerala


ക്ലാസ് മുറിയില് പാട്ടു പാടി ഹൃദയം കവര്‍ന്ന അനന്യ ഇനി സിനിമയില് പാടും | Ananya blind girl singing ne mukilo uyare movie to sing in Cinema Bijibal Jayasurya Movie Viral\nSep 5, 2019, 09:36 AM IST\nഉയരെ എന്ന് ചിത്രത്തിലെ 'നീ മുകിലോ..' എന്ന പാട്ട് അനന്യ പാടിയതാണ് സമൂഹമാധ്യമങ്ങളില് ഹിറ്റായത്.\nക്ലാസ് മുറിയിലെ ബെഞ്ചിലിരുന്ന് കൂട്ടുകാര്‍ക്ക് വേണ്ടി പാട്ട് പാടി സാമൂഹിക മാധ്യമങ്ങളില് വൈറലായ അനന്യ സിനിമയില് പാടുന്നു. സംഗീത സംവിധായകന് ബിജിപാലാണ് അനന്യയ്ക്ക് അവസരം നല്‍കിയത്. ക്യാപ്റ്റന് എന്ന സിനിമക്ക് ശേഷം പ്രജേഷ് സെന് ജയസൂര്യ കൂട്ടുക്കെട്ടില് പുറത്തിറങ്ങുന്ന പുതിയ ചിത്രത്തിലാണ് അനന്യയുടെ അരങ്ങേറ്റം\nഉയരെ എന്ന് ചിത്രത്തിലെ 'നീ മുകിലോ..' എന്ന പാട്ട് അനന്യ പാടിയതാണ് സമൂഹമാധ്യമങ്ങളില് ഹിറ്റായത്. ഈ വീഡിയോ കണ്ട പ്രജേഷ് സെന്നും ബിജിപാലും അനന്യയുടെ മാതാപിതാക്കളുമായി സംസാരിക്കുകയും സിനിമയിലേക്ക് ക്ഷണിക്കുകയുമായിരുന്നു.\nജന്മനാ കാഴ്ച്ചയില്ലാത്ത ഈ പെണ്‍കുട്ടി കണ്ണൂര് വാരം സ്വദേശിയാണ്. വീട്ടിലെ റേഡിയോയില് പാട്ട് കേട്ടാണ് അനന്യ പാട്ടു പഠിച്ചത്. ധര്‍മ്മശാല മാതൃകാ അന്ധവിദ്യാലയത്തിലെ നാലാം ക്ലാസുകാരിയാണ് ഈ കൊച്ചുമിടുക്കി. വീട്ടുകാരുടെയും അധ്യാപകരുടെയും നാട്ടുകാരുടെയും പൂര്‍ണപിന്തുണ അനന്യക്ക് ഉണ്ട്. കാഴ്ച ലഭിക്കാനുള്ള ചികില്‍സയിലാണ് അനന്യയിപ്പോള്.\nContent Highlights: Ananya blind girl, ne mukilo uyare movie, to sing in Cinema, Bijibal, Jayasurya, Movie, Viral Video\nകൊച്ചി: “മക്ക മദീന മുത്തു നബീനയ്‌ക്കോമനയാ ഫാത്തിമ ബീവി തേനിമ്പപൂവി പൂമകളാ ..\nപാട്ടിനൊപ്പം കിളിക്കൊഞ്ചലും കുറുമ്പുമായി അനന്യക്കുട്ടി; 'ബൗ ബൗ' മേക്കിങ് വീഡിയോ മനോഹരം


മോന്‍സനെ ആരുവഴി പരിചയപ്പെട്ടു?, വീട്ടില് പോയപ്പോള് എന്തുകൊണ്ട് സംശയം തോന്നിയില്ല?, പൊലീസിനെതിരെ ചോ - Samakalika Malayalam\nമോന്‍സനെ ആരുവഴി പരിചയപ്പെട്ടു?, വീട്ടില് പോയപ്പോള് എന്തുകൊണ്ട് സംശയം തോന്നിയില്ല?, പൊലീസിനെതിരെ ചോദ്യങ്ങളുമായി ഹൈക്കോടതി\nBy സമകാലിക മലയാളം ഡെസ്‌ക് | Published: 29th October 2021 04:27 PM |\nLast Updated: 29th October 2021 04:27 PM | A+A A- |\nമോൻസൻ മാവുങ്കൽ, ഫയല്\nകൊച്ചി: പുരാവസ്തു വില്‍പ്പനക്കാരന് എന്ന വ്യാജേന മോന്‍സന് മാവുങ്കല് കോടികള് തട്ടിയെടുത്ത കേസില് പൊലീസിനെ ചോദ്യം ചെയ്ത് ഹൈക്കോടതി. മോന്‍സന് മാവുങ്കലിന്റെ വീടിന് സംരക്ഷണം നല്‍കിയത് നടപടിക്രമങ്ങള് പാലിച്ചെന്നതടക്കം പൊലീസിന്റെ ഇടപെടലുകളെ ന്യായീകരിച്ച് ഡിജിപി അനില്‍കാന്ത് നല്‍കിയ സത്യവാങ്മൂലം പരിശോധിച്ചാണ് ഹൈക്കോടതി വിമര്‍ശനം ഉന്നയിച്ചത്.\nഡിജിപിയുടെ സത്യവാങ്മൂലം ഒട്ടേറെ ചോദ്യങ്ങളുയര്‍ത്തുന്നുവെന്ന് പറഞ്ഞ കോടതി, ഉന്നത പൊലീസ് ഉദ്യോഗസ്ഥര് ആരുവഴിയാണ് മോന്‍സനെ പരിചയപ്പെട്ടതെന്ന് ചോദിച്ചു.മോന്‍സന്റെ വീട്ടില് പ്പോയവര് എന്തുകൊണ്ട് പുരാവസ്തു നിയമത്തെ കുറിച്ച് ചിന്തിച്ചില്ല?, നിയമപ്രകാരമാണോ പുരാവസ്തുക്കള് സൂക്ഷിക്കുന്നത് എന്നത് സംബന്ധിച്ച് എന്തുകൊണ്ട് സംശയം തോന്നിയില്ല?,ഐജി ലക്ഷ്്മണിന്റെ ഇടപെടലിനെ കുറിച്ച് സത്യവാങ്മൂലത്തില് വ്യക്തതയില്ലെന്നും കോടതി ചൂണ്ടിക്കാട്ടി.\nമോന്‍സനെ ആരുവഴി പരിചയപ്പെട്ടു?\nമോന്‍സന് എല്ലാ സംവിധാനങ്ങളും തന്നിഷ്ടത്തിന് ദുരുപയോഗം ചെയ്തു. പുരാവസ്തുക്കള് കാണാന് മോന്‍സന്റെ വീട്ടില് സന്ദര്‍ശനം നടത്തിയ ശേഷം സംശയം തോന്നിയ മുന് ഡിജിപി അന്വേഷണം നടത്താന് ആവശ്യപ്പെട്ട് കത്ത് നല്‍കി. വീടിന് മുന്നില് ബീറ്റ് ബോക്‌സ്് സ്ഥാപിക്കാന് നിര്‍ദേശിച്ച് മറ്റൊരു കത്തും ഇറങ്ങിയത് ഇക്കാലത്താണ്. ഇത് എന്തൊരു വിരോധാഭാസമാണെന്നും കോടതി ചോദിച്ചു. അന്വേഷിക്കാന് ആവശ്യപ്പെട്ട് ഡിജിപി കത്ത് നല്‍കി എട്ടുമാസത്തിന് ശേഷമാണ് റിപ്പോര്‍ട്ട് നല്‍കിയത്. അന്വേഷണ റിപ്പോര്‍ട്ട് നല്‍കാന് എന്തുകൊണ്ട് കാലതാമസം വരുത്തി?. മുന് ഡിജിപിയും എഡിജിപിയും നല്‍കിയതടക്കം കേസുമായി ബന്ധപ്പെട്ട കത്തുകള് ഹാജരാക്കാനും നിര്‍ദേശിച്ച് കേസ് പരിഗണിക്കുന്നത് നവംബര് 11ലേക്ക് മാറ്റി.\nപ്രതി മോന്‍സന് മാവുങ്കലിന്റെ വീടിന് സംരക്ഷണം നല്‍കിയത് നടപടിക്രമങ്ങള് പാലിച്ചെന്നായിരുന്നു കഴിഞ്ഞ ദിവസം പൊലീസ് ഹൈക്കോടതിയില് നല്‍കിയ സത്യവാങ്മൂലത്തില് പറയുന്നത്. മോന്‍സന്റെ വീടിന്റെ പ്രദേശത്ത് ഏര്‍പ്പെടുത്തിയത് പതിവു ബീറ്റ് പരിശോധന മാത്രമെന്ന് ഡിജിപി അനില്‍കാന്ത് നല്‍കിയ സത്യവാങ്മൂലത്തില് പറയുന്നു. അപേക്ഷ പരിഗണിച്ചാണ് ബീറ്റ് ബോക്‌സ് സ്ഥാപിച്ചത്. മോന്‍സന് ഒരു തരത്തിലുള്ള അധിക സുരക്ഷയും നല്‍കിയിട്ടില്ല. അപേക്ഷ ലഭിക്കുമ്പോള് നല്‍കുന്ന പതിവ് പൊലീസ് നിരീക്ഷണം മാത്രമാണ് മോന്‍സനും നല്‍കിയത്.\nപൊലീസിനെതിരെ ചോദ്യങ്ങളുമായി ഹൈക്കോടതി\nമോന്‍സന് മാവുങ്കലിന് എതിരായ പൊലീസ് അന്വേഷണം കാര്യക്ഷമമാണ്. അന്വേഷണത്തെ സംശയിക്കേണ്ട സാഹചര്യമില്ല. മോന്‍സനെതിരെ പോക്‌സോ ഉള്‍പ്പെടെ 10 കേസുകള് റജിസ്റ്റര് ചെയ്തു. മോന്‍സന്റെ മ്യൂസിയത്തില് സന്ദര്‍ശനം നടത്തിയ അന്നത്തെ ഡിജിപി ലോക്‌നാഥ് ബെഹ്‌റ മോന്‍സനെതിരെ അന്വേഷണത്തിന് നിര്‍ദേശം നല്‍കിയിരുന്നു. മോന്‍സന്റെ പുരാവസ്തുക്കള് കാണാനായിരുന്നു സന്ദര്‍ശനമെന്നും ബെഹ്‌റ മൊഴി നല്‍കി. ബെഹ്‌റ മ്യൂസിയം സന്ദര്‍ശിക്കുമ്പോള് മോന്‍സനെതിരെ ഇന്റലിജന്‍സ് റിപ്പോര്‍ട്ട് ഉണ്ടായിരുന്നില്ല. ബെഹ്‌റ ആവശ്യപ്പെട്ട പ്രകാരമാണ് എഡിജിപി മനോജ് എബ്രഹാം ഒപ്പം പോയതെന്നും സത്യവാങ്മൂലത്തില് പറയുന്നു.\nമോന്‍സനെതിരായ കേസ് അന്വേഷിക്കുന്ന ഉദ്യോഗസ്ഥനെ മാറ്റാന് ഐജി ലക്ഷ്മണ ശ്രമിച്ചതായും സത്യവാങ്മൂലത്തിലുണ്ട്. എന്നാല് എഡിജിപി ഇടപെട്ട് ഈ നീക്കം തടയുകയും ലക്ഷ്മണയോട് വിശദീകരണം ചോദിക്കുകയും ചെയ്തു. മോന്‍സന്റെ ഡ്രൈവര് അജിയെ പൊലീസ് ഭീഷണിപ്പെടുത്തിയിട്ടില്ലെന്ന് ഡിജിപി ഹൈക്കോടതിയില് വ്യക്തമാക്കി. ഔദ്യോഗിക കൃത്യനിര്‍വഹണത്തിന്റെ ഭാഗമായാണ് അജിയോട് ഹാജരാകാന് നിര്‍ദേശിച്ചത്. പൊലീസ് ഭീഷണിപ്പെടുത്തിയെന്ന അജിയുടെ ആരോപണങ്ങള് വാസ്തവ വിരുദ്ധമെന്നും ഡിജിപിയുടെ സത്യവാങ്മൂലത്തില് പറയുന്നു.\nമോന്‍സന് മാവുങ്കല് monson mavunkal monson mavunkal case ഡിജിപിയുടെ സത്യവാങ്മൂലം പൊലീസ് ഹൈക്കോടതി highcourt against police


Tue Jun 28 2022 17:22:19 GMT+0530 (India Standard Time)\nപുലര്‍ച്ചെതന്നെ ജോര്‍ജിനെ മജിസ്‌ട്രേറ്റിന് മുമ്പാകെ ഹാജരാക്കാന് ശ്രമിച്ചെങ്കിലും പിന്നീട് തീരുമാനം മാറ്റുകയായിരുന്നു.\nBY SRF26 May 2022 1:56 AM GMT\nSRF26 May 2022 1:56 AM GMT\nതിരുവനന്തപുരം: വിദ്വേഷ പ്രസംഗത്തില് കൊച്ചിയില്‍നിന്ന് ഫോര്‍ട് പോലിസ് അറസ്റ്റു ചെയ്ത പി സി ജോര്‍ജിനെ ഇന്ന് രാവിലെ ഒന്നാംക്ലാസ് മജിസ്‌ട്രേറ്റിന് മുമ്പാകെ ഹാജരാക്കും. ഏറെ നാടകീയമായി പുലര്‍ച്ചെ പന്ത്രണ്ടരയോടെയാണ് ജോര്‍ജിനെ തിരുവനന്തുപുരത്ത് എ ആര് ക്യാംപില് ഫോര്‍ട് പോലിസ് എത്തിച്ചത്. പുലര്‍ച്ചെതന്നെ മജിസ്‌ട്രേറ്റിന് മുമ്പാകെ ഹാജരാക്കാന് ആദ്യം തീരുമാനിച്ചെങ്കിലും പിന്നീട് മാറ്റുകയായിരുന്നു. യാത്രയ്ക്കിടെ വാഹനമിടിച്ച് മംഗലപുരത്ത് കാ!ല്‍നടയാത്രക്കാരന് പരുക്കേറ്റു.\nപുലര്‍ച്ചെ പന്ത്രണ്ടരയോടെയാണ് കൊച്ചിയില് നിന്ന് പി.ജി. ജോര്‍ജിനെ തിരുവനന്തപുരത്തെത്തിച്ചത്. പുലര്‍ച്ചെതന്നെ ജോര്‍ജിനെ മജിസ്‌ട്രേറ്റിന് മുമ്പാകെ ഹാജരാക്കാന് ശ്രമിച്ചെങ്കിലും പിന്നീട് തീരുമാനം മാറ്റുകയായിരുന്നു.\nജോര്‍ജിന് വീണ്ടും ജാമ്യാപേക്ഷ നല്‍കാനാകും. എന്നാല് നേരത്തെ ലഭിച്ച ജാമ്യം റദ്ദാക്കിയിരുന്നതിനാല് ഇവിടെ നിന്നു ജാമ്യം കിട്ടാനുള്ള സാധ്യത വിരളമാണ്. ജാമ്യം നിഷേധിച്ചാല് ജയിലില് പോകണം. പിന്നീടെ മേല്‍കോടതികളെ ജാമ്യത്തിനായി സമീപിക്കാന് കഴിയുകയുള്ളു. നിലവില് നടക്കുന്ന അന്വേഷണത്തിന്റെ ഭാഗമായി അന്വേഷണ ഉദ്യോഗസ്ഥനു ഉചിതമായ തീരുമാനമെടുക്കാമെന്നു ഇന്നലെ ജാമ്യം റദ്ദാക്കികൊണ്ടുള്ള ഉത്തരവില് കോടതി ചൂണ്ടികാട്ടിയിരുന്നു. തുടര്‍ന്നാണ് അറസ്റ്റുമായി മുന്നോട്ടുപോകാന് ഫോര്‍ട് പോലിസ് തീരുമാനിച്ചത്. ആദ്യം പോലിസ് സംഘം വൈകുന്നേരത്തോടെ തന്നെ കൊച്ചിയിലെത്തിയിരുന്നു. വെണ്ണല കേസലെ ചോദ്യം ചെയ്യലിനു ശേഷമാണ് ജോര്‍ജിനെ ഫോര്‍ട് പൊലീസിനു കൈമാറിയത്. അനന്തപുരി ഹിന്ദു മഹാ സമ്മേളനത്തിലാണ് മത വിദ്വേഷം ഉണ്ടാക്കുന്ന രീതിയിലുള്ള പ്രസംഗം പി സി ജോര്‍ജിന്റെ ഭാഗത്തുനിന്നുണ്ടായത്. തുടര്‍ന്ന് 153 എ, 295 എ വകുപ്പുകള് പ്രകാരം കേസെടുത്ത് ഈരാറ്റുപേട്ടയിലെ വീട്ടില് നിന്നു പി സി ജോര്‍ജിനെ ഫോര്‍ട് പോലിസ് അറസ്റ്റു ചെയ്യുകയായിരുന്നു.


family – The Editor.in\nകുടുംബ വിസ നിരസിച്ചാല് പേടിക്കേണ്ട; വീഡിയോ കോള് സംവിധാനമൊരുക്കി ഖത്തര്\nSaturday January 13th, 2018 webdesk\nഖത്തര് : കുടുംബ വിസ നിരസിച്ചാല് പേടിക്കേണ്ട ആവശ്യമില്ല. അതിന്റെ കാരണമറിയാന് വീഡിയോ കോള് സംവിധാനമൊരുക്കി ഖത്തര്. അല് ഗരാഫയിലെ കുടുംബ വിസ കമ്മിറ്റിയുമായി നിങ്ങള്‍ക്ക് ആശങ്കകള് പങ്കുവെയ്ക്കാം. എന്തുകൊണ്ടാണ് നിങ്ങളുടെ കുടുംബ വിസ അംഗീകരിക്കപ്പെടാത്തതെന്ന് ഉദ്യോഗസ്ഥര് വിശദീകരിക്കും. പ്രശ്നപരിഹാരത്തിനുള്ള നിര്‍ദേശങ്ങളും നല്‍കും. പ്രശ്നപരിഹാരം എളുപ്പമാക്കുന്നതിന് വേണ്ടിയാണ് പുതിയ പരിഷ്‌കാരവുമായി ഖത്തര് രംഗത്തെത്തിയിരിക്കുന്നത്. നിലവിലെ സാഹചര്യത്തില് കുടുംബ വിസ നിരസിച്ചതിന്റെ കാരണമറിയാന് പ്രവാസികള് അല്‍ഗരാഫയിലെ ഇമിഗ്രേഷന് ഓഫീസില് നേരിട്ടെത്തണം. എന്നാല് ഇതിനുള്ള ബുദ്ധിമുട്ടും കാലതാമസവുമെല്ലാം ഒഴിവാക്കാനാണ് വീഡിയോ കോള് സംവിധാനം ഏര്‍പ്പെടുത്തിയിരിക്കുന്നത്. പക്ഷേ ഒരു നിബന്ധനയുണ്ട്. വീഡിയോ കോള് നടത്തണമെങ്കില് ഓഫീസില് വിളിച്ച് നേരത്തേ അനുമതി തേടണം. അല് വഖ്റ സേവന കേന്ദ്രം മേധാവി ലഫ്റ്റനന്റ് കേണല് സൗദ് ബിന് മുഹമ്മദ് അല്‍താനിയാണ് ഇക്കാര്യം അറിയിച്ചത്. 18538 പേരാണ് കഴിഞ്ഞവര്‍ഷം ഓഫീസില് നേരിട്ടെത്തി കുടുംബ വിസ നിരസിച്ചതിന്റെ…\nInternational, News, Tech, Tech Newsfamily\nഅമ്മായിയമ്മ വീട്ടില് ഇല്ലാതിരുന്ന സമയം പുതുമണവാട്ടി കാമുകനെ വീട്ടില് വിളിച്ചു വരുത്തി, സംഭവം കയ്യോടെ പിടിച്ചു, യുവതി കിണറ്റില് ചാടി പിന്നാലെ കാമുകനും കൂടെ ഓട്ടോ ഡ്രൈവറും; സംഭവം ഇങ്ങനെ\nSaturday December 9th, 2017 webdesk\nപുതുമണവാട്ടിയുടെ അവിഹിതബന്ധം അമ്മായിയമ്മ കൈയ്യോടെ പൊക്കിയപ്പോള് ഇരുവരും കിണറ്റില് ചാടി. മലപ്പുറത്താണ് നാട്ടുകാരെ ഒന്നടങ്കം നടുക്കിയ സംഭവമുണ്ടായത്. വീട്ടില് അമ്മായിയമ്മ ഇല്ലാതിരുന്ന സമയം നോക്കി യുവതി തന്റെ രഹസ്യക്കാരനെ വീട്ടില് വിളിച്ചു വരുത്തുകയായിരുന്നു. എന്നാല് രഹസ്യകൂടിക്കാഴ്ചയില് യുവതിയുടെ സകല കണക്കുകൂട്ടലും തെറ്റിച്ചു കൊണ്ടു അമ്മായിയമ്മ കയറിവന്നു. ഇതോടെ എന്തു ചെയ്യണമെന്നറിയാതെ നിന്ന യുവതി കിണറ്റില് ചാടി. ഇത് കണ്ടു നിന്ന കാമുകന് മറിച്ചൊന്ന് ചിന്തിക്കാതെ കാമുകിക്കൊപ്പം കിണറ്റിലേക്ക്. ഇതോടെ കാര്യങ്ങള് കൂടുതല് കുഴപ്പത്തിലായി. കാമുകന് എത്തിയ ഓട്ടോഡ്രൈവര് നാട്ടുകാരുടെ കൈയ്യേറ്റം ഭയന്ന് കിണറ്റില് ചാടി. ആറു മാസം മുമ്പാണ് കൊല്ലം സ്വദേശിനിയായ യുവതിയും സംഭവ സ്ഥലത്തെ താമസക്കാരനായ ഗള്‍ഫുകാരനും തമ്മിലുള്ള വിവാഹം കഴിഞ്ഞത്. വിവാഹം നടന്ന് രണ്ടാഴ്ച തികയും മുമ്പേ ഭര്‍ത്താവ് ഗള്‍ഫിലേക്ക് മടങ്ങിയിരുന്നു. ഇതിനു ശേഷമാണ് യുവതി സാധനങ്ങള് വാടകയ്ക്ക് കൊടുക്കുന്ന വ്യാപാരിയുമായി അടുപ്പത്തിലാവുന്നത്. വ്യാഴാഴ്ച…\nപരസ്ത്രീഗമനം നടത്തിയാല് പുരുഷനെ മാത്രം എങ്ങനെ കുറ്റക്കാരനാക്കുന്ന വകുപ്പ് സുപ്രീംകോടതി പരിശോദിക്കും\nSaturday December 9th, 2017 Saturday December 9th, 2017 webdesk\nന്യൂഡല്‍ഹി: പരസ്ത്രീഗമനം നടത്തിയാല് പുരുഷനെ മാത്രം കുറ്റക്കാരനാക്കുന്ന വകുപ്പ് പുനഃപരിശോധിക്കാന് സുപ്രീംകോടതി. പുരുഷനോടൊപ്പം കുറ്റംചെയ്യുന്നുണ്ടെങ്കിലും സ്ത്രീയെ മാത്രം സംരക്ഷിക്കുന്ന വകുപ്പ് ഭരണഘടനാ വിരുദ്ധമാണോ എന്നാണ് സുപ്രീംകോടതി പരിശോധിക്കുന്നത്. ഇന്ത്യന് ശിക്ഷാനിയമത്തിലെ 497-ാം വകുപ്പും ക്രിമിനല് നടപടിച്ചട്ടത്തിലെ 198(2) വകുപ്പും ചോദ്യംചെയ്തുകൊണ്ടുള്ള ഹര്‍ജിയില് സുപ്രീംകോടതി നോട്ടീസയച്ചു. ഈ വകുപ്പുകള് ശരിവെച്ചുകൊണ്ട് 1954-ല് നാലംഗബെഞ്ച് പുറപ്പെടുവിച്ച വിധിയുടെ സാധുതയില് ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് സംശയം പ്രകടിപ്പിച്ചു. ഇതോടെ, വിഷയം ഭരണഘടനാ ബെഞ്ചിന് വിടാനും സാധ്യതയേറി. പരപുരുഷബന്ധത്തില് ഏര്‍പ്പെടുന്ന വിവാഹിതയായ സ്ത്രീയെ ശിക്ഷിക്കാന് നിലവില് വ്യവസ്ഥയില്ല. അവരെ ഇരകളായാണ് പരിഗണിക്കുന്നത്. സ്ത്രീയുടെ ഭര്‍ത്താവ് പരാതിപ്പെട്ടാല് പുരുഷനെ ശിക്ഷിക്കാന് മാത്രമേ വകുപ്പുള്ളൂ. അതേസമയം, പരസ്ത്രീഗമനം നടത്തിയ പുരുഷന്റെ ഭാര്യക്ക് പരാതിപ്പെടാനും നിലവില് വകുപ്പില്ല. ചുരുക്കത്തില്, പരപുരുഷബന്ധത്തില് ഏര്‍പ്പെട്ട സ്ത്രീക്ക് പരിപൂര്‍ണ സുരക്ഷനല്‍കുന്നതാണ് നിലവിലെ നിയമം. കുറ്റംചെയ്ത പുരുഷന് അഞ്ചുവര്‍ഷംവരെ…\nLifestyle, Love, Newsextramarital relationship, family\nഭാര്യ മൂന്നു മാസം ഗര്‍ഭിണിയാണെന്ന് കേട്ടാല് ഏതൊരു ഭര്‍ത്താവും ഒന്ന് സന്തോഷിക്കും; പക്ഷെ വിവാഹം കഴിഞ്ഞിട്ട് രണ്ടരമാസം മാത്രം ആയിട്ടൊള്ളു എന്ന് കൂടി കേട്ടാലോ..?\nMonday December 4th, 2017 Monday December 4th, 2017 webdesk\nഭാര്യ മൂന്നു മാസം ഗര്‍ഭിണിയാണെന്ന് കേട്ടാല് ഏതൊരു ഭര്‍ത്താവും ഒന്ന് സന്തോഷിക്കും. പക്ഷെ വിവാഹം കഴിഞ്ഞിട്ട് രണ്ടരമാസം മാത്രം ആയിട്ടൊള്ളു എന്ന് കൂടി കേട്ടാലോ? പിന്നത്തെ പൊല്ലാപ്പ് പറയേണ്ട. വിവാഹമോചനം നടന്നില്ലെങ്കില് ഭാഗ്യം. എന്നാല് ഗര്‍ഭധാരണത്തിലെ ഈ ആശയക്കുഴപ്പത്തിന് വ്യക്തമായ വിശദീരണക്കുറിപ്പുമായി ഡോ.ഷിംന അസീസിന്റെ ഫെയസ്ബുക്ക് പോസ്റ്റ്. ഗര്‍ഭത്തിന്റെ പ്രായം കണക്കാക്കുന്നതിനെ ചൊല്ലിയുണ്ടാകുന്ന സംശയങ്ങള്‍ക്ക് മറുപടിയാണ് കുറിപ്പ്. സെക്കന്‍ഡ് ഒപീനിയന് എന്ന പേരില് ഡോക്ടര് ഫെയ്‌സ്ബുക്കില് കുറിച്ച ആരോഗ്യ ലേഖന പരമ്പയിലെ മൂന്നാം ഭാഗമാണിത്. ഫെയ്‌സ്ബുക്ക് കുറിപ്പിന്റെ പൂര്‍ണ രൂപം: കല്യാണം കഴിഞ്ഞിട്ട് രണ്ടരമാസം. ഓള് ഗര്‍ഭിണിയാണ്, ആദ്യസ്‌കാന് കഴിഞ്ഞു. സ്‌കാന് ചെയ്ത് നോക്കിയപ്പോ മൂന്ന് മാസം പ്രായമുള്ള ഗര്‍ഭം. അടി, വെടി, കലാപം, കച്ചറ, വിവാഹമോചനഭീഷണി… ഒന്നും പറയേണ്ട. ഇത്തരത്തില് സംഭവിച്ച് കാര്യം മനസ്സിലാവാതെ കുഴങ്ങിയ പെണ്‍കുട്ടികള് ഒന്നല്ല, പലത് കാണും. ഒന്നുകില് പുതുമണവാട്ടികള്,…\nHealth, Lifestyle, Opinionfamily, pregnancy\nസിവയുടെ ഗാനങ്ങള്‍ക്ക് പൂര്‍ണ പിന്തുണയേകി സോഷ്യല് മീഡിയ; ജിമിക്കി കമ്മലിനെ അഭിനന്ദിച്ചുകൊണ്ട് അഭിഷേക് ബച്ചനും\nമലയാളികള്‍ക്ക് മാത്രമല്ല അന്യഭാഷക്കാര്‍ക്കും ഒരുപാട് ഇഷ്ടമാണ് മലയാളം പാട്ടുകള്. കാരണം മലയാളത്തിലെ ഗാനങ്ങള് ഇന്ന് മലയാളികള് മാത്രമല്ല, കേള്‍ക്കുകയും പാടുകയും ചെയ്യുന്നത്. അതിനൊരുദാഹരണമാണ് ക്രിക്കറ്റ് താരം ധോണിയുടെ മകള് സിവയുടെ മലയാള ഗാനാലാപനങ്ങള്. അമ്പലപ്പുഴ ഉണ്ണിക്കണ്ണനോടു നീ എന്ന ഗാനത്തിനുശേഷം ഇപ്പോള് കണികാണും നേരം എന്ന ഗാനവും സിവ പാടിയിരിക്കുന്നു. അതുപോലെ തന്നെ മലയാള സിനിമാഗാനങ്ങളില് നിരവധി റെക്കോര്‍ഡുകള് കരസ്ഥമാക്കിയ ജിമ്മിക്കി കമ്മലിനെ അഭിനന്ദിച്ചുകൊണ്ടുള്ള ബോളിവുഡ് താരം അഭിഷേക് ബച്ചന്റെ ട്വിറ്റര് പോസ്റ്റാണ് ഇപ്പോള് വൈറലായിരിക്കുന്നത്. അനില് പനച്ചൂരാന്റെ വരികള്‍ക്ക് ഷാന് റഹ്മാന് ഈണം നല്‍കി വിനീത് ശ്രീനിവാസന്, രഞ്ജിത് ഉണ്ണി എന്നിവര് ചേര്‍ന്ന് ആലപിച്ച ഗാനം ഏറ്റെടുത്തവരില് കൊച്ചു കുഞ്ഞുങ്ങള് മുതല് വലിയവരും സ്വദേശികള് മുതല് വിദേശികളും ഉണ്ടായിരുന്നു. ചിത്രമിറങ്ങി മൂന്ന് മാസം പിന്നിടുമ്പോഴും ജിമിക്കി കമ്മല് തീര്‍ത്ത ഓളം കെട്ടടങ്ങുന്നില്ലെന്നതിന് തെളിവാണ് അഭിഷേകിന്റെ ട്വിറ്റര്…\nEntertainment, Film NewsDhoni, family\nപിതാവാണെന്ന് തിരിച്ചറിയാതെ പ്രണയിച്ചു, ഒടുവില് ചെന്നെത്തിയത് കിടപ്പറയില്\nന്യൂയോര്‍ക്ക്: പിതാവാണെന്നറിയാതെ സ്വന്തം അച്ഛനെ പ്രണയിച്ചു, ഒടുവില് അച്ഛനുമായി കിടപ്പറ പങ്കിടുകയും ചെയ്ത മകളുടെ ഞെട്ടിക്കുന്ന വെളിപ്പെടുത്തല് . ഫേസ്ബുക്ക് വഴി രണ്ടു വര്‍ഷം നീണ്ട പ്രണയത്തിനൊടുവില് വിവാഹത്തിലെത്താറയപ്പള് മകള് തിരിച്ചറിഞ്ഞു താനെല്ലാം നല്‍കിയത് ജന്മം നല്‍കിയ പിതാവിന് തന്നെയാണെന്ന്. അമേരിക്കയിലെ ഗ്രേറ്റ് ലേക്ക് മേഖലയിലെ ഒരു 18 കാരിയാണ് തിരിച്ചറിയാതെ 36 കാരനായ പിതാവിനെ വിവാഹം കഴിക്കാന് തയ്യാറെടുത്തത്.കടുത്ത പ്രണയത്തിനിടയില് ആദ്യമായി പരസ്പരം കണ്ടുമുട്ടിയപ്പോള് ഇരുവരും ശരീരം പങ്കുവെയ്ക്കുകയും ചെയ്തിരുന്നു. നേരത്തെ ഈ മകളെ ഗര്‍ഭിണിയായിരിക്കെയാണ് പിതാവും മാതാവും വേര് പിരിഞ്ഞത്. മാതാവിന്റെ മാനസീകാസ്വാസ്ഥ്യമാണ് ഇവരുടെ ബന്ധത്തില് വിള്ളല് വീഴ്ത്തിയത്.മകള് പിറന്ന ശേഷം മാതാവിന് ഈ അവസ്ഥ കൂടിയതിനെ തുടര്‍ന്ന് പെണ്‍കുട്ടി രണ്ടു വയസ്സ് വരെ മാതാവിന്റെ മാതാപിതാക്കള്‍ക്കൊപ്പം കഴിഞ്ഞു. ഇതിനിടയില് മുന്ന് നാലു വയസ്സ് വരെ മകളെ കാണാന് പിതാവ് പല തവണ എത്തിയിരുന്നെങ്കിലും…\nLifestyle, Lovefamily, relationship\nഭര്‍ത്താവറിയാതെ ഫോണ് വിളിക്കുന്ന സ്ത്രീകള് അറിയേണ്ടതെല്ലാം, യുവതിയുടെ ഞെട്ടിക്കുന്ന വെളിപ്പെടുത്തല്\nEntertainment, Social Mediafamily, girls revelation, hus, phone


കേരളത്തിന്റെ ഇസ്ലാമിക പാരമ്പര്യം | ISLAM\nNEED OF PROFESSIONALS IN DA’AWA FIELD →\nPosted on June 14, 2010\tby ABDULLA BUKHARI\nഒമാന്നും സൌദി അറേബ്യക്കുമിടയില് അറേബ്യന് ഉപദ്വീപിന്റെ തെക്കേയറ്റത്ത് തെക്കു പടിഞ്ഞാറന് ഏഷ്യയില് സ്ഥിതി ചെയ്യുന്ന രാഷ്ട്രമാണ് യമന്. ഏദന് ഗള്‍ഫ് മുഖേന ഇന്ത്യന് മഹാ സമുദ്രത്തിലേക്ക് ചെങ്കടലുമായി ബന്ധപ്പെട്ടു കിടക്കുന്ന ബാബുല്‍മന്‍ദിബിന്റെ പ്രവേശന കവാടമാണ് യമന്. ലോകത്തെ പ്രധാനപ്പെട്ട കപ്പല്‍ചാലുകളിലൊന്നാണിത്. 528000 ചതുരശ്ര കിലോമീറ്ററാണ് യമന്റെ വിസ്തീര്‍ണ്ണം. വടക്ക് സൌദി അറേബ്യയും കിഴക്ക് ഒമാനുമാണ് അതിര് രാജ്യങ്ങള്. ജനസംഖ്യയുടെ 50-55% സുന്നികളും 42-47% ശിയാക്കളുമാണ്.\n“യമനികള് നിങ്ങളുടെ അടുക്കല് വരും അവര് ഹൃദയശുദ്ധിയുള്ളവരും ലോല മനസ്കരുമാണ്. വിശ്വാസവും വിജ്ഞാനവും യമാനിയ്യാണ്.” നബി(സ്വ)യെ തൊട്ട് അബൂ ഹുറയ്റ(റ) നിവേദനം ചെയ്യുന്ന ഈ ഹദീസിലെ യമാനിയ്യ എന്ന പദത്തിന്റെ ഉദ്ദേശ്യത്തെ കുറിച്ച് ഹദീസ് വ്യാഖ്യാതാക്കള് ഭിന്നാഭിപ്രായക്കാരാണ്. പ്രബലാഭിപ്രായം നബി(സ്വ) ഉദ്ദേശിച്ചത് യമനികളെയായിരുന്നുവെന്നതാണ്. വിശ്വാസ പൂര്‍ണ്ണത കൊണ്ടാണ് ഈമാനെ ഇവരിലേക്ക് ചേര്‍ത്തിപ്പറഞ്ഞതെന്ന് ഹദീസ് പണ്ഡിത•ാര് അഭിപ്രായപ്പെടുന്നുണ്ട്. ഇസ്ലാമിന്റെ പ്രാരംഭദശയില് തന്നെ മതമുള്‍ക്കൊള്ളാന് തയ്യാറെടുത്തവരായിരുന്നു യമനികള്.\nയമനില് പ്രവാചകരുടെ കാലത്തുതന്നെ ഇസ്ലാമെത്തിയിട്ടുണ്ട്. നാലാം ഖലീഫ അലി(റ) വില് നിന്നാണ് യമനികള് ഇസ്ലാം പഠിച്ചത്. സ്വഹാബത്തേല്‍പ്പിച്ച വിശ്വാസത്തിന്റെ ദീപശിഖ ലോകജനതയുടെ മതബോധങ്ങളില് സ്ഥാപിക്കുകയും അണയാതെ സൂക്ഷിക്കുകയും ചെയ്യാന് അവര് സ്വയം പ്രകാശിക്കുകയായിരുന്നു. ഇസ്ലാമിന്റെ വ്യാപനത്തിനായി നാടും വീടും വിട്ട് ലോകം മുഴുവന് യാത്ര ചെയ്ത യമനികള് ഇസ്ലാമിക വിശ്വാസത്തിന്റെ സുവിശേഷകരായിത്തീര്‍ന്നുവെന്നത് ചരിത്രനിയോഗവും പ്രവാചക വചനത്തിന്റെ പുലര്‍ച്ചയുമാണ്.\nകേരളത്തിന്റെ സാംസ്കാരിക വൈജ്ഞാനിക മണ്ഡലങ്ങള് വായനക്കെടുക്കുമ്പോള് ചരിത്രത്താളുകള് കടല് കടക്കുന്നു. അറബിക്കടലിന്റെ അലയൊലികള് ഭേദിച്ച് യമനില് നിന്നും അറിവിന്റെ നൌകകള് സംസ്കാരവും പേറി കേരള തീരത്തണയുന്നു. കേരളത്തിന്റെ സാംസ്കാരിക ചരിത്രം അറബിയും മലയാളവും തമ്മിലുള്ള ആദാനപ്രദാനങ്ങളുടെ അടരും നിറവുമാണ്.\nസംസ്കാരം പകര്‍ന്ന സയ്യിദുകള്\nകൊളോണിയല് കാലത്തെ കേരളത്തിന്റെ സാംസ്കാരിക രാഷ്ട്രീയാന്തരീക്ഷങ്ങള് രൂപപ്പെടുത്തിയത് യമന്, ഹളര്‍മൌത്ത്, ബുഖാറ തുടങ്ങിയ ദേശങ്ങളില് നിന്ന് ഇവിടെയെത്തിയ സയ്യിദ് കുടുംബങ്ങളും ഉലമാക്കളുമായിരുന്നു. കേരള മുസ്ലിം നവോത്ഥാന ചരിത്രത്തില് പ്രവാചകര്(സ്വ)യുടെ പിന്‍തലമുറ എന്നും ജ്വലിച്ചു നിന്നിട്ടുണ്ട്. അഹ്ലുബൈത്തിന്റെ എഴുപത്തഞ്ചു ഖബീലകളുള്ളതില് ഇരുപതും കേരളത്തിലെത്തിയതായി ചരിത്രകാരന്‍മാര് രേഖപ്പെടുത്തുന്നു. ബുഖാരി, ബാ അലവി, ജിഫ്രി തുടങ്ങിയ ഖബീലകള് പ്രസിദ്ധമാണ്. ഇവരില് ഭൂരിഭാഗവും യമനില് നിന്നോ ബുഖാറയില് നിന്നോ വന്നവരാണ്.\nഇസ്ലാമിക മതഘടനയുടെയും പ്രാദേശിക മാപ്പിള സാംസ്കൃതിയുടെയും സമ്മിശ്രാവസ്ഥയിലാണ് യമനിലെ ഹളര്‍മൌത്തില് നിന്നെത്തിയ ജിഫ്രി തങ്ങ•ാര് മലബാറില് പ്രവര്‍ത്തിച്ചുതുടങ്ങുന്നത്. ശൈഖ് സയ്യിദ് ജിഫ്രി ഹിജ്റ 1159-ല് കോഴിക്കോട്ടെത്തി. മത പണ്ഡിതനും പ്രബോധകനുമായിരുന്ന അദ്ദേഹത്തെ സാമൂതിരി രാജാവ് ഊഷ്മളമായി സ്വീകരിക്കുകയും കോഴിക്കോട്ട് താമസ സൌകര്യം നല്‍കുകയും ചെയ്തു. ടിപ്പു സുല്‍ത്താന് കോഴിക്കോടു വഴി യാത്ര ചെയ്യുമ്പോഴൊക്കെ ശൈഖ് ജിഫ്രിയെ സന്ദര്‍ശിച്ച് ദുആ ചെയ്യാന് പറയാറുണ്ടായിരുന്നു. ഇദ്ദേഹത്തിന്റെ സഹോദരനായിരുന്ന സയ്യിദ് ഹസന് ജിഫ്രി 1168-ലാണ് കോഴിക്കോട്ടെത്തിയത്. കേരളത്തിലെ പ്രസിദ്ധ പണ്ഡിതന്‍മാരില് നിന്നും ഇല്‍മ് പഠിച്ച അദ്ദേഹത്തിന് പ്രസിദ്ധ പണ്ഡിതനായ കമ്മുമുല്ല തന്റെ മകളെ വിവാഹം ചെയ്തു കൊടുത്തു. 1180-ല് വഫാതായ ഹസന് ജിഫ്രി മമ്പുറത്താണ് അന്ത്യവിശ്രമം കൊള്ളുന്നത്. ഇവരുടെ സഹോദരിയുടെ മകനായ സയ്യിദ് അലവി(മമ്പുറം) ഹി.1183-ല് കോഴിക്കോട്ടെത്തി. പതിനേഴാം വയസ്സില് അറേബ്യയില് നിന്ന് മലബാറിലെത്തിയ അദ്ദേഹം അമ്മാവന് ഹസന് ജിഫ്രിയോടൊപ്പം മമ്പുറത്ത് താമസമാക്കുകയും അമ്മാവന്റെ മകള് സയ്യിദതു ഫാത്വിമയെ നികാഹ് ചെയ്യുകയും ചെയ്തു.ഇന്ത്യന് സ്വാതന്ത്യ്ര സമരത്തിലും സാംസ്കാരിക നവോത്ഥാനത്തിലും തങ്കലിപിയില് കുറിച്ചിടേണ്ട നാമമാണ് അദ്ദേഹത്തിന്റേത്. ഹി.1260-ല് വഫാതായ തങ്ങള് തന്റെ അമ്മാവന് ഹസന് ജിഫ്രിയുടെ ചാരത്ത് അന്ത്യവിശ്രമം കൊള്ളുന്നു.\nഅലവി തങ്ങള്‍ക്കു ശേഷം മകന് സയ്യിദ് ഫസല് പൂക്കോയ തങ്ങള് സാമുദായിക നേതൃത്വം ഏറ്റെടുത്തു. നിരവധി ഗ്രന്ഥങ്ങളെഴുതിയ അദ്ദേഹത്തെ മലബാറിലെ സാമാന്യജനത മനസ്സിലാക്കുന്നത് സാമൂഹികമായ വിപ്ളവബോധത്തെ വഴിതിരിച്ചുവിട്ട സമരനായകനായിട്ടാണ്. പിതാവിന്റെ കാല്‍പാടുകള് പിന്തുടര്‍ന്ന് സാമൂഹിക സേവനത്തിനു തന്റെ ജീവിതം ഉഴിഞ്ഞു വെച്ചു. ബ്രിട്ടീഷ് വിരോധിയായിരുന്ന ഇദ്ദേഹത്തെ നാടു കടത്താന് ശ്രമമുണ്ടായപ്പോള് കാര്യങ്ങള് ഗ്രഹിച്ച തങ്ങള് അറേബ്യയിലേക്ക് പോവുകയായിരുന്നു. യമന് ഗവര്‍ണര്, തുര്‍ക്കീ ഖലീഫയുടെ ഉപദേഷ്ടാവ് എന്നീ പദവികള് അലങ്കരിച്ച ശേഷം 1318-ല് കോന്‍സ്റാന്റിനോപ്പിളില് വെച്ച് വഫാതായി.\nയമനില് നിന്നും കേരളത്തിലെത്തിയ മറ്റൊരു ഖബീലയാണ് ശിഹാബ്. ഹളര്‍മൌത്തില് ജനിച്ച സയ്യിദ് അലി ശിഹാബുദ്ദീന് ഇസ്ലാം മത പ്രബോധനാര്‍ത്ഥം വളപ്പട്ടണത്തെത്തിപ്പെടുകയും അവിടുത്തെ മുസ്ലിംകള് അദ്ദേഹത്തെ സ്വീകരിക്കുകയും ചെയ്തു. തുടര്‍ന്നുള്ള കാലം മതപ്രബോധനത്തില് മുഴുകിയ ഇദ്ദേഹം ഹി.1212-ല് വഫാതായി. അദ്ദേഹത്തിന്റെ മകന് സയ്യിദ് ഹുസൈന് ശിഹാബുദ്ദീന് പിതാവിനോടൊപ്പം വളപട്ടണത്തെത്തി. കണ്ണൂര് അറക്കല് കുടുംബത്തിലെ ഖദീജയെ വിവാഹം ചെയ്തു. പിന്നീട് കുടുംബത്തോടൊപ്പം കോഴിക്കോട്ടേക്ക് മാറിത്താമസിച്ചു. ക്രി.1819-ല് തങ്ങള് മരണമടഞ്ഞു. ഇടിയങ്ങര മസ്ജിദിനടുത്ത് അന്ത്യവിശ്രമം കൊള്ളുന്നു. അദ്ദേഹത്തിന്റെ സന്താനങ്ങളില് പെട്ടവരാണ് പാണക്കാട് തങ്ങന്‍മാരുടെ വല്ല്യുപ്പയായ സയ്യിദ് ഹുസൈന് ആറ്റക്കോയ തങ്ങള്. പ്രഗത്ഭ പണ്ഡിതനും മുഫ്തിയുമായിരുന്ന തങ്ങള് ഭിഷഗ്വരന്, സ്വാതന്ത്യ്രസമര സേനാനി എന്നീ നിലകളില് കീര്‍ത്തിയാര്‍ജ്ജിച്ചു. തികഞ്ഞ ബ്രിട്ടീഷ് വിരോധിയായിരുന്ന അദ്ദേഹത്തെ ബ്രിട്ടീഷ് ഭരണകൂടം തമിഴ്നാട്ടിലെ വേലൂരിലേക്ക് നാടുകടത്തുകയും അവിടെ വെച്ച് വഫാതാവുകയും ചെയ്തു. കൊളോണിയല് കാലത്ത് ഇവിടെയെത്തിയ സയ്യിദുമാര് ആത്മീയ നേതൃത്വം മാത്രമായിരുന്നില്ല നല്‍കിയിരുന്നത,് രാഷ്ട്രീയനേതൃത്വം കൂടിയായിരുന്നു. ഇന്നും നിയന്ത്രിച്ചു കൊണ്ടിരിക്കുന്നത് ഇവരുടെ പിന്‍തലമുറ തന്നെയാണ്. പി എം എസ് എ പൂക്കോയ തങ്ങളും മുഹമ്മദലി ശിഹാബ് തങ്ങളും ഈ പരമ്പരയില് പ്രത്യേക പരാമര്‍ശത്തിന് അര്‍ഹരാണ്.\nയമനീ പാരമ്പര്യമുള്ള പണ്ഡിതരാണ് കേരളമുസ്ലിംകളുടെ വിശ്വാസ വീക്ഷണങ്ങള് രൂപപ്പെടുത്തിയതും വൈജ്ഞാനിക വിപ്ളവത്തിനു തിരി കൊളുത്തിയതും. ഹിജ്റ ആറാം നൂറ്റാണ്ടില് ദക്ഷിണ യമനില്(മഅ്ബര്) നിന്ന് ഇന്ത്യയിലേക്ക് വന്ന മഖ്ദൂം കുടുംബം തമിഴ്നാട്ടില് താമസമാക്കി. തങ്ങളെത്തിച്ചേര്‍ന്ന സ്ഥലത്തിന് ഇവര് മഅ്ബര് എന്ന് പേരിട്ടു. മഖ്ദൂം പരമ്പരയില് പെട്ട ശൈഖ് അഹ്മദ് അല് മഅ്ബരി കൊച്ചിയിലെത്തുകയും അവിടുത്തെ ഇസ്ലാമിക ചലനങ്ങള്‍ക്കു നേതൃത്വം നല്‍കുകയും ചെയ്തു. സൈനുദ്ദീന് മഖ്ദൂം ഒന്നാമന്റെ പിതാവായ അലിയ്യുല് മഅ്ബരിയും അദ്ദേഹത്തിന്റെ സഹോദരന് സയ്യിദ് ഇബ്രാഹീം അല് മഅ്ബരിയും അഹ്മദ് അല് മഅ്ബരിയുടെ പ്രവര്‍ത്തനങ്ങള്‍ക്ക് പിന്തുടര്‍ച്ചകളായി. ഇങ്ങനെ കൊച്ചി ഒരു ഇസ്ലാമിക കേന്ദ്രമായിമാറി. തുടര്‍ന്ന് തങ്ങളുടെ പ്രവര്‍ത്തന മണ്ഡലം അവര് പൊന്നാനിയിലേക്ക് മാറ്റി.\nചരിത്രമെപ്പോഴുമോര്‍ക്കുന്ന പ്രമുഖരാണ് സൈനുദ്ദീന് മഖ്ദൂം ഒന്നാമന്, അദ്ദേഹത്തിന്റെ മകന് ശൈഖ് അബ്ദുല് അസീസ് അല് മഅ്ബരി, പേരമകന് ശൈഖ് സൈനുദ്ദീന് രണ്ടാമന്. കൊച്ചിയിലെ മഖ്ദൂമിയ ഭവനത്തിലാണ് സൈനുദ്ദീന് മഖ്ദൂം ഒന്നാമന് ജനിച്ചത്. കര്‍മശാസ്ത്ര പണ്ഡിതനും മുഹദ്ദിസും കവിയും സൂഫിയുമായിരുന്ന അദ്ദേഹം തന്റെ ജ്ഞാനാന്വേഷണ യാത്രകള്‍ക്കു ശേഷം കേരളത്തില് തിരിച്ചെത്തി സ്ഥാപിച്ചതാണ് പൊന്നാനി ദര്‍സ്. സൈനുദ്ദീന് മഖ്ദൂം രണ്ടാമന് ഒന്നാമന്റെ വൈജ്ഞാനിക പാരമ്പര്യം പിന്തുടര്‍ന്നു.\nഇന്ന് കേരളത്തിന്റെ ആത്മീയ വൈജ്ഞാനിക തലങ്ങള് അടയാളപ്പെടുത്തിക്കൊണ്ടിരിക്കുന്ന പണ്ഡിത വൃന്ദത്തിന്റെയെല്ലാം ഗുരു ഉസ്താദുല് അസാതീദ് ഒ കെ സൈനുദ്ദീന് കുട്ടി മുസ്ലിയാരുടെഓടക്കല് തറവാട് ഈ മഖ്ദൂമീ കുടുംബ പരമ്പരയിലാണ്.\nപൊന്നാനി പോലെത്തന്നെ മതനവോത്ഥാന പ്രവര്‍ത്തനങ്ങളുടെ കേന്ദ്രമായിരുന്നു കോഴിക്കോട്. കോഴിക്കോട്ടെ ഖാസി കുടുംബത്തിന് കേരള മുസ്ലിം വൈജ്ഞാനിക സാംസ്കാരിക ചരിത്രത്തില് മായ്ക്കപ്പെടാത്തൊരിടമുണ്ട്. ഖാസി പരമ്പര മുഹമ്മദുബ്ന് മാലിക് അല് അന്‍സാരിയിലേക്കാണ് ചെന്നെത്തുന്നത്. കോഴിക്കോട്ടെ ഖാസിമാരില് പ്രമുഖരാണ് ഖാസി അബൂബക്കറുബ്ന് ശൈഖ് റമളാന് ശാലിയാത്തി, ഖാസി അബ്ദുല് അസീസിന്റെ മകന് ഖാസി മുഹമ്മദ് എന്നിവര്.\nകേരളത്തിലെ ഇസ്ലാമിക പാരമ്പര്യത്തിന്റെ യമനീ വേരുകളന്വേഷിക്കുമ്പോള് ധാരാളം സാദാത്തുക്കളുടെയും ഉലമാക്കളുടെയും കുടുംബ പരമ്പര യമനില് എത്തിച്ചേരുന്നത് കാണാം. സമസ്ത കേരള ജംഇയ്യത്തുല് ഉലമയുടെ പ്രഥമ പ്രസിഡന്റ് വരക്കല് മുല്ലക്കോയ തങ്ങള് ബാഅലവി ഖബീലയിലെ അഹ്മദ് ബാഅലവിയുടെ മകനാണ്. ഇദ്ദേഹത്തിനു ശേഷം പ്രസിഡന്റായ പാങ്ങില് എ പി അഹമ്മദ് കുട്ടി മുസ്ലിയാരുടെ പിതാവ് മാലിക് ബ്നു ഹബീബില് അന്‍സാരിയുടെ കുടുംബത്തിലെ അംഗമാണ്. ശംസുല് ഉലമ ഇ.കെ അബൂബക്കര് മുസ്ലിയാര്, ഇ.കെ ഹസന് മുസ്ലിയാര് എന്നിവരുടെ കുടുംബവും യമനില് ചെന്നെത്തുന്നു. ചുരുക്കത്തില് കേരള മുസ്ലിംകളുടെ മതവും സംസ്കാരവും രാഷ്ട്രീയവും വിജ്ഞാനവുമെല്ലാം യമാനിയ്യാണെന്ന് ചരിത്രം പഠിപ്പിക്കുന്നു. യമനില് നിന്നുമെത്തിയ സയ്യിദുകളും ഉലമാക്കളും കേരളത്തിന്റെ ആത്മീയ രാഷ്ട്രീയ സാംസ്കാരിക മേഖലകളില് വലിയ സേവനങ്ങളാണ് ചെയ്തിട്ടുള്ളത്.\nമലബാറില് ഇസ്ലാമിനു മുമ്പുണ്ടായിരുന്ന മാപ്പിളമാരാണ് ആദ്യമായി ഇസ്ലാം സ്വീകരിച്ചത്. ബ്രാഹ്മണിക് പ്രത്യയശാസ്ത്രവും, നാട്ടുടയവരും നാടുവാഴികളും രാഷ്ട്രീയ കാലാവസ്ഥയും സൃഷ്ടിച്ച ശൂദ്രതയില് നിന്ന് സ്വരക്ഷക്കു വേണ്ടി കേരള സമൂഹം ഇസ്ലാം സ്വീകരിച്ചു തുടങ്ങി. കൊടുങ്ങല്ലൂരില് വന്നിറങ്ങിയ മാലിക് ബ്നു ദീനാറും സംഘവും പള്ളികള് പണിയുകയും സമൂഹത്തിന്റെ ആത്മീയാഭയവും സാംസ്കാരിക വൈജ്ഞാനിക കേന്ദ്രങ്ങളുമാവുകയും ചെയ്തതോടെ ഒരു ജനതയുടെ ആത്മാവു രൂപപ്പെടുകയായിരുന്നു.\nവിശ്വാസം യമാനിയ്യാണെന്ന പ്രവാചക വചനം അന്വര്‍ത്ഥമാക്കുന്ന രൂപത്തില് സ്വഹാബയില് നിന്നു നേരിട്ടു സ്വീകരിച്ച അഹ്ലുസ്സുന്നയുടെ ആദര്‍ശബോധം അതേ രൂപത്തില് തങ്ങളുടെ പ്രബോധിതര്‍ക്കു പഠിപ്പിക്കുകയെന്നതായിരുന്നു അവരുടെ ജീവിത ലക്ഷ്യം. ശൈഖ് ജിഫ്രിയും ശൈഖ് മുഹമ്മദ് ഷായും തമ്മിലുണ്ടായ ആശയസംവാദം പ്രസക്തമാകുന്നതിവിടെയാണ്. “ശൈഖ് ജിഫ്രി മലബാറില് പ്രബോധന പ്രവര്‍ത്തനങ്ങളില് വ്യാപൃതനായിരിക്കുമ്പോഴാണ് ബോംബെയിലെ കല്യാണില് നിന്ന് ശൈഖ് മുഹമ്മദ് ഷാ കൊണ്ടോട്ടിയിലെത്തിയത്. പാരമ്പര്യമുസ്ലിം വിശ്വാസത്തിന് വിരുദ്ധമായ അദ്ദേഹത്തിന്റെ മതവീക്ഷണങ്ങളെ ഇസ്ലാമിക വിരുദ്ധമെന്ന് മുദ്രകുത്തി ശൈഖ് ജിഫ്രി ഇര്‍ശാദാതുല് ജിഫ്രിയ്യ എന്ന ഗ്രന്ഥമെഴുതി. യമനിന്റെ വിശ്വാസ വീക്ഷണങ്ങള് പാരമ്പര്യത്തനിമയോടെ അവതരിപ്പിക്കുന്നതില് ശൈഖ് ജിഫ്രി നിര്‍ബന്ധ ബുദ്ധി കാണിച്ചു.\nകേരള ജനതക്ക് വിലായത്തിന്റെ വഴി കാട്ടിയതും ഈ സയ്യിദുകള് തന്നെയായിരുന്നു. ഇസ്ലാമിന്റെ സ്നേഹവും സഹിഷ്ണുതയും അവര് കേരളത്തിനു കാണിച്ചുകൊടുത്തു. അന്യര്‍ക്ക് അഭയവും അശരണരുടെ കണ്ണീരര്‍ഥനകള്‍ക്ക് അത്താണിയുമായി അവര് സ്വയം മാറി.അയിത്തമില്ലാത്ത വിശ്വാസത്തിന്റെ ഐക്യദാര്‍ഢ്യം സാമൂഹിക സങ്കല്‍പങ്ങളില് അവര് അരക്കിട്ടുറപ്പിച്ചു. സ്വന്തക്കാര്‍ക്കിടയില് നിന്ന് അറപ്പും വെറുപ്പുമേറ്റവര്‍ക്ക് ആത്മ വിശ്വാസത്തിന്റെ അന്നം നല്‍കി. “ഔലിയാക്കളില് പ്രസിദ്ധനും പണ്ഡിതപ്രമുഖനുമായിരുന്ന മമ്പുറം തങ്ങള് ഖുത്വുബുസ്സമാന് എന്ന സ്ഥാനപ്പേരിലാണ് അറിയപ്പെട്ടത്. പ്രവാചകരുടെ മകള് ഫാത്വിമ ബീവിയുടെയും അലി(റ) വിന്റെയും പരമ്പരയില് പെട്ട താരിം അലവിമാരുടെ സന്താനപരമ്പരയില് പെട്ടവരായതു കൊണ്ട് മലബാറില് അന്ന് മറ്റാര്‍ക്കും ലഭിക്കാത്ത മതസ്വാധീന ശേഷി അദ്ദേഹത്തിനുണ്ടായിരുന്നു.\nഅറേബ്യയില് നിന്നെത്തിയ പ്രബോധകരെല്ലാം ആത്മജ്ഞാനികളായ നേതാക്കളായിരുന്നതു കൊണ്ടു തന്നെ അവര്‍ക്ക് ഭരണനേതൃത്വത്തെ സ്വാധീനിക്കാന് കഴിഞ്ഞു. കൊടുങ്ങല്ലൂരിലും മാടായിയിലും കോഴിക്കോട്, വളപട്ടണം തുടങ്ങിയ വാണിജ്യ പ്രാധാന്യമുള്ള തുറമുഖ പ്രദേശങ്ങളിലും പള്ളികള് പണിയാന് കരമൊഴിവായ ഭൂമിയും നിര്‍മാണത്തിനാവശ്യമായ ചെലവും തദ്ദേശീയ രാഷ്ട്രീയ നേതൃത്വം നല്‍കി.\n“മാപ്പിള മുസ്ലിംകള്‍ക്കിടയില് ബ്രിട്ടീഷ് വിരുദ്ധ വികാരം വളര്‍ത്തിയെടുക്കുന്നതില് അലവി തങ്ങള് പ്രധാന പങ്ക് വഹിച്ചിട്ടുണ്ട്. സൈഫുല് ബത്താര് എന്ന കൃതിയില് ബ്രിട്ടീഷുകാരോടുള്ള തങ്ങളുടെ രോഷം ആളിക്കത്തുന്നുണ്ട്. 1801ലെയും 1817ലെയും മാപ്പിള പ്രക്ഷോഭങ്ങള്‍ക്കു പിന്നില് തങ്ങളാണെന്ന് സംശയിച്ച ബ്രിട്ടീഷുകാര് അദ്ദേഹത്തെ അറസ്റു ചെയ്യാന് ശ്രമിച്ചെങ്കിലും കലാപമുണ്ടാകുമോ എന്ന് ഭയന്ന് പിന്‍വാങ്ങുകയായിരുന്നു.’ മകന് സയ്യിദ് ഫസല് പൂക്കോയ തങ്ങള് അറിയപ്പെട്ടതും സമരനായകനായിട്ടാണ്. “മലബാറിലെ മുസല്‍മാന്റെ മതബോധവും രാഷ്ട്രീയ ഐക്യവും രൂപപ്പെടുത്തുന്നതില് മമ്പുറം തങ്ങ•ാര് വഹിച്ച പങ്ക് അനിഷേധ്യമാണ്.’ വിശ്വാസവും വിജ്ഞാനവും ജനതയുടെ ആത്മാവിലേക്ക് പകര്‍ന്നു കൊണ്ട് തങ്ങളുടെ ആത്മീയ പാരമ്പര്യവും പിന്തുടര്‍ച്ചയും അവര് ഇവിടെ നിര്‍മിച്ചെടുക്കുകയായിരുന്നു.\nവൈജ്ഞാനിക വിപ്ളവത്തിനപ്പുറം പോര്‍ച്ചുഗീസ് അധിനിവേശത്തോട് സായുധ സമരം ചെയ്യാനും യമനീ ഉലമ തന്നെയാണ് സമൂഹത്തെ സജ്ജമാക്കിയത്. പോര്‍ച്ചുഗീസുകാരുടെ അധിനിവേശാക്രമണങ്ങള്‍ക്കെതിരെ മുസ്ലിം ജനസാമാന്യത്തെ ജിഹാദിന് പ്രേരിപ്പിക്കുന്ന പ്രവര്‍ത്തനങ്ങളുമായി മഖ്ദൂം ഒന്നാമന് രംഗത്തു വന്നു. തഹ്രീളു അഹ്ലില് ഈമാന് അലാ ജിഹാദി അബദത്തിസ്സ്വുല്‍ബാന് എന്ന സമരകാവ്യം രചിച്ച് അദ്ദേഹം വിപ്ളവത്തിന് തീ പകര്‍ന്നു. മഖ്ദൂം രണ്ടാമന്റെ, ഫ്രഞ്ച്, സ്പാനിഷ്, ലാറ്റിന് എന്നീ വിദേശഭാഷകളിലേക്ക് വിവര്‍ത്തനം ചെയ്യപ്പെട്ട തുഹ്ഫതുല് മുജാഹിദീന് എന്ന ഗ്രന്ഥം അദ്ദേഹത്തിന്റെ രാഷ്ട്രീയ വീക്ഷണങ്ങളുടെ മൂശയില് വാര്‍ന്നു വീണ ചരിത്രമാണ്.\nകേരളത്തിന്റെ വൈജ്ഞാനിക വിപ്ളവത്തിന് നായകത്വം നല്‍കിയവര് യമനീ പാരമ്പര്യമുള്ള ഉലമാക്കളായിരുന്നു. കേരളത്തിലെത്തിയ ഇവര് വര്‍ണ്ണ-ജാതി സങ്കല്‍പ്പങ്ങള് പ്രതിലോമകരമാണെന്ന് ജീവിച്ചു തെളിയിച്ചു. ഈ ഉലമാ മാതൃകയായിരുന്നു കേരളത്തില് ഇസ്ലാമിക പ്രബോധനത്തിനു അസ്തിവാരമിട്ടത്. തദ്ദേശീയരില് നിന്ന് ഇസ്ലാം സ്വീകരിച്ചവര്‍ക്ക് വിശുദ്ധ വേദവും ഇസ്ലാമികാദ്ധ്യാപനങ്ങളും പകര്‍ന്നു കൊടുക്കാന് കാലഘട്ടത്തിനാവശ്യമായ ബോധന സംവിധാനങ്ങളും രീതിശാസ്ത്രങ്ങളും അവര് രൂപപ്പെടുത്തി. കൊളോണിയലിസം അതിന്റെ ലോകവീക്ഷണം പ്രചരിപ്പിക്കുന്നതിന് വിദ്യാഭ്യാസത്തെയാണ് ആയുധമാക്കിയതെങ്കില് കേരളത്തില് പ്രതിവ്യവഹാരത്തിന്റെ വൈജ്ഞാനിക തലം സൃഷ്ടിച്ചു കൊണ്ടാണ് പൊന്നാനി മഖ്ദൂമുമാര് സമൂഹത്തിലിടപെട്ടത്. മുസ്ലിം വിദ്യാഭ്യാസത്തിനു വ്യവസ്ഥാപിത രീതിശാസ്ത്രം രൂപപ്പെടുത്തി പാശ്ചാത്യ ബോധന സംവിധാനങ്ങള്‍ക്ക് അവര് പൊന്നാനി പള്ളിയില് ബദല് നിര്‍മിച്ചു. തദ്ദേശീയരെ കൊളോണിയല് അധിനിവേശ ശക്തികളുടെ ആജ്ഞാനുവര്‍ത്തികളാക്കി മാറ്റുവാനായിരുന്നു കൊളോണിയല് മിഷണറികളുടെ പാഠശാലകള് പ്രവര്‍ത്തിച്ചിരുന്നതെങ്കില് അധിനിവേശം സൃഷ്ടിക്കാന് ശ്രമിക്കുന്ന നവവ്യവഹാരത്തിനെതിരെ മുസ്ലിം ധൈഷണിക രംഗത്തെ വിയോജിപ്പിന്റെ ആദ്യാക്ഷരങ്ങളാണ് മഖ്ദൂമുമാര് ഇവിടെ പഠിപ്പിച്ചത്.\nവൈജ്ഞാനികവും വൈകാരികവുമായ ആവിഷ്കാരങ്ങള് ഉള്‍ക്കൊള്ളുന്ന ഗ്രന്ഥരചനയിലും ഇതേ പാരമ്പര്യത്തിലുള്ള പണ്ഡിതന്‍മാര് വലിയ സംഭാവനകള് നല്‍കിയിട്ടുണ്ട്\nമുര്‍ശിദുത്വുല്ലാബ് ഇലാ കരീമില് വഹ്ഹാബ്, സിറാജുല് ഖുലൂബ് വ ഇലാജു ദ്ദുനൂബ്, തുഹ്ഫതുല് അഹിബ്ബാഅ് വഹിര്‍ഫതുല് അലിബ്ബാഅ്, ഇര്‍ശാദുല് ഖാസ്വിദീന് ഫിഖ്തിസ്വാരി മിന്‍ഹാജില് ആബിദീന്, ശുഅബുല് ഈമാന്, കിതാബു സ്വഫാഇ മിനശ്ശിഫാഅ്, തഹ്രീളു അഹ്ലില് ഈമാന് അലാ ജിഹാദി അബദത്തി സ്സ്വുല്‍ബാന്, ഹിദായതുല് അദ്കിയാഅ് ഇലാ ത്വരീഖത്തില് ഔലിയാഅ് തുടങ്ങിയവ മഖ്ദൂം ഒന്നാമന്റെ രചനകളാണ്. മഖ്ദൂം രണ്ടാമന്റെ കര്‍മ്മ ശാസ്ത്ര ഗ്രന്ഥമായ ഫത്ഹുല് മുഈന് കേരളത്തിലെ ശരീഅത്തു കോളേജുകളിലെ മാത്രമല്ല ഈജിപ്തിലെ ജാമിഉല് അസ്ഹറിലെയും പാഠ്യഗ്രന്ഥമായി മാറിയെന്നത് അദ്ദേഹത്തിന്റെ രചനാ ധര്‍മ്മത്തിന്റെ ദര്‍ശനം മാത്രമാണ്.\nഅദ്ദുര്‍റത്തുല് ഫസ്വീഹ ഫീ വഅളി വന്നസ്വീഹ, ഫത്ഹുല് മുബീന്, മന്‍ളുമതുന് ഫീ ഇല്‍മില് അഫ്ലാക്കി വന്നുജൂം, മന്‍ഹളുമതു ഫീ ഇല്‍മില് ഹിസാബ് തുടങ്ങിയവ ഖാസി മുഹമ്മദിന്റെ രചനകളില് പ്രധാനപ്പെട്ടവയാണ്. തന്റെ ഏറ്റവും അവസാനത്തെ കൃതിയെന്ന് പറയപ്പെടുന്ന മുഹ്യുദ്ദീന് മാല ഇന്നും കേരളത്തിന്റെ സാഹിത്യ സദസ്സുകളില് ചര്‍ച്ച ചെയ്യപ്പെട്ടുകൊണ്ടിരിക്കുന്നു. കേരളത്തിന്റെ സാംസ്കാരിക ഭൂമിശാസ്ത്രം വിശകലനം ചെയ്യുമ്പോള് മുസ്ലിം പക്ഷത്തു നിന്ന് കൈരളിക്ക് ലഭിച്ച അറബി മലയാള കൃതികളും അറബീ ഭാഷാ കൃതികളും അവഗണിക്കപ്പെടരുത്. കേവലം ഒരു സര്‍ഗ്ഗക്രിയ എന്നതിലുപരി മുസ്ലിം സ്വത്വ രൂപീകരണത്തിനും സമുദായ സൃഷ്ടിപ്പിനും ഗണ്യമായ സംഭാവനകളര്‍പ്പിച്ചിട്ടുണ്ട് അവ. മാലപ്പാട്ടുകളും മൌലിദുകളും റാത്തീബുകളുമൊക്കെ ഇവയുടെ രൂപഭേദങ്ങളായിരുന്നു. അറബിയില് ഗ്രന്ഥ രചന നടത്തിയ ഖാസി മുഹമ്മദ് സമൂഹത്തിന്റെ സാംസ്കാരികച്ചുവയുള്ള ഭാഷയില് മുഹ്യിദ്ദീന് മാല രചിക്കുമ്പോള് സാഹിത്യ തലങ്ങളില് സാംസ്കാരികപ്പകര്‍ച്ചയുടെ സ്വാധീനമെത്രയെന്ന് വ്യക്തമാണ്\nപണത്തിനുള്ള അതിമോഹം ജീവിതത്തിനു ആപത്ത്\nജമാ അതെ ഇലമിയുടെ മത രാഷ്ട്ര വാദം


പന്പയിലേക്ക് ബസുകളില്ല, തീർഥാടകർ വലഞ്ഞു : Deepika.com Nattu Visesham\nനിലയ്ക്കൽ: ശബരിമലയിൽ മാസപൂജയ്ക്ക് നട തുറന്നതിനോടനുബന്ധിച്ച് തീർഥാടകർക്ക് മതിയായ യാത്രാ സൗകര്യം നൽകാതെ കെഎസ്ആർടിസി. നിലയ്ക്കൽ ഇടത്താവളത്തിൽ എത്തിയ നിരവധി തീർഥാടകർ പന്പയിലേക്ക് തുടർ യാത്രയ്ക്ക് ബസ് കിട്ടാതെ വലഞ്ഞു.\nനട തുറുന്ന ദിവസം മുതൽ ഇതാണ് സ്ഥിതി. നിലയ്ക്കൽ പന്പ റൂട്ടിൽ അഞ്ച് ബസുകൾ മാത്രമാണ് മാസപൂജയുടെ സമയത്ത് കെഎസ്ആർടിസി എത്തിച്ചിരിക്കുന്നത്. എന്നാൽ തീർഥാടകരുടെ തിരക്കിനനുസരിച്ച് ഇതു തികയില്ല. അഞ്ച് ബസുകളും പന്പയിൽ പോയി തിരികെ വരുന്നതുവരെ തീർഥാടകർ കാത്തുനിൽക്കേണ്ട സാഹചര്യമാണ്. സമാന്തര സർവീസ് നടത്തുന്ന വാഹനങ്ങളിൽ തീർഥാടകരെ അയയ്ക്കാനാണ് കഐസ്ആർടിസി ജീവനക്കാരും താത്പര്യം കാട്ടുന്നത്.\nഇതര ഡിപ്പോകളിൽ നിന്നെത്തുന്ന ബസുകളിലും നിലയ്ക്കലിൽ നിന്നുള്ളവരെ കയറ്റിവിടുന്നില്ലെന്നു പരാതിയുണ്ട്. സ്വകാര്യ വാഹനങ്ങൾ നിലയ്ക്കൽവരെ അനുവദിച്ചിട്ടുള്ള സാഹചര്യത്തിൽ തുടർ യാത്രയ്ക്ക് മതിയായ യാത്രാ സൗകര്യം നൽകാൻ കഐസ്ആർടിസിക്ക് ബാധ്യതയുണ്ട്.\nഎന്നാൽ മാസപൂജയുടെ സമയത്ത് നിലയ്ക്കൽ പന്പ ചെയിൻ സർവീസിന് മതിയായ ബസുകൾ എത്തിക്കാൻ കഐസ്ആർടിസി തയാറാകുന്നുമില്ല. മഴക്കാലം കൂടി ആരംഭിച്ചതോടെ നിലയ്ക്കലിലെത്തുന്ന തീർഥാടകർ തുടർ യാത്രാ സൗകര്യമില്ലാതെ വലയുകയാണ്.


ലോകായുക്‌ത വിധിയില് സ്‌ഥാനം തെറിച്ചവര് കെ.കെ. രാമചന്ദ്രന് മുതല് ജലീല് വരെ - Media Malayalam (മീഡിയ മലയാളം)\nHome Kerala ലോകായുക്‌ത വിധിയില് സ്‌ഥാനം തെറിച്ചവര് കെ.കെ. രാമചന്ദ്രന് മുതല് ജലീല് വരെ\nലോകായുക്‌ത വിധിയില് സ്‌ഥാനം തെറിച്ചവര് കെ.കെ. രാമചന്ദ്രന് മുതല് ജലീല് വരെ\nകോട്ടയം : രാഷ്‌ട്രീയ നേതാക്കളുടെ ഉള്‍പ്പടെ അഴിമതിയില് നടപടി എടുക്കാന് അധികാരമുണ്ടായിരുന്ന ലോകായുക്‌ത വിധിയില് മന്ത്രി സ്‌ഥാനം നഷ്‌ടപ്പെട്ടവരില് യു.ഡി.എഫ്.സര്‍ക്കാരില് മന്ത്രിയായിരുന്ന കെ.കെ. രാമചന്ദ്രന് മുതല് കഴിഞ്ഞ പിണറായി സര്‍ക്കാരില് മന്ത്രിയായിരുന്ന കെ.ടി.ജലീല് വരെ. ലോകായുക്‌ത ഭേദഗതിയില് ഗവര്‍ണര് ഒപ്പിട്ടതോടെ ഭേദഗതി ഓര്‍ഡിനന്‍സായി. ഇനി ബില്ലായി നിയമസഭയില് വരണം. ഇതോടെ ലോകായുക്‌ത പരാമര്‍ശത്തിന്റെ പേരില് മന്ത്രിസ്‌ഥാനം രാജിവെയ്‌ക്കണമെന്ന ആവശ്യത്തിന്റെ പ്രസക്‌തി ഇല്ലാതാകും.\n2006-ലാണ് ഉമ്മന്‍ചാണ്ടി മന്ത്രിസഭയില് ആരോഗ്യമന്ത്രിയായിരുന്ന രാമചന്ദ്രന് നടത്തിയ ക്രമക്കേട് സംബന്ധിച്ച പരാതി ലോകായുക്‌ത പരിഗണിക്കുന്നത്. മന്ത്രിക്കും അഡീ. പ്രൈവറ്റ് സെക്രട്ടറിക്കും നോട്ടീസ് അയച്ച ലോകായുക്‌ത, മുഖ്യമന്ത്രിയുടെ അറിവിലേക്ക് പ്രത്യേക കുറിപ്പും നല്‍കി. കുറിപ്പിന്റെ അടിസ്‌ഥാനത്തില് പോലീസ് അന്വേഷിച്ചു. അതിനിടെ, ലോകായുക്‌തയില് മൊഴിനല്‍കിയ വയനാട് ഡി.എം.ഒയെ മന്ത്രി ഭീഷണിപ്പെടുത്തിയെന്ന വിവരം പുറത്തുവന്നു. പരാതിക്കാരനെ മന്ത്രി ഭീഷണിപ്പെടുത്തിയതിന്റെ ഓഡീയോ ടേപ്പ് ജനുവരി 13 ന് ചാനല് പുറത്തുവിട്ടതോടെ വിവാദം വീണ്ടും കത്തി. മന്ത്രിയെ മുഖ്യമന്ത്രി വിളിച്ചുവരുത്തി. വൈകുന്നേരത്തോടെ മുഖ്യമന്ത്രിതന്നെ രാമചന്ദ്രന്റെ രാജി സ്‌ഥിരീകരിച്ചു. ലോകായുക്‌ത ഉത്തരവ് വരുംമുമ്പായിരുന്നു രാമചന്ദ്രന്റെ രാജി. ബന്ധു നിയമന വിവാദവുമായി ബന്ധപ്പെട്ടാണ് ജലീലിനു ലോകായുക്‌ത പരാമര്‍ശത്തെത്തടുര്‍ന്ന് മന്ത്രി സ്‌ഥാനം രാജി വെയ്‌ക്കേണ്ടി വന്നത്. ലോകായുക്‌ത ഉത്തരവിനെതിരേയുള്ള ജലീലിന്റെ ഹര്‍ജി ഹൈക്കോടതിയുടെ പരിഗണനയിലായിരുന്നു.\nസത്യപ്രതിജ്‌ഞാ ലംഘനവും സ്വജനപക്ഷപാതിത്വവും നടത്തിയ മന്ത്രിയെ തല്‍സ്‌ഥാനത്തുനിന്നു നീക്കം ചെയ്യണമെന്ന ലോകായുക്‌ത വിധി ജലീലിന്റെ രാജി അനിവാര്യമാക്കി. സ്വര്‍ണക്കടത്ത് വിവാദത്തില് മന്ത്രിയായിരുന്ന ജലീലിനെ ചോദ്യം ചെയ്‌തപ്പോഴും രാജി വെയ്‌ക്കേണ്ടി വന്നില്ല.\nഎന്നാല്, ബന്ധു നിയമന വിവാദത്തില് ലോകായുക്‌ത നിലപാട് കടുപ്പിക്കുകയായിരുന്നു. യോഗ്യതാ മാനദണ്ഡം തന്നെ തിരുത്തിയാണ് ബന്ധുവായ കെ.ടി. അദീബിനെ ന്യൂനപക്ഷ ധനകാര്യ വികസന കോര്‍പറേഷനില് ജനറല് മാനേജറായി ജലീല് നിയമിച്ചത്. നയമനം വിവാദമായതോടെ അദീബ് സ്‌ഥാനം രാജിവച്ചു. എന്നാല്, സ്‌ഥാനമൊഴിഞ്ഞതുകൊണ്ട് ചട്ടങ്ങള് ലംഘിച്ച് നടത്തിയ നിയമനത്തിലെ സ്വജനപക്ഷപാതിത്തം നിലനില്‍ക്കുമെന്ന് ലോകായുക്‌ത വിധിച്ചു.\nന്യൂനപക്ഷ ധനകാര്യ വികസന കേര്‍പ്പറേഷന് ഡയറക്‌ടര് ബോര്‍ഡ് അറിയാതെയാണ് അദീബിന്റെ നിയമനമെന്നും സ്വകാര്യ ബാങ്ക് ഉദ്യോഗസ്‌ഥനെ ഡെപ്യൂട്ടേഷനില് നിയമിക്കാനാകില്ലെന്ന വകുപ്പ് സെക്രട്ടറിയുടെ നിര്‍ദേശം ജലീല് തള്ളിയെന്നും ലോകായുക്‌ത വിധിയില് ചൂണ്ടിക്കാട്ടിയിരുന്നു.\nകര്‍ണാടക മുഖ്യമന്ത്രിയായിരുന്ന ബി.എസ്. യെദിയൂരപ്പയും ലോകായുക്‌ത പരാമര്‍ത്തെത്തുടര്‍ന്ന് രാജിവെച്ചിരുന്നു.\nin the Lokayukta verdict are KK.\nThose who lost their seats\nPrevious articleപ്രദീപിന്റെ ഭാര്യ ശ്രീലക്ഷ്‌മി ജോലിയില് പ്രവേശിച്ചു\nNext articleബാറിൽ ബഹളമുണ്ടാക്കിയ ആളെ പിടികൂടാനെത്തിയ പോലീസിന് നേരെ അക്രമം


ശ്രീലങ്കയുടെ മുന് ക്രിക്കറ്റ് ടീം ക്യാപ്റ്റനും പെട്രോളിയം മന്ത്രിയുമായ അര്‍ജുന രണതുംഗയ്‌ക്കെതിരെ ലൈംഗിക ആരോപണം\nമുംബൈ: ശ്രീലങ്കയുടെ മുന് ക്രിക്കറ്റ് ടീം ക്യാപ്റ്റനും പെട്രോളിയം മന്ത്രിയുമായ അര്‍ജുന രണതുംഗയ്‌ക്കെതിരെ ലൈംഗിക ആരോപണം. മുംബൈയിലെ ഒരു ഹോട്ടലില് വെച്ച് രണതുംഗ തന്നെ ലൈംഗികമായി പീഡിപ്പിച്ചുവെന്നാണ് ഒരു വിമാനത്തിലെ ജീവനക്കാരിയുടെ (ഫ്‌ളൈറ്റ് അറ്റന്‍ഡന്റ്) ആരോപണം. തന്റെ ഫെയ്‌സ്ബുക്ക് പോസ്റ്റിലൂടെയാണ് യുവതി ആരോപണം ഉന്നയിച്ചിരിക്കുന്നത്. ഒപ്പം ജീവിതത്തില് താന് നേരിട്ട മറ്റു പീഡനങ്ങളെക്കുറിച്ചും യുവതി വ്യക്തമാക്കുന്നു. ശ്രീലങ്കന് ടീമിന്റെ ഇന്ത്യാ സന്ദര്‍ശന വേളയിലാണ് സംഭവം നടക്കുന്നത്. ഹോട്ടലില് വെച്ച് രണതുംഗ യുവതിയുടെ അരയില് കടന്നുപിടിക്കുകയായിരുന്നു. തുടര്‍ന്ന് സഹായത്തിനായി ഹോട്ടല് റിസപ്ഷനിലേക്ക് ഓടിയെന്നും എന്നാല് ഇത് നിങ്ങളുടെ സ്വകാര്യ കാര്യമാണെന്ന് പറഞ്ഞ് ഹോട്ടല് ജീവനക്കാര് കൈയൊഴിയുകയായിരുന്നുവെന്നും യുവതി എഫ്ബി പോസ്റ്റില് പറയുന്നു. ഹോട്ടല് ജുഹു സെന്ററിലെ എലിവേറ്ററില് വെച്ച് ക്രിക്കറ്റ് ആരാധികയായ എന്റെ സഹപ്രവര്‍ത്തക ഇന്ത്യയുടേയും ശ്രീലങ്കയുടേയും താരങ്ങളെ കണ്ടു. തുടര്‍ന്ന് റൂമില് പോയി ഓട്ടോഗ്രാഫ് വാങ്ങാമെന്ന് അവള് പറഞ്ഞു. അവളുടെ സുരക്ഷ ആലോചിച്ച് ഞാനും കൂടെപ്പോകാന് തീരുമാനിച്ചു. ഹോട്ടല് റൂമിലെത്തിയപ്പോള് ഞങ്ങള്‍ക്ക് കഴിക്കാന് മദ്യം തന്നു. ഞാന് വേണ്ടെന്ന് പറഞ്ഞു. എനിക്ക് ആകെ പേടിയായി. കൈയില് കരുതിയിരുന്ന വെള്ളക്കുപ്പിയും പിടിച്ച് ഞാന് എന്തുചെയ്യണമെന്നറിയാതെ നിന്നു. അവര് ഏഴു പേരുണ്ടായിരുന്നു. ഞങ്ങള് രണ്ട് പേരും. റൂമിന്റെ വാതില് അടച്ച് ചെയ്ന് കൊണ്ട് ലോക്ക് ചെയ്തിരുന്നു. ഞാനാകെ വിയര്‍ക്കാന് തുടങ്ങി. എത്രയും പെട്ടെന്ന് പുറത്തുകടക്കണമെന്ന് ഞാന് അവളോട് പറഞ്ഞു. എന്നാല് ക്രിക്കറ്റ് ആരാധികയായ അവള് താരങ്ങളെ കണ്ട് അന്തംവിട്ട് നില്‍ക്കുകയായിരുന്നു. അവിടെയുള്ള നീന്തല്‍ക്കുളത്തിന്റെ കരയിലൂടെ നടക്കാനുള്ള മാനസികാവസ്ഥയിലായിരുന്നു അവള്. രാത്രി ഏഴു മണിയായിക്കാണും. ഹോട്ടലിന്റെ പിറകിലുള്ള മങ്ങിയ വെളിച്ചമുള്ള, ശൂന്യമായ വഴിയായിരുന്നു അത്. ഞാന് തിരിഞ്ഞുനോക്കിയപ്പോള് അവളെ കണ്ടില്ല. ഇന്ത്യന് ക്രിക്കറ്റ് താരങ്ങളെല്ലാം കാഴ്ച്ചക്ക് അപ്പുറവുമായിരുന്നു.\nപെട്ടെന്ന് രണതുംഗ എന്റെ അരയില് കടന്നുപിടിച്ചു. എന്റെ മാറിടത്തിലേക്ക് കൈകള് കൊണ്ടുവന്നു. ആകെ പേടിച്ചരണ്ട ഞാന് നിലവിളിച്ചു. അയാളുടെ കാലിലും കാല്‍പാദത്തിലുമെല്ലാം എനിക്ക് കഴിയുംവിധം ചവിട്ടി വേദനിപ്പിച്ചു. ഇതിന്റെ അനന്തരഫലം വളരെ വലുതായിരിക്കുമെന്നും നിങ്ങളുടെ പാസ്‌പോര്‍ട്ട് റദ്ദാക്കുമെന്നും ഞാന് ഭീഷണിപ്പെടുത്തി. ഒരു ശ്രീലങ്കക്കാരന് ഇന്ത്യക്കാരിയോട് അപമര്യാദയായി പെരുമാറുകയാണെന്നും പോലീസില് പരാതി നല്‍കുമെന്നും ഞാന് ഓര്‍മിപ്പിച്ചു. കിട്ടിയ അവസരത്തില് അയാളെ തള്ളിയിട്ട് ഒട്ടും സമയം കളയാതെ ഞാന് റിസപ്ഷനിലേക്ക് ഓടി. എന്നാല് 'ഇത് നിങ്ങളുടെ സ്വകാര്യ കാര്യമല്ലേ' എന്നായിരുന്നു റിസപ്ഷനിസ്റ്റിന്റെ മറുപടി. അവരെന്ന സഹായിച്ചതുമില്ല. യുവതി ഫെയ്‌സ്ബുക്കില് എഴുതുന്നു.\n1996 ലോകകപ്പില് ശ്രീലങ്കയെ കിരീടത്തിലേക്ക് നയിച്ച ക്യാപ്റ്റനാണ് രണതുംഗ. 93 ടെസ്റ്റില് നിന്ന് 5105 റണ്‍സും 269 ഏകദിനങ്ങളില് നിന്ന് 7456 റണ്‍സും രണതുംഗയുടെ അക്കൗണ്ടിലുണ്ട്. ശ്രീലങ്ക ഫ്രീഡം പാര്‍ട്ടിയിലൂടെ രാഷ്ട്രീയത്തിലിറങ്ങിയ 54-കാരനായ രണതുംഗ പിന്നീട് ഡെമോക്രാറ്റിക് നാഷണല് അലയന്‍സില് ചേരുകയായിരുന്നു.


ദിലീപ് ഇപ്പോഴും എന്റെ അടുത്ത സുഹൃത്താണ് : ലാല് – Cine Times Media\nനടി ആക്രമിക്കപ്പെട്ട സംഭവത്തിന് പിന്നാലെ മാധ്യമങ്ങള് തന്നെ ദിലീപിന്റെ ശത്രുവാക്കിയെന്ന് നടന് ലാല്. ഒരു അഭിമുഖത്തിലാണ് ലാലിന്റെ വെളിപ്പെടുത്തല്.\n‘അക്കാര്യത്തില് സത്യസന്ധമായ നിലപാടുകള് മാത്രമേ ഞാന് എടുത്തിട്ടുള്ളൂ. ചില മാധ്യമങ്ങള് അതിനെ വക്രീകരിച്ച് മറ്റൊരു മോശം തലത്തിലെത്തിച്ചു. എന്നെ ദിലീപിന്റെ ശത്രുവായി വരെ ചിത്രീകരിച്ചു. ദിലീപ് ഇന്നും എന്റെ നല്ല സുഹൃത്തുക്കളിലൊരാളാണ്. ദിലീപ് ഇത് ചെയ്‌തോ ഇല്ലെന്നോ ഞാനൊരിടത്തും പറഞ്ഞിട്ടില്ല.’\n‘എനിക്കറിയാവുന്നത് ആ കുട്ടി നിലവിളിച്ചു കൊണ്ട് അന്ന് രാത്രി വീട്ടിലേയ്ക്കു കയറി വന്നു പറഞ്ഞ സംഭവങ്ങള് മാത്രമാണ്. ഒരു മനുഷ്യന് എന്ന നിലയില് ഞാന് അപ്പോള് ചെയ്യേണ്ട എല്ലാ കാര്യങ്ങളും ചെയ്തു. തുടര്‍ന്ന് നടന്ന നിലവാര ശൂന്യമായ ചര്‍ച്ചകളിലൊന്നും എനിക്ക് പങ്കില്ല.’ ലാല് പറഞ്ഞു.\n2017 ഫെബ്രുവരി 17നാണ് കൊച്ചിയില് കാറില്‍വെച്ച് യുവനടി ആക്രമണത്തിനിരയായത്. ലാലിന്റെ മകന് ജീന് പോള് ലാലിന്റെ ഹണി ബീ 2വില് അഭിനയിക്കുന്ന സമയമായിരുന്നു ഇത്. അടുത്ത സുഹൃത്തായ രമ്യ നമ്പീശന്റെ വീട്ടിലേയ്ക്ക് പോവുകയായിരുന്നെന്നാണ് നടിയുടെ മൊഴി.\nചരിത്രപരമായ തീരുമാനവുമായി യുഎഇ സര്‍ക്കാര് ! ഇന്ത്യാക്കാര് ഉള്‍പ്പെടെയുള്ള പ്രവാസികള്‍ക്ക് വിരമിച്ച ശേഷവും യുഎഇയില് തുടരാം


Actress shikha malhotra Heart Touching Note About Covid, She is in Hospital, നടി ശിഖ മൽഹോത്രക്ക് കൊവിഡ്, അസുഖം ബാധിക്കുന്നത് രോഗികളെ പരിചരിക്കുന്നതിനിടെ - Malayalam Filmibeat\n| Published: Sunday, October 11, 2020, 19:05 [IST]\nകൊവിഡ് കാലത്ത് വാർത്തകളിൽ ഇടം പിടിച്ച താരമാണ് ശിഖ മൽഹോത്ര. അഭിനയത്തിന് താൽക്കാലികമായി അവധി നൽകി താരം നഴ്സിന്റെ കുപ്പായം വീണ്ടും അണിയുകയായിരുന്നു.കോവിഡ് പ്രതിസന്ധി രൂക്ഷമായ സാഹചര്യത്തിലായിരുന്നു ശി വീണ്ടും നഴ്സിങ്ങ് ജോലിയിലേയ്ക്ക് തിരികെ പോയത് . കഴിഞ്ഞ ആറുമാസമായി കൊവിഡ് രോഗികളെ പരിചരിക്കുന്ന ശിഖ ഇപ്പോൾ കൊറോണ രോഗത്തോട് പോരാടുകയാണ്. നടി തന്നെയാണ് ഈ വിവരം തന്റെ ആരാധകരോട് പങ്കുവെച്ചിരിക്കുന്നത്. ഈ രോഗത്തെ ചെറുതായി കാണരുതെന്നും സൂക്ഷിക്കണമെന്നും നടി പറയുന്നുണ്ട്. കൂടാതെ വൈറസിനെ തോല്‍പിച്ച് ഉടന് തിരിച്ചെത്തുമെന്നും ശിഖ വ്യക്തമാക്കുന്നു.\nനടിയുടെ വാക്കുകൾ ഇങ്ങനെ..ശരീരത്തില് ഓക്സിജന്‍റെ അളവ് കുറവാണ്. ആശുപത്രിയില് നിന്നുള്ള ചിത്രം പോസ്റ്റ് ചെയ്യുന്നത് എല്ലാവരും ഈ രോഗത്തെ ഗൗരവമായി കാണണം എന്ന് അഭ്യര്‍ഥിക്കാനാണ്. പരമാവധി വീടിനുള്ളില് സുരക്ഷിതരായി ഇരിക്കണം. എല്ലാവരുടെയും പ്രാര്‍ഥനയും പിന്തുണയും തനിക്കുണ്ടെന്നും വൈറസിനെ തോല്‍പിച്ച് ഉടന് തിരിച്ചെത്തുമെന്നും ശിഖ വ്യക്തമാക്കി. വാക്സിന് കണ്ടുപിടിക്കാത്ത കാലത്തോളം മുന്‍കരുതലില് വീഴ്ച വരുത്തരുതെന്നും ശിഖ അഭ്യര്‍ഥിച്ചു. മാസ്ക് മറക്കരുത്, കൈകള് ഇടക്കിടെ കഴുകണം. നിങ്ങളുടെയെല്ലാം പരിധിയില്ലാത്ത സ്നേഹത്തിന് നന്ദിയെന്നും ശിഖ പറയുന്നു.\nദില്ലിയിലെ വര്‍ധമാന് മഹാവീര് മെഡിക്കല് കോളജില് നിന്നുമാണ് ശിഖ നഴ്സിങില് ബിരുദം നേടിയത്. ഡല്‍ഹി സഫ്ദര്‍ജങ് ആശുപത്രിയില് അഞ്ച് വര്‍ഷം നഴ്സായി ജോലി ചെയ്തിട്ടുമുണ്ട്. ആറ് മാസം മുൻപാണ് മുംബൈയിലെ ജോഗേശ്വരിയിലാണ് നഴ്സായി കൊവിഡ് രോഗികളെ പരിചരിക്കാൻ താരം എത്തിയത്. ഇത് തന്റെ വ്യക്തിപരമായ തീരുമാനമാണെന്നും നടി അന്ന് പറഞ്ഞിരുന്നു.\nരാജ്യത്തെ സേവിക്കാന് ഞാന് എന്നും തയാറാണ്. ഒരു നഴ്സ് ആയിട്ടാണെങ്കില് അങ്ങനെ. നടിയായിട്ടാണെങ്കില് അങ്ങനെ. രാജ്യം എന്ത് ആവശ്യപ്പെടുന്നോ അതാണ് എന്റെയും മനസ്സില്. എന്നെ അനുഗ്രഹിക്കൂ. എല്ലാവരും വീട്ടില്‍തന്നെ ഇരിക്കുക. സുരക്ഷിതരായിരിക്കുക. സര്‍ക്കാര് നിര്‍ദേശങ്ങള് കൃത്യമായി പാലിക്കുക-ശിഖയുടെ വാക്കുകള്. 'ഫാന്' എന്ന ഷാരൂഖ് ഖാന് സിനിമയില് അഭിനയിച്ചിട്ടുള്ള ശിഖയുടെ ഏറ്റവും ഒടുവിലായി പുറത്തിറങ്ങിയ ചിത്രമാണ് കാഞ്ച്‍ലി. സഞ്ജയ് ശര്‍മയാണ് ചിത്രത്തിൽ മറ്റൊരു പ്രധാന കഥാപാത്രത്തെ അവതരിപ്പിച്ചിരിക്കുന്നത്. ലോക്ക് ഡൗണിനും മുമ്പായിരുന്നു ചിത്രം പ്രദർശനത്തിനെത്തിയത്.\nActress shikha malhotra Heart Touching Note About Covid, She is in Hospital


ഈ ചിത്രം ബാബറി പള്ളിയുടെതല്ല; സത്യാവസ്ഥ ഇങ്ങനെയാണ്.... - FactCrescendo | The leading fact-checking website in India\nസാമുഹ മാധ്യമങ്ങളില് ഒരു പള്ളിയുടെ ചിത്രം ബാബറി മസ്ജിദിന്‍റെ പേരില് ഏറെ പ്രചരിക്കുന്നു.6ഡിസംബര് 1992ല് അയോധ്യയില് കര്‍സേവകര് ബാബറി മസ്ജിദ് തകര്‍ത്തിരുന്നു. ഈ സംഭവത്തിന് ശേഷം 27 വര്‍ഷങ്ങള് പിന്നിട്ടു. ഈ പശ്ചാത്തലത്തില് ബാബറി മസ്ജിദുമായി ബന്ധമുള്ള പല പോസ്റ്റുകള് സാമുഹ മാധ്യമങ്ങളില് പ്രചരിക്കുന്നു. ഇതേ പോലെയൊരു പോസ്റ്റിലാണ് ഈ ചിത്രം ഉപയോഗിച്ചിരിക്കുന്നത്. താഴെ നല്‍കിയ ഫെസ്ബൂക്ക് പോസ്റ്റിന്‍റെ അടികുറിപ്പ് ഇപ്രകാരമാണ്,\n“ബാബരി മസ്ജിദ് പള്ളി :അല്ലാഹുവിന്ന് 450 കൊല്ലകാലം സുജൂദ് ചൈത പള്ളിയാണ് :ആപള്ളി യഥാസ്ഥാനത്ത് തന്നെ നില കൊള്ളാൻ അല്ലാഹു തൗഫീക്ക് നൽകട്ടെ”. എന്നാല് ഈ പോസ്റ്റില് ഉപയോഗിച്ചിരിക്കുന്ന ചിത്രത്തിന്‍റെ മുകളില് ബാബറി മസ്ജിദിന്‍റെ മുന്‍ഭാഗം എന്നാണു ഇംഗ്ലീഷില് എഴുതിയിരിക്കുന്നത്. എന്നാല് ഈ ചിത്രം ബാബറി മസ്ജിദിന്‍റെ തന്നെയാണോ അതോ വേറെ ഏതോ പള്ളിയുടെതാണോ? ഈ ചിത്രത്തിന്‍റെ വസ്തുത എന്താണെന്ന് നമുക്ക് അന്വേഷിക്കാം.\nചിത്രത്തിനെ കുറിച്ച് അന്വേഷണം ഇതിനെ മുംപേ ഞങ്ങളുടെ തമിഴ് സംഘം നടത്തിട്ടുണ്ട്. തമിഴ് വെബ്‌സൈറ്റില് പ്രസിദ്ധികരിച്ച റിപ്പോര്‍ട്ട് താഴെ നല്‍കിയ ലിങ്ക് ഉപയോഗിച്ച് വായിക്കാം.\nഈ ചിത്രം ബാബറി മസ്ജിദിന്‍റെതല്ല പകരം 1892ല് ഗുജറാത്തിലെ ജുനാഗടിലെ നവാബ് മഹാബത് ഖാന് നിര്‍മിച്ച മഹാബത് മഖ്ബറയാണ്. ഗുജറാത്തിലെ ജുനാഗടില് ചിട്ടിഖാന ചൌകിന്‍റെ സമിപത്തുള്ള പ്രദേശത്താണ് ഈ മഖ്ബറ ഉള്ളത്. ഈ നിര്‍മ്മിതിക്ക് ബിവി കാ മഖ്ബാര എന്നൊരു പേരും കുടിയുണ്ട്. താജ് മഹളിന്‍റെ പോലെ തന്നെ മുഖ്യ കെട്ടിടത്തിന്‍റെ ചുറ്റുവട്ടത്തില് നാല് മിനാരങ്ങളുണ്ട്. പുറത്ത് പടികളുള്ള ഈ മിനാരങ്ങളാണ് ഈ നിര്‍മ്മിതിയുടെ പ്രത്യേകത.\nജുനാഗടിലെ നവാബ് ബഹാദുദ്ദിന്‍റെ മഖ്ബാരയാണ് ഈ വസ്തു അദേഹം ജുനാഗടിലെ നവാബ് ആയിരുന്നു. ഈ വസ്തു ഒരു പള്ളിയല്ല.\nബാബറി മസ്ജിദ് ഒരു പള്ളിയായിരുന്നു. മസ്ജിദിന് മൂന്ന് താഴികക്കുടങ്ങളുണ്ടായിരുന്നു. പക്ഷെ ബാബറി മസ്ജിദിന് മിനാരങളുണ്ടായിരുന്നില്ല. ബാബറി മസ്ജിദിന്‍റെ സൈറ്റ് പ്ലാന് താഴെ നല്‍കിട്ടുണ്ട്. ഇതില് നമുക്ക് ബാബറി മസ്ജിദ് എങ്ങനെയുണ്ടായിരുന്നു മനസിലാക്കാം.\nമോകളില് നല്‍കിയ ചിത്രത്തില് കാന്നുന്ന പോലെ ബാബറി മസ്ജിദിന് പരസ്പരം ചേർന്നു മുന്ന് കെട്ടിടങ്ങലുണ്ടായിര്നു. എല്ലാ കെട്ടിടങ്ങളുടെ മോകളില് ഒരു താഴികക്കുടമുണ്ടായിര്നു. മിനാരുകലുണ്ടായിര്നില്ല.\nസാമുഹ മാധ്യമങ്ങളില് ബാബറി മസ്ജിദ് എന്ന തരത്തില് പ്രചരിക്കുന്ന ഈ ചിത്രം ഗുജറാത്തിലെ ജുനാഗടിലുള്ള മഹാബത് മഖ്ബറയുടെതാണ്.\nTitle:ഈ ചിത്രം ബാബറി പള്ളിയുടെതല്ല; സത്യാവസ്ഥ ഇങ്ങനെയാണ്….


borewell: തുറന്നു കിടക്കുന്ന കുഴൽക്കിണറുകൾ മൂടണം; തിരുച്ചിറപ്പള്ളി പാഠമാകണം; മുഖ്യമന്ത്രിയുടെ നിർദ്ദേശം - opened and abandoned borewell must be covered says kerala chief minister | Samayam Malayalam\nopened and abandoned borewell must be covered says kerala chief minister\nതുറന്നു കിടക്കുന്ന കുഴൽക്കിണറുകൾ മൂടണം; തിരുച്ചിറപ്പള്ളി പാഠമാകണം; മുഖ്യമന്ത്രിയുടെ നിർദ്ദേശം\nSamayam Malayalam | Updated: 29 Oct 2019, 06:50:00 PM\nസംസ്ഥാനത്ത് തുറന്നുകിടക്കുന്ന കുഴൽക്കിണറുകൾ ഇല്ലെന്നാണ് ദുരന്തനിവാരണ അതോറിറ്റിയുടെ റിപ്പോർട്ട്. പാലക്കാട് ജില്ലയിൽമാത്രമാണ് വലിയ കുഴൽക്കിണറുകൾ ഉള്ളത്.\nതുറന്നുകിടക്കുന്ന കുഴൽക്കിണറുകൾ ഇല്ലെന്ന് റിപ്പോർട്ട്\nഎല്ലാ ജില്ലകളിലും പരിശോധന നടത്തണം\nപാലക്കാടുള്ള വലിയ കുഴൽക്കിണറുകൾ സുരക്ഷിതം\nതിരുവനന്തപുരം: തമിഴ്നാട്ടിലെ തിരുച്ചിറപ്പള്ളിയിൽ രണ്ടുവയസുകാരൻ കുഴൽക്കിണറിൽ വീണു മരിച്ച സംഭവത്തെത്തുടർന്ന് നിർദ്ദേശവുമായി മുഖ്യമന്ത്രി. സംസ്ഥാനത്ത് ഉപയോഗശൂന്യമായ കുഴൽകണറുകളുടെ മുഖഭാഗം ഉടനേ അടയ്ക്കണമെന്ന് മുഖ്യമന്ത്രി വ്യക്തമാക്കി. സംസ്ഥാനത്ത് മൂടിയില്ലാതെ തുറന്നു കിടക്കുന്ന കുഴൽക്കിണറുകൾ ഇല്ലെന്നാണ് ദുരന്ത നിവാരണ അതോറിറ്റിയുടെ റിപ്പോർട്ടെങ്കിലും വിവിധ വകുപ്പുകളോട് പരിശോധന നടത്താൻ നിർദ്ദേശം നൽകിയതായി മുഖ്യമന്ത്രി പറഞ്ഞു.\nകഴിഞ്ഞ വർഷത്തെ കണക്കനുസരിച്ച് ഭൂജല വകുപ്പ് നിർമ്മിച്ചത് 8258 കുഴൽക്കിണറുകളാണ്. സ്വകാര്യ ഏജൻസികൾ കുഴിച്ച കുഴൽക്കിണറുകൾക്ക് കണക്കില്ലെന്നും മുഖ്യമന്ത്രി പറഞ്ഞു. 2012-13 കാലത്ത് സർക്കാർ നടത്തിയ പരിശോധനയിൽ തുറന്നുകിടക്കുന്ന കുഴൽക്കിണറുകൾ ഇല്ലെന്ന് കണ്ടെത്തിയിരുന്നു.\nഎല്ലാ ജില്ലകളിലും പരിശോധന നടത്തി തുറന്നുകിടക്കുന്ന കുഴൽക്കിണറുകൾ ഇല്ലെന്ന് ഉറപ്പുവരുത്തണമെന്ന് വിവിധ വകുപ്പുകൾക്ക് മുഖ്യമന്ത്രി നിർദ്ദേശം നൽകിയിട്ടുണ്ട്. ഇതേപ്പറ്റി വ്യവസായ വകുപ്പിനും ഭൂജല-തദ്ദേശ വകുപ്പുകൾക്കും കത്ത് നൽകും. പാലക്കാട് ജില്ലയിലാണ് വലിയ കുഴൽക്കിണറുകൾ ഉള്ളത്. അവ കമ്പനികൾക്കുള്ളിലാണെന്നും ദുരന്തനിവാരണ അതോറിറ്റി വ്യക്തമാക്കിയിട്ടുണ്ട്.\nകുഴൽക്കിണറുകൾ നിർമ്മിക്കുമ്പോൾ തദ്ദേശ സ്ഥാപനങ്ങളുടെ പെർമിറ്റും ഭൂജല വകുപ്പിന്റെ ക്ലിയറൻസും ആവശ്യമാണ്. ഭൂജല വകുപ്പാണ് നിർമ്മാണത്തിന്റെ നോഡൽ ഏജൻസി. സർക്കാർ വിജ്ഞാപനം ചെയ്തിട്ടുള്ള സ്ഥലങ്ങളിൽ കുഴൽക്കിണർ നിർമ്മിക്കുന്നതിന് ഭൂജല അതോറിറ്റിയുടെ രജിസ്ട്രേഷൻ ആവശ്യമാണ്.\n'ഗർഭിണിയായ ജോമോളെ മുപ്പതുപേർ തല്ലിച്ചു'; ഫറോക്ക് പോലീസ് അനങ്ങിയില്ല; പരാതിയുമായി ഭർത്താവ്ആര്‍ട്ടിക്കിള് ഷോ\nപിണറായി വിജയൻ കുഴൽക്കിണർ pinarayi vijayan Borewell Kerala borewell\nWeb Title : opened and abandoned borewell must be covered says kerala chief minister


സാബിര് അലി ബിജെപിയില്, ലക്ഷ്യം സംസ്ഥാനത്തെ മുസ്ലിം വോട്ടുകള്? | Ex JDU MP Sabir Ali joins BJP - Malayalam Oneindia\nPublished: July 24 2015, 15:59 [IST]\nപട്‌ന: നരേന്ദ്ര മോദിയെ പ്രശംസിച്ചതിന് ജനതാദള് യുനൈറ്റഡില് നിന്നും പുറത്താക്കപ്പെട്ട തീപ്പൊരി നേതാവ് സാബിര് അലി ബി ജെ പിയില് ചേര്‍ന്നു. 2014 ലോക്‌സഭ തിരഞ്ഞെടുപ്പിന് തൊട്ടമുമ്പാണ് മോദിയെ പ്രശംസിച്ചതിന് സാബിര് അലിയെ ജെ ഡി യു പുറത്താക്കിയത്. മാര്‍ച്ച് 24ന് ജെ ഡി യുവില് നിന്നും പുറത്തായ സാബിര് അലി മാര്‍ച്ച് 29ന് ബി ജെ പിയില് ചേര്‍ന്നു. എന്നാല് പാര്‍ട്ടി വൈസ് പ്രസിഡണ്ട് മുഖ്താര് അബ്ബാസ് നഖ്‌വിയുമായി ഇടഞ്ഞ സാബിര് അലി തൊട്ടടുത്ത ദിവസം തന്നെ പാര്‍ട്ടിക്ക് പുറത്തായി.\nബിഹാറില് നിയമസഭ തിരഞ്ഞെടുപ്പ് അടുത്തുവരുന്നതിനിടെയാണ് സാബിര് അലി ബി ജെ പിയില് തിരിച്ചെത്തിയത്. സംസ്ഥാനത്തെ മുസ്ലിം വോട്ടുകളില് കണ്ണുവെച്ചാണ് ബി ജെ പി സാബിര് അലിയെ പാര്‍ട്ടിയില് എടുത്തത് എന്ന് ആരോപണം ഉയരുന്നുണ്ട്. സംസ്ഥാനത്തെ ന്യൂനപക്ഷങ്ങളുടെ അവകാശങ്ങള്‍ക്ക് വേണ്ടി പൊരുതുന്ന നേതാവാണ് അലി എന്നും ഇനിമുതല് അലി ബി ജെ പിക്കൊപ്പമായിരിക്കും എന്നും ബിഹാറിലെ ബി ജെ പി നേതാവ് ഭൂപേന്ദ്ര യാദവ് പറഞ്ഞു.\n2014 മാര്‍ച്ച് വരെ ജെ ഡി യുവിന്റെ പാര്‍ലമെന്റ് അംഗമായിരുന്നു സാബിര് അലി. രാജ്യത്തെ നയിക്കാന് ഏറെ യോഗ്യനാണ് മോദിയെന്ന് പറഞ്ഞതോടെയാണ് അദ്ദേഹം പാര്‍ട്ടിക്ക് പുറത്തായത്. ശേഹര് മണ്ഡലത്തില് ജെ ഡി യു ടിക്കറ്റില് മത്സരിക്കാന് പാര്‍ട്ടി അനുമതി നല്‍കിയ ശേഷമാണ് സാബിര് അലി മോദിയെ പ്രശംസിച്ച് പ്രസംഗിച്ചതും പാര്‍ട്ടിക്ക് പുറത്തായതും. അതിനും മുമ്പ് രാംവിലാസ് പാസ്വാന്റെ എല് ജെ പിയില് അംഗമായിരുന്നു സാബിര് അലി.\nmukhtar abbas naqvi bjp jdu bihar മുഖ്താര് അബ്ബാസ് നഖ്വി ബിജെപി ജെഡിയു ബിഹാര്\nFormer Janata Dal (United) MP Sabir Ali, who joined the Bharatiya Janata Party (BJP) today, said that he has no complaints with anyone.\nStory first published: Friday, July 24, 2015, 15:59 [IST]


കാടിനുള്ളിലെ നാടും വീടും... താമസക്കാര് നൂറില് താഴെ.. പോകാം ചതക്പൂരിന് | Chatakpur An Eco-Friendly Village in Darjeeling-Attractions And Specialties - Malayalam Nativeplanet\n»കാടിനുള്ളിലെ നാടും വീടും... താമസക്കാര് നൂറില് താഴെ.. പോകാം ചതക്പൂരിന്\nകാടിനുള്ളിലെ നാടും വീടും... താമസക്കാര് നൂറില് താഴെ.. പോകാം ചതക്പൂരിന്\nPublished: Thursday, July 8, 2021, 13:20 [IST]\nവിനോദ സഞ്ചാരത്തിന്‍റെ കാര്യം വരുമ്പോള് പശ്ചിമ ബംഗാള് മറ്റെല്ലാം മാറ്റിനിര്‍ത്തും സഞ്ചാരികള്‍ക്ക് ഏറ്റവും പുതുമയുള്ളതും അതേ സമയം തങ്ങളുടെ ചരിത്രവും പാരമ്പര്യവും കാത്തുസൂക്ഷിക്കുന്ന തരത്തിലുള്ളതുമായ കാഴ്ചകളാണ് ഈ നാട് കാത്തുവെച്ചിരിക്കുന്നത്. അതില് തന്നെ ഏറ്റവും പ്രധാനം ഇവിടുത്തെ ഗ്രാമങ്ങളാണ്. വലുപ്പത്തില് ഇത്തിരിക്കുഞ്ഞനെന്നു തോന്നുമെങ്കിലും ഉള്ളിലോട്ട് കയറിയാല് അതൊരിക്കലും നഷ്ട‌മായിരിക്കില്ല എന്നതുറപ്പ്. സംസ്ഥാനത്തിന്റെ വിവിധ കോണുകളിലായി എണ്ണിയാല് തീരാത്തത്രയും ചെറുഗ്രാമങ്ങള് ഇവി‌ടെ വിനോദ സഞ്ചാരരംഗത്ത് കാണാം. അത്തരത്തിലൊരു ഗ്രാമമാണ് ചതക്പൂര്. യഥാര്‍ത്ഥത്തില് ഒരു ഗ്രാമം എന്നതിലുപരിയായി കാടിനോ‌ട് ചേര്‍ന്നു കിടക്കുന്ന ചെറിയൊരു നാടാണിത്, ചതക്പൂരിന്‍റെ പ്രത്യേകതകളും വിശേഷങ്ങളും വായിക്കാം\nപശ്ചിമ ബംഗാളിന്റെ കാണാക്കാഴ്ചകള് സാധ്യമാക്കുന്ന ഇ‌ടമാണ് ചതക്പൂര് എന്ന് ഏറ്റവും എളുപ്പത്തില് പറയാം. സമുദ്ര നിരപ്പില് നിന്നും 7887 അടി ഉയരത്തില് സ്ഥിതി ചെയ്യുന്ന കുന്നിന് മുകളിലെ ഈ ഗ്രാമം കാടിന്റെ ഒരു ഭാഗം തന്നെയാണ്. സെന്‍ചാല് റിസര്‍വ്വ് ഫോറസ്റ്റിന്‍റെ ഭാഗമായ ഇവിടം സൊനാഡില് നിന്നും ഏഴു കിലോമീറ്റര് ദൂരത്തിലാണുള്ളത്.\nവടക്കു ദിശയില് കാഞ്ചൻജംഗ പർവതനിരയും തെക്ക് ഭാഗത്ത് മനോഹരമായ റിലീ ഖോല നദിയും ചേര്‍ന്ന് കാഴ്ചകളുടെ ഉത്സവമാണ് ഇവിടെ ഒരുക്കിയിരിക്കുന്നത്. വെറും 100 പേരില് താഴെ മാത്രമാണ് ഇവിടെ വസിക്കുന്നത്. ഗ്രാമീണക്കാഴ്ചകളും അവിടുത്ത നന്മനിറഞ്ഞ കുറേ ആളുകളുമാണ് ഇവി‌ടേക്ക് സഞ്ചാരികളെ ആകര്‍ഷിക്കുന്ന ഘടകങ്ങള്. ചതക്പൂരിൽ ഏകദേശം 18 ഗ്രാമീണ വീടുകൾ മാത്രമേയുള്ളൂ\nപൂര്‍ണ്ണമായും പ്രകൃതിയോട് ചേര്‍ന്നുള്ള അതിജീവനത്തിനാണ് ചതക്പൂര് ഗ്രാമത്തിലുള്ളവര് മുന്ഗണന നല്കുന്നത്. ജൈവകൃഷി എന്നത് ഇവരുടെ ജീവിത്തിന്‍റെ ഭാഗമായി മാറിയിട്ടുണ്ട്. ഇക്കോ വില്ലേജ് എന്നാണ് ഇവിടം അറിയപ്പെടുന്നത് തന്നെ.\nമരംവെട്ട് നിര്‍ത്താനായി കാടുവളര്‍ത്തിയ നാട്\nഒരു ഇക്കോ വില്ലേജ് എന്ന പദവിയിലേക്കുള്ള ചതക്പൂരിന്റെ യാത്ര വളറെ താല്പര്യമുണര്‍ത്തുന്ന ഒന്നാണ്. ഒരു കാലത്ത് വലിയ രീതിയില് മരംവെട്ടലിനും കള്ളക്കടത്തിനും പേരുകേട്ട ഇടമായിരുന്നു ഇവിടം. ഇതില് നിന്നും ഗ്രാമത്തെ മോചിപ്പിക്കുക എന്ന ലക്ഷ്യത്തില് ഫോറസ്റ്റ് അധികൃതരുടെ നേതൃത്വത്തില് നടത്തിയ ശ്രമങ്ങളുടെ ഫലമായാണ് ഒരു ഇക്കോ ഗ്രാമം എന്ന നിലയിലേക്ക് ഇവിടം വളരുന്നത്.\nഏഴ് കിലോമീറ്റര് ദൂരം\nഏകദേശം ഏഴ് കിലോമീറ്ററോളം വരുന്ന കുത്തനെയുള്ള ഇവിടുത്തെ ഒരു റോഡ് എന്താണ് ഈ ഗ്രാമം യഥാര്‍ത്ഥത്തിലെന്ന് പറഞ്ഞു തരും. ആല്‍പൈന് ഫോറസ്റ്റിന്‍റെ അതിമനോഹരമായ കാഴ്ചകളിലൂടെ മുന്നേറുന്ന യാത്ര കാടിന്റെ ഏറ്റവും മനോഹരമായ കുറേ ദൃശ്യങ്ങളാണ് പകര്‍ന്നു നല്കുന്നത്. സെന്‍ചാല് റിസര്‍വ്വ് ഫോറസ്റ്റിനുള്ളിലായാണ് ഈ ഗ്രാമം സ്ഥിതി ചെയ്യുന്നത്.\nനിരവധി ട്രക്കിങ് റൂട്ടുകളാണ് ഇവിടെയുള്ളത്. അവയില് മിക്കവയും പലവഴിയിലൂടെ കയറിച്ചെല്ലുന്നത് പ്രസിദ്ധമായ ടൈഗര് ഹില്ലേലേക്കാണ്. ഒട്ടേറെ പര്‍വ്വത തലപ്പുകളുടെ കാഴ്ചകള് കണ്ടുള്ള യാത്രയില് കാലാവസ്ഥ അനുകൂലമാണെങ്കില് എവറസ്റ്റിന്റെ കാഴ്ച വരെ കാണാമത്രെ!\nഗ്രാമത്തില് നിന്നും വെറും പത്തു മിനിട്ട് മാത്രം നീളുന്ന നടത്തം ചെന്നെത്തിക്കുന്നതേ ഇവിടുത്തെ ലൈറ്റ് ഹൗസിലക്കാണ്. പ്രസിദ്ധമായ സ്കന്ദാപുവിന്റെ കാഴ്ചകളാണ് ഇവിടെ നിന്നും ദൃശ്യമാകുന്നത്. കാടുകളിലൂടെ പോകുമ്പോള് പരിശീലനം നേടിയ ഫോറസ്റ്റ് ഗാര്‍ഡ് കൂടി വരുന്നുണ്ടെന്ന് ഉറപ്പ് വരുത്തണം. വന്യമൃഗങ്ങളുടെ സാന്നിധ്യം ഉറപ്പായതിനാല് അവശ്യത്തിനു മുന്‍കരുതലുകളെടുക്കുകയും വേണം.\nഹിമാലയത്തിന്‍റെ പശ്ചാത്തലത്തില് പച്ചപ്പിലേക്ക് സൂര്യന് ഉദിച്ചുയരുന്ന കാഴ്ചകള് കണ്ടാണ് ഇവിടുത്തെ ദിവസങ്ങള് ആരംഭിക്കേണ്ടത്. ഇവിടുത്തെ പ്രകൃതി സൗഹൃദ ഭവനങ്ങളിലിരുന്ന് പ്രകൃതിയു‌ടെ നിറങ്ങളിലേക്ക് ഉണരുവാനുള്ള അസുലഭാവസരം ഇവിടെ എത്തുന്നവര് നഷ്ടമാക്കാറില്ല,\nഇക്കോ-കോട്ടേജുകൾ അടച്ചിട്ടിരിക്കുന്ന മഴക്കാലം ഇവിടേക്കുള്ള യാത്രയില് ഒഴിവാക്കാം. ജൂലൈ മുതൽ നവംബർ മുതൽ ഫെബ്രുവരി വരെയുള്ള ശൈത്യകാലം കടുത്ത തണുപ്പാണ്. ഒക്ടോബര് പകുതി മുതല് ഡിസംബര് വരെയാണ് ഇവിടം സന്ദര്‍ശിക്കുവാന് ഏറ്റവും യോജിച്ച സമയം.\nബാഗ്ഡോഗ്ര വിമാനത്താവളത്തിൽ നിന്ന് 80 കിലോമീറ്റർ അകലെയും ന്യൂ ജൽപായ്ഗുരി (എൻജെപി) ട്രെയിൻ സ്റ്റേഷനിൽ നിന്ന് 65 കിലോമീറ്റർ അകലെയുമാണ് ചതക്പൂർ സ്ഥിതി ചെയ്യുന്നത്. ഡാർജിലിംഗ് നഗരത്തിൽ നിന്ന് 26 കിലോമീറ്ററും അടുത്തുള്ള ജനപ്രിയ പട്ടണമായ ഘൂമിൽ നിന്ന് 17 കിലോമീറ്ററുമാണ് ഇവിടേക്കെത്തുവാന് സഞ്ചരിക്കേണ്ടത്. സാഹസിക റോഡുകളാണ് ഈ ഗ്രാമത്തിലെത്താനുള്ള ഏക മാർഗം. ഇവിടെ എത്താൻ3റൂട്ടുകളുണ്ട്\nപച്ചപ്പും കാടും മാത്രമല്ല, വായു കൂടി ശുദ്ധമാണോ എന്നു നോക്കാം... ഏറ്റവും ശുദ്ധവായു ലഭിക്കുന്ന രാജ്യങ്ങളിതാ\nഇന്ത്യയിലെ പണി സിഡ്നിയിലിരുന്നെ‌ടുക്കാം... റിമോര്‍ട്ട് വര്‍ക്കിങ്ങിനു പറ്റിയ പത്ത് ലോകനഗരങ്ങള്\nചായപ്പൊടിയും ഇംഗ്ലീഷ് ഡിന്നറും! ഈ ഡാര്‍ജലിങ് കാഴ്ചകള് അല്പം വ്യത്യസ്തമാണ്!\nകുറഞ്ഞ ചിലവില് യാത്ര പോകാം... ഈ സ്ഥലങ്ങളുള്ളപ്പോള് വേറേ ചിന്ത വേണ്ട!!\nഡാര്‍ജലിങ് റെഡി!!പ്രവേശനം ജൂലൈ 1 മുതല്\nകാശുകുറച്ചൊരു ഹണിമൂൺ യാത്ര...ജീവിതം ഇവിടെ ആരംഭിക്കാം!!\nഒരിക്കലെങ്കിലും സന്ദർശിക്കണം ഡാർജലിങ് എന്ന സ്വർഗ്ഗം\nഷെർലക് ഹോംസിനെ ഇംഗ്സീഷ് പഠിപ്പിച്ച നാട് ഇതോ? ഇനിയുമുണ്ട് ഇവിടുത്തെ വിചിത്ര വിശേഷങ്ങള്\nഡാർജീലിങ് ഹിമാലയൻ തീവണ്ടിപാതകളിലെ ഉല്ലാസയാത്രകൾ\nഭക്ഷണപ്രിയരേ ഇതിലേ ഇതിലേ...\nദീപാവലി വീക്കെന്‍ഡില് കറങ്ങാന് കൊല്‍ക്കത്ത\nസൈക്കിളിൽ ഊരു‌ചുറ്റാൻ 10 ടൂറിസ്റ്റ് കേന്ദ്രങ്ങൾ\nഘും; ഇന്ത്യയിൽ ഏറ്റവും ഉയരത്തിൽ സ്ഥിതി ചെയ്യുന്ന റെയിൽവെ സ്റ്റേഷൻ\nRead more about: darjeeling west bengal village travel ideas


thrissur mayor mk varghese controversy: താനെന്താ എംഎൽഎയേക്കാൾ ചെറുതോ? അടുത്ത വിവാദവുമായി തൃശൂർ മേയർ, വീഡിയോ കാണാം - thrissur mayor mk varghese controversy | Samayam Malayalam\nthrissur mayor mk varghese controversy\nAuthored by Samayam Desk | Lipi | Updated: Dec 8, 2021, 7:41 PM\nപൂങ്കുന്നം ഗവ.ഹയർസെക്കണ്ടറി സ്കൂളിൽ കഴിഞ്ഞ ദിവസം സംഘടിപ്പിച്ച ഉന്നത വിജയം നേടിയവർക്കുള്ള വിജയദിനാചരണ പരിപാടിയാണ് മേയര് ബഹിഷ്കരിച്ചത്. അതേസമയം പ്രോട്ടോക്കോള് ലംഘനം നടന്നതിനാലാണ് താന് യോഗം ബഹിഷ്കരിച്ചതെന്ന് മേയര് വ്യക്തമാക്കി.\nതൃശൂർ: ഫ്ളക്സിൽ എംഎൽഎയുടെ ചിത്രത്തിനേക്കാൾ തന്റെ ചിത്രം ചെറുതാക്കി നല്‍കിയതില് പ്രതിഷേധിച്ച് തൃശ്ശൂര് മേയര് എം.കെ വര്‍ഗ്ഗീസ് യോഗം ബഹിഷ്കരിച്ചു. വിവരമറിഞ്ഞ എം.എൽ.എയും പരിപാടിയിൽ പങ്കെടുക്കാനെത്തിയില്ല. പൂങ്കുന്നം ഗവ.ഹയർസെക്കണ്ടറി സ്കൂളിൽ കഴിഞ്ഞ ദിവസം സംഘടിപ്പിച്ച ഉന്നത വിജയം നേടിയവർക്കുള്ള വിജയദിനാചരണ പരിപാടിയാണ് മേയര് ബഹിഷ്കരിച്ചത്. അതേസമയം പ്രോട്ടോക്കോള് ലംഘനം നടന്നതിനാലാണ് താന് യോഗം ബഹിഷ്കരിച്ചതെന്ന് മേയര് വ്യക്തമാക്കി.\nമരണക്കെണിയായി സിറ്റി ഗ്യാസ് പൈപ്പ് കുഴി; ഒരു ജീവൻ കൂടി പൊലിഞ്ഞു, മരിച്ചത് സ്കൂട്ടർ യാത്രികൻ\nപരിപാടിയില് പങ്കെടുക്കാനായി സ്ഥലത്തെത്തിയ മേയർ സ്കൂളിന് സമീപത്തായി സ്ഥാപിച്ചിരുന്ന ഫ്ളക്സ് കണ്ടതോടെയാണ് രോഷത്തിലായത്. ഉദ്ഘാടകനായ തൃശ്ശൂര് എംഎല്‍എ പി.ബാലചന്ദ്രന്‍റെ ചിത്രം വലുതാക്കിയും ചടങ്ങിൽ അധ്യക്ഷത വഹിക്കുന്ന മേയർ എം.കെ.വർഗീസിന്റെ ചിത്രം ചെറുതാക്കിയുമായിരുന്നു ഉൾപ്പെടുത്തിയിരുന്നത്. ഇതോടെ ഫ്ളക്സ് കണ്ട മേയർ, പ്രോട്ടോകോൾ പ്രകാരം താനാണ് എം.എൽ.എയേക്കാൾ മുകളിലെന്നും തന്റെ അധികാരത്തെ കുറിച്ച് അറിയില്ലേയെന്നും സംഘാടകരായ അധ്യാപകരോട് ചോദിച്ചു. ആദ്യം തമാശയാണെന്ന് ധരിച്ച അധ്യാപകർ പിന്നീടാണ് കാര്യത്തിലാണെന്ന് ബോധ്യപ്പെട്ടത്. അധ്യാപകരടക്കമുള്ള സംഘാടകരെ വിമർശിച്ച മേയർ പരിപാടിയിൽ പങ്കെടുക്കാതെ മടങ്ങുകയായിരുന്നു.\nസാമൂഹ്യവിരുദ്ധരുടെ താവളത്തിൽ ഇതര സംസ്ഥാനക്കാരിയായ യുവതി; നൊമ്പരമായി കുന്നംകുളത്തെ ഈ കാഴ്ച\nഇതിനിടെ സ്ഥലത്തേക്ക് പുറപ്പെട്ട പി ബാലചന്ദ്രൻ എംഎൽഎ വിവരങ്ങൾ അറിഞ്ഞതോടെ സ്കൂളിലേക്ക് എത്തിയില്ല. അതേസമയം പ്രോട്ടോക്കോള് ലംഘനം നടന്നതിനാലാണ് താന് യോഗം ബഹിഷ്കരിച്ചതെന്ന് മേയര് ഇന്ന് മധ്യമങ്ങളോട് വ്യക്തമാക്കി. എംകെ വര്‍ഗ്ഗീസ് എന്ന വ്യക്തിയെയല്ല മറിച്ച് മേയര് എന്ന പദവിയെയാണ് സംഘാടകര് അവഹേളിച്ചതെന്നും മേയര് കുറ്റപ്പെടുത്തി. നേരത്തെ പോലീസുകാർ സല്യൂട്ട് നൽകാത്തത് പ്രോട്ടോകോൾ ലംഘനമാണെന്ന് ചൂണ്ടിക്കാട്ടി പൊലീസ് മേധാവിക്ക് മേയർ കത്ത് നൽകിയത് വിവാദത്തിനിടയാക്കിയിരുന്നു.\nആര്‍ട്ടിക്കിള് ഷോതൃശൂരിൽ നേട്ടം യുഡിഎഫിന്; ഇരിങ്ങാലക്കുടയിൽ ഇരട്ടിമധുരം; ഉപതെരഞ്ഞെടുപ്പ് ഫലം ഇങ്ങനെ\nതൃശൂർ വാർത്തകൾ തൃശൂർ മേയർ വിവാദം തൃശൂർ മേയർ എംകെ വർഗീസ് വിവാദം തൃശൂർ മേയർ എംകെ വർഗീസ് തൃശൂർ thrissurnews thrissur mayor mk varghese controversy thrissur mayor mk varghese thrissur\nWeb Title : thrissur mayor mk varghese controversy


Covid 19 | ജർമ്മനിയിൽ കൊറോണ വൈറസിന് പുതിയ കേന്ദ്രങ്ങൾ; ഇളവുകൾ പിൻവലിക്കുവാൻ തീരുമാനം; സ്‌കൂളുകൾ ഘട്ടംഘട്ടമായി തുറക്കും - MarunadanMalayalee.com\nMay 11, 2020 | 05:36 PM IST | Permalink\nബർലിൻ: ജർമനിയിലെ വിവിധ സ്ഥലങ്ങളിൽ ലോക്ക്ഡൗൺ നിയന്ത്രണങ്ങളിൽ നൽകിയ ചില ഇളവുകൾ പിൻവലിക്കുവാൻ തീരുമാനിച്ചു. പുതിയ സ്ഥലങ്ങളിൽ കൊറോണാ വൈറസ് ബാധ കണ്ടെത്തിയ സാഹചര്യത്തിലാണ് ഉളവ് പിൻവലിക്കുവാനുള്ള തീരുമാനം എടുത്തത്. അതേസമയം, മെയ് 11 മുതൽ ഇളവുകൾ പ്രാബല്യത്തിൽ വരുമെന്നു ചാൻസലർ അംഗല മെർക്കൽ പ്രഖ്യാപിച്ചു. പുതിയ മരണങ്ങളുടെ എണ്ണം 100ൽ താഴെയാണെങ്കിലും രോഗപകർച്ചയുടെ തോത് 1.1 അനുപാതത്തിലേക്ക് ഉയർന്നിട്ടുണ്ടെന്നാണ് റിപ്പോർട്ടുകൾ സൂചിപ്പിക്കുന്നത്.\nഇളവ് റദ്ദാക്കിയ ഒരു സ്ഥലം നോർത്ത് റൈൻ വെസ്റ്റ്ഫാലിയയിലെ കോസ്‌ഫെൽഡ് ജില്ലയാണ്. രാജ്യത്തെ ഏറ്റവും ജനസംഖ്യയേറിയ സ്റ്റേറ്റായ ഇവിടെ സ്ഥിതി ചെയ്യുന്ന ഒരു അറവുശാലയിലെ 150 തൊഴിലാളികൾക്കാണ് ഒരുമിച്ച് രോഗം സ്ഥിരീകരിച്ചത്. അതേസമയം, സ്‌കൂളുകളും ഡേ കെയർ സെന്ററുകളും ഘട്ടം ഘട്ടമായി തുറക്കാനുള്ള തീരുമാനമാണ് ഭരണകൂടം ഇപ്പോ്ൾ കൈക്കൊണ്ടിരിക്കുന്നത്.\nലോക്ക്ഡൗൺ നിയന്ത്രണങ്ങളിൽ ഇളവു നൽകുന്ന കാര്യത്തിൽ പതിനാറ് സ്റ്റേറ്റുകൾക്കും സ്വന്തം നിലയ്ക്ക് തീരുമാനമെടുക്കാൻ ഫെഡറൽ ഗവൺമെന്റ് അനുമതി നൽകിയിട്ടുണ്ട്. കമ്പനികൾ നിലനിൽക്കുന്ന രണ്ടു ഗ്രാമങ്ങളും രണ്ടു കമ്പനികളും താത്കാലികമായി അടച്ചു. നോർത്ത് റൈൻ വെസ്റ്റ്ഫാലിയയെ കൂടാതെ ഷെൽസ്വിഗ് -ഹോൾസ്റ്റീനിലും അറവ് ശാലയിലെ ജീവനക്കാർക്ക് കൂട്ടത്തോടെ രോഗം വന്നിട്ടുണ്ട്. ഈ സാഹചര്യത്തിൽ രണ്ടു സ്റ്റേറ്റുകളിലും ഈ മേഖലയിൽ ജോലി ചെയ്യുന്ന മുഴുവൻ പേർക്കും ടെസ്റ്റ് നടത്തുമെന്നും അധികൃതർ അറിയിച്ചു.


നായ്കുട്ടിയുടെ പേരില് സ്വത്ത് എഴുതിവച്ച് പ്ലേബോയ് മോഡല് ജു ഐസിന് – Koottukari\nനായ്കുട്ടിയുടെ പേരില് സ്വത്ത് എഴുതിവച്ച് പ്ലേബോയ് മോഡല് ജു ഐസിന്\n9 October 20219October 2021 Krishna R\t0 Comments\tjuisen, VIRAL, viral news\nവളര്‍ത്തുമൃഗങ്ങളെ സ്വന്തം മക്കളായി കരുതുന്നവരാണ് അധികവും. അവരെ ഊട്ടുന്ന ചിത്രങ്ങളും വിഡിയോയുമൊക്കെ സോഷ്യല് മീഡിയയില് വൈറലാകാറുണ്ട്.\nതന്‍റെ വളര്‍ത്തുനായയുടെ പേരില് 15 കോടി രൂപയുടെ സ്വത്തുക്കള് എഴുതി വെച്ച പ്ലേബോയ് മോഡലായ ജു ഐസിനാണ് ഇപ്പോള് സോഷ്യല് മീഡിയയില് ശ്രദ്ധനേടുന്നത്.\nഐസിന് എല്ലാം തന്‍റെ നായക്കുട്ടിയായ ഫ്രാന്‍സിസ്‌കോയാണ്. അവര് അഭിഭാഷകരുമായി കൂടിയാലോചിച്ച് വില്‍പത്രം ഉണ്ടാക്കുകയും തന്റെ സ്വത്ത് മുഴുവന് തന്റെ പ്രിയപ്പെട്ട നായയായ ഫ്രാന്‍സിസ്‌കോയ്ക്കായി എഴുതിവെച്ചു. ജു ഐസിന്റെ ആഡംബര അപ്പാര്‍ട്ട്‌മെന്റും, കാറുകളുമടക്കമുള്ള സ്വത്തുക്കളാണ് നായയ്ക്ക് ലഭിക്കുക. ഈ പണം അവളുടെ മരണശേഷം നായയ്ക്കും, അവനെ പരിപാലിക്കുന്നവര്‍ക്കും അവകാശപ്പെട്ടതാണെന്നും ഐസന് പറഞ്ഞു.\nപ്ലാസ്റ്റിക് സര്‍ജറിക്കായി രണ്ടേകാല് കോടി ചെലവഴിച്ചതിന്റെ പേരില് ജി ഐസന് ഈ വര്‍ഷം തുടക്കത്തില് വാര്‍ത്തകളില് നിറഞ്ഞിരുന്നു. ഇതിന് മുന്‍പ് 50 ഓളം പ്ലാസ്റ്റിക് സര്‍ജറികള്‍ക്ക് വിധേയയായുട്ടുള്ള വ്യക്തിയാണ് ജു ഐസന്\nഐസനോടൊപ്പം സ്വകാര്യ ജെറ്റില് യാത്ര ചെയ്യുന്ന ഫ്രാന്‍സിസ്‌കോയുടെ ചിത്രങ്ങള് ഐസന്റെ ഇന്‍സ്റ്റാ അക്കൗണ്ടിലുണ്ട്. സ്‌റ്റൈലിഷ് വസ്ത്രങ്ങള് ധരിച്ച ഫ്രാന്‍സിസ്‌കോയുടെ ചിത്രങ്ങളും ഇന്‍സ്റ്റാഗ്രാമില് കാണാം.\n← ലൈംഗിക വിദ്യാഭ്യാസം: ആവശ്യകതയും, പ്രാധാന്യവും\nതത് ത്വം അസിലൂടെ വിനീത ടീച്ചര് പാടുകയാണ്; സംഗീതം തപസ്യയാക്കിയ കലാകാരി →\nഒരുകോടിയോളം വരുന്ന സ്വത്ത് റിക്ഷക്കാരന് നല്‍കി വയോധിക\nസേവ് ദ ഡേറ്റ് അപാരത


1994 – പഴശ്ശിരേഖകൾ | ഗ്രന്ഥപ്പുര\n1994 – പഴശ്ശിരേഖകൾ\nPosted on June 7, 2018 February 19, 2020 by Shiju Alex\nഡോ: ജോസഫ് സ്കറിയ എഡിറ്ററായും ഡോ. സ്കറിയ സക്കറിയ ജനറൽ എഡിറ്ററായും ട്യൂബിങ്ങൻ യൂണിവേഴ്സിറ്റിയുടെ സഹകരണത്തോടെ 1994ൽ പ്രസിദ്ധീകരിച്ച പഴശ്ശിരേഖകൾ എന്ന പുസ്തകത്തിന്റെ സ്കാനാണ് ഈ പോസ്റ്റിലൂടെ പങ്കുവെക്കുന്നത്.\nട്യൂബിങ്ങനിലെ ഗുണ്ടർട്ട് ശെഖരത്തിൽ നിന്നു നമുക്കു ലഭിക്കുന്ന 81-മത്തെ രേഖയും സ്വതന്ത്രലൈസൻസിൽ നമുക്ക് ലഭിക്കുന്ന നാലാമത്തെ പുസ്തകവുമാണ്.\nതാളുകളുടെ എണ്ണം: ഏകദേശം 220\n1994 തലശ്ശേരി രേഖകൾ\nപേരു സൂചിപ്പിക്കുന്ന പോലെ തന്നെ ഈ പുസ്ത്കത്തിലെ ഉള്ളടക്കം പഴശ്ശിരാജാവുമായി ബന്ധപ്പെട്ട രേഖകൾ ആണ്. ഏതാണ്ട് 13 ൽ വാല്യങ്ങൾ ഉള്ള തലശ്ശേരി രേഖകളുടെ 4, 12 എന്നീ വാല്യങ്ങളിൽ ആണ് പഴശ്ശിരാജാവുമായി ബന്ധപ്പെട്ട രേഖകൾ ഉള്ളത്.\nമലബാറിലെ ബ്രിട്ടീഷ് ആധിപത്യത്തിന്റെ ആരംഭകാലത്ത് വടക്കേ മലബാറിലെ രാജാക്കന്മാരും, നാടുവാഴികളും സാധാരണജനങ്ങളും ബ്രിട്ടീഷ് അധികാരികൾക്ക് എഴുതിയ കത്തുകളുടേയും അവയ്ക്കുള്ള മറുപടികളുടേയും ഒരു ശേഖരമാണ് തലശ്ശേരി രേഖകൾ (Thalassery Manuscripts). മുഖ്യമായും 1796 മുതൽ 1800 വരെയുള്ള നാലുവർഷക്കാലത്തേതായ ഈ കത്തുകൾ ശേഖരിച്ചു പന്ത്രണ്ടു വാല്യങ്ങളായി കുത്തിക്കെട്ടി സൂക്ഷിച്ചത്, ഹെർമ്മൻ ഗുണ്ടർട്ടാണ്. തലശ്ശേരിയിൽ ഈസ്റ്റ് ഇന്ത്യാ കമ്പനി ആസ്ഥാനത്ത്, ഉള്ളടക്കം ഒന്നോ രണ്ടോ വരിയിൽ രജിസ്റ്ററിൽ രേഖപ്പെടുത്തിയ ശേഷം നശിപ്പിക്കാൻ വച്ചിരുന്നതാകാമെന്നും അവ അധികാരികളിൽ നിന്നു കെഞ്ചി വാങ്ങി സംരക്ഷിക്കുകയും തന്റെ മലയാളഭാഷാപഠനങ്ങൾക്ക് സമൃദ്ധമായി ഉപയൊഗിക്കുകയും ആണ് ഗുണ്ടർട്ട് ചെയ്തതെന്നും കരുതപ്പെടുന്നു.\nകൈയെഴുത്തിൽ, 4448 പുറങ്ങളിലായി 1684 കത്തുകളാണ് ഈ സഞ്ചയത്തിലുള്ളത്. ബ്രിട്ടീഷ് ആധിപത്യത്തിന്റെ തുടക്കത്തിൽ മലബാറിലെ രാഷ്ട്രീയത്തിൽ പ്രധാനപങ്കുവഹിച്ച കേരളവർമ്മ പഴശ്ശിരാജയുടെ ഇരുപത്തഞ്ചോളം കത്തുകളും ഇതിലുൾപ്പെടുന്നു. ശേഖരത്തിലെ നാലും പന്ത്രണ്ടും വാല്യങ്ങളിലായി 255 കത്തുകൾ പഴശ്ശിയുമായി ബന്ധപ്പെട്ടവയാണ്. (അവലംബം: മലയാളം വിക്കിപീഡിയ)\nതലശ്ശേരി രേഖകളുടെ ആറോളം വാല്യങ്ങളുടെ കൈയെഴുത്തുപ്രതി നമുക്ക് ഇതിനകം കിട്ടിയതാണ്. അതു ഇവിടെ കാണാം. തലശ്ശേരി രേഖകളുടെ ആധുനിക എഡീഷന്റെ സ്കാൻ ഇവിടെയും കാണാം.\nപഴശ്ശിരാജാവുമായി ബന്ധപ്പെട്ട രേഖകൾ സമാഹരിച്ച് പ്രസിദ്ധീകരിച്ചിരിക്കുന്ന ഈ പുസ്തകത്തിൽ ആ ഉള്ളടക്കത്തിനു പുറമേ ഏ.പി. ആൻഡ്രൂസു കുട്ടി, എഡിറ്റർമായ ഡോ: സ്കറിയ സക്കറിയ, ജോസഫ് സ്കറിയ എന്നിവരുടെ പഴശ്ശിരേഖകളെ പറ്റിയുള്ള പഠനങ്ങളും കാണാം. ആമുഖപഠനങ്ങൾ പഴശ്ശിരേഖകളെ പറ്റിയും പറ്റിയും, ട്യൂബിങ്ങൻ രേഖകളുടെ പ്രാധാന്യത്തെ പറ്റിയും ഒക്കെ വിലപ്പെട്ട വിവരങ്ങൾ തരുന്ന ലേഖനങ്ങളാണ്.


‘സീ യു സൂൺ @ തലശ്ശേരി’. | international Film Festival Of Kerala Kochi edition ends to begin at Thalassery\n‘സീ യു സൂൺ @ തലശ്ശേരി’.\nFeb 22, 2021, 08:09 AM IST\nകൊച്ചിയിലേക്കു തിരിച്ചെത്തിയ മേളയെ ആഘോഷത്തിന്റെ ‘ഹൗസ് ഫുൾ’ ആക്കിയാണ് അഞ്ചാം ദിനവും പ്രേക്ഷകർ വരവേറ്റത്.\nകൊച്ചി: ബ്ലാക്ക് ആൻഡ് വൈറ്റിലെ പഴയകാല സിനിമയാണെങ്കിൽ ഇങ്ങനെ എഴുതാം; ശുഭം. ന്യൂജൻ കാലത്തിന്റെ പുതിയ കാൻവാസിലാണെങ്കിൽ പറയാം, ‘സീ യു സൂൺ @ തലശ്ശേരി’. സൂപ്പർ ഹിറ്റ് ആയ ഒരു സിനിമയുടെ സന്തോഷത്തോടെ അന്താരാഷ്ട്ര ചലച്ചിത്രോത്സവത്തിന്റെ കൊച്ചിപ്പതിപ്പിന് കൊടിയിറങ്ങി. നാലു മേഖലകളിലായി നടത്തുന്ന മേളയുടെ മൂന്നാംഘട്ടത്തിനു ചൊവ്വാഴ്ച തലശ്ശേരിയിൽ തുടക്കമാകും. മാർച്ച് ഒന്നുമുതൽ അഞ്ചു വരെ പാലക്കാട്ടാണ് അവസാന ഘട്ടം അരങ്ങേറുന്നത്.\nകൊച്ചിയിലേക്കു തിരിച്ചെത്തിയ മേളയെ ആഘോഷത്തിന്റെ ‘ഹൗസ് ഫുൾ’ ആക്കിയാണ് അഞ്ചാം ദിനവും പ്രേക്ഷകർ വരവേറ്റത്. ലോക സിനിമാ വിഭാഗത്തിൽ വീണ്ടും പ്രദർശിപ്പിച്ച ജപ്പാൻ ചിത്രം ‘വൈഫ് ഓഫ് എ സ്പൈ’യും ഇംഗ്ലീഷ് ചിത്രം ‘നോ വേർ സ്പെഷ്യ’ലും ഞായറാഴ്ചയിലെ ആദ്യ കാഴ്ചകളുമായി. രണ്ടാം വരവിലും നിറഞ്ഞ സദസ്സുതന്നെയാണ് ഈ സിനിമകൾക്കു സാക്ഷ്യം വഹിക്കാനെത്തിയത്. ലോക സിനിമാ വിഭാഗത്തിൽ വീണ്ടും പ്രദർശനത്തിനെത്തിയ ‘ഹൈ ഗ്രൗണ്ട്’, ‘ലൈല ഇൻ ഹൈഫ’, ‘ദി മാൻ ഹൂ സോൾഡ് ഹിസ് സ്കിൻ’, ‘മാളു’ തുടങ്ങിയ ചിത്രങ്ങളും ഞായറാഴ്ച കൈയടികൾ നേടി.\n‘ലവ്’, ‘സന്തോഷത്തിന്റെ ഒന്നാം രഹസ്യം’, ‘കപ്പേള’ എന്നീ മൂന്നു സിനിമകളാണ് അവസാന ദിനം മലയാളത്തിന്റെ അഭിമാനക്കാഴ്ചകളായത്. ഖാലിദ് റഹ്മാൻ സംവിധാനം ചെയ്ത ‘ലവ്’ കഥാപാത്രങ്ങളുടെ വ്യക്തിപരവും വൈകാരികവുമായ പ്രശ്നങ്ങളിലൂടെ രൂപപ്പെടുന്ന സങ്കീർണത പ്രേക്ഷകനെ ആഴത്തിൽ അനുഭവിപ്പിച്ചപ്പോൾ മുഹമ്മദ് മുസ്തഫ ഒരുക്കിയ ‘കപ്പേള’ ജെസ്സി, വിഷ്ണു എന്നീ രണ്ടു കഥാപാത്രങ്ങളിലൂടെ വ്യത്യസ്തമായൊരു അനുഭവമായാണ് പ്രേക്ഷകനിലേക്ക് ഒഴുകിയെത്തിയത്. ഡോൺ പാലത്തറ സംവിധാനം ചെയ്ത ‘സന്തോഷത്തിന്റെ ഒന്നാം രഹസ്യം’ മധുരവും കയ്പും നിറഞ്ഞ അനുഭവങ്ങളിലൂടെ സഞ്ചരിക്കുന്ന കഥാപാത്രങ്ങളുടെ മാനസികതലങ്ങളെ തൊട്ടറിയിക്കുന്ന കാഴ്ചകൾ തന്നെയാണ് പ്രേക്ഷകനു സമ്മാനിച്ചത്. അഞ്ചു ദിവസങ്ങളിലായി നടന്ന കൊച്ചി മേളയിൽ ആകെ 80 സിനിമകളാണ് പ്രദർശിപ്പിച്ചത്. മത്സര വിഭാഗത്തിൽ ‘ചുരുളി’, ‘ഹാസ്യം’ എന്നീ രണ്ടു മലയാള ചിത്രങ്ങൾ ഉൾപ്പെടെ 14 സിനിമകൾ പ്രദർശിപ്പിച്ചു. സമകാലിക ലോക സിനിമാ വിഭാഗത്തിൽ 22 സിനിമകൾ പ്രദർശിപ്പിച്ചപ്പോൾ ‘മലയാള സിനിമ ഇന്ന്’ എന്ന വിഭാഗത്തിൽ 12 സിനിമകളും പ്രേക്ഷകർക്കു മുന്നിലെത്തി. സരിത, സവിത, സംഗീത, ശ്രീധർ, കവിത, പദ്മ സ്ക്രീൻ 1 എന്നീ തിയേറ്ററുകളാണ് ചലച്ചിത്രോത്സവത്തിന് ആതിഥ്യമരുളിയത്.\nഞായറാഴ്ച വൈകീട്ടായപ്പോഴേക്കും പ്രതിനിധികളിൽ പലരും വിടവാങ്ങൽ മൂഡിലായിരുന്നു. രാത്രിതന്നെ നാട്ടിലേക്കു മടങ്ങണമെന്നു പറഞ്ഞ് അവസാന പ്രദർശനം ഒഴിവാക്കിയ ചിലരേയും കണ്ടു. സംഘാടകരിൽ അക്കാദമി ചെയർമാൻ കമൽ അടക്കമുള്ളവർ ശനിയാഴ്ച തന്നെ തലശ്ശേരിയിലേക്കു തിരിച്ചു. ഒരു സംഘം ഞായറാഴ്ച രാത്രി തിരിച്ചപ്പോൾ അവസാന സംഘം തിങ്കളാഴ്ച രാവിലെ തലശ്ശേരിയിലേക്കു പോകുമെന്ന് അക്കാദമി സെക്രട്ടറി അജോയ് ചന്ദ്രൻ പറഞ്ഞു.\nContent Highlights: international Film Festival Of Kerala, Kochi edition ends, to begin at Thalassery


ക്രിസ്തുമസ് അവധിയും ഒരു ട്രയിന് യാത്രയും\nക്രിസ്തുമസ് അവധിക്ക് ബാഗ്ലൂരില് നിന്ന് നാട്ടില് പോകാന് ടിക്കറ്റിന് വേണ്ടി അന്വേഷിക്കാവുന്ന എല്ലാ വഴിയിലൂടെയും അന്വേഷിച്ചെങ്കിലും ഫലം നിരാശയായിരുന്നു. 10 ദിവസം അവധി കിട്ടുന്നത് കൊണ്ട് (3 ദിവസത്തെ ലീവ് ഉള്‍പ്പെടെ) പോകാതിരിക്കാനും കഴിഞ്ഞില്ല.\nഅങ്ങനെ ഞാന് ആ കടുത്ത തീരുമാനത്തിലെത്തി - ട്രയിനിലെ ജനറല് കമ്പാര്‍ട്ടുമെന്റില് പോകുക. 11 മണിക്കൂര് യാത്ര സീറ്റ് കിട്ടുമോയെന്ന് ഒരു ഉറപ്പുമില്ല, എങ്കിലും ഞാന് പോകാന് തീരുമാനിച്ചു. വെള്ളിയാഴ്ച്ചയാണ് പോകേണ്ടത്, അന്നാണെങ്കില് കേരളത്തിലേക്ക് രണ്ട് ട്രയിനുകള് ഉണ്ട്. ഒന്ന് വൈകീട്ട് 5:15നും അടുത്തത് രാത്രി 9:45നും.\nഒരുപാട് കണക്കുകൂട്ടലിനു ശേഷം 5:15 ന്റെ വണ്ടിക്കുതന്നെ പോകാന് തീരുമാനിച്ച് 3:30 ന് മജസ്റ്റിക് റയില്‍വേ സ്റ്റേഷനില് എത്തിപ്പെട്ടു. 1 മണിക്കൂര് ക്യൂവില് നിന്ന് ടിക്കറ്റെടുത്ത് ട്രയിനിനടുത്ത് ചെന്നപ്പോളേക്കും ജനറല് കമ്പാര്‍ട്ടുമന്റ് എല്ലാം തന്നെ നിറഞ്ഞു കവിഞ്ഞിരുന്നു.\n5:15ന്റെ ട്രയിനില് പോകാന് കഴിയില്ല എന്ന് മനസ്സിലാക്കിയ ഞാന് എന്തായാലും നാട്ടില് പോയേ അടങ്ങൂ എന്ന വാശിയില് 9:45 ന്റെ ട്രയിനില് പോകാന് തീരുമാനിച്ച് തിരിച്ചു നടന്നു. അപ്പോഴാണ് എനിക്ക് അത് കത്തിയത് - കന്യാകുമാരി എക്സ്പ്രസ് രാവിലെ തന്നെ ബാഗ്ലൂരില് എത്തുന്നതാണ്,അപ്പോള് അത് ഏതെങ്കിലും ട്രാക്കില് കാണേണ്ടതാണ്. അങ്ങനെ ഞാന് ട്രയിന് കണ്ടുപിടിച്ചു. ആരും കാണാതെ ട്രയിനില് കേറാം എന്ന് വിചാരിച്ച് ചെന്നപ്പോള് റയില്‍വേ പോലീസ് എന്നെ ആ ഉദ്യമത്തില് നിന്ന് പിന്‍തിരിപ്പിച്ചു. അങ്ങനെ നിരാശനായി ഞാന് തിരികെ പ്ലാറ്റ്‌ഫോമില് വന്നപ്പോള് അവിടെയുണ്ട് ത്രിശ്ശൂര് പൂരത്തിനുള്ള ആളുകള്. അവിടെ നിന്നാല് സീറ്റ് കിട്ടില്ല എന്ന് മനസ്സിലാക്കിയ ഞാന് വീണ്ടും ഒന്നു കൂടി ശ്രമിക്കാന് തീരുമാനിച്ചു.\nഅപ്പോഴാണ് ഞാന് ആ കാഴ്ച കണ്ടത്, കുറേപേര് ട്രയിനിനടുത്തേക്ക് നടന്ന് പോകുന്നു. ആദ്യം ഒന്ന് സംശയിച്ചുനിന്നെങ്കിലും ഞാന് അവരുടെ പിറകേ പോകാന് തീരുമാനിച്ചു. അവര് ചെന്നെത്തിയത് ട്രയിനിന്റെ ജനറല് കമ്പാര്‍ട്ട്‌മെന്റിലാണ്. അകത്തുനിന്ന് ചെറിയ തോതില് സംസാരം കേള്‍ക്കുന്നുണ്ടായിരുന്നു. ട്രയിനിലേക്ക് കേറാനാഞ്ഞ എന്റെ നേര്‍ക്ക് ഒരു കൈ നീണ്ടുവന്നു. എന്താണെന്ന് മനസ്സിലാകുന്നതിനുമുന്‍പ് ആ കൈ എന്റെ ബാഗ് വാങ്ങി ട്രയിനിലേക്ക് വച്ചിട്ട് എന്നെ ട്രയിനിലേക്ക് പിടിച്ചുകയറ്റി.\nവെളിച്ചമൊന്നുമില്ലാത്ത ട്രയിനില് പകച്ചുനിന്ന എന്നോട് ആ കൈയുടെ ഉടമ ചോദിച്ചു "എങ്ക പോണം" ഞാന് പറഞ്ഞു എറണാകുളം. ഉടനെ അയാള് എന്നോട് പറഞ്ഞു സീറ്റ് അയാള് തരാം പക്ഷേ ഒരു സീറ്റിന് 50 രൂപ കൊടുക്കണം. ഒന്നും മനസ്സിലാവാതെ നിന്ന എന്റെ ബാഗെടുത്ത് അയാള് ഒരു സീറ്റിനടിയില് കൊണ്ടുവച്ചു. ഇതെല്ലാം അയാള് തീപ്പെട്ടി കൊള്ളി കത്തിച്ച വെളിച്ചത്തിലാണ് ചെയ്ത്തത്. കൈയിലിരുന്ന മൊബൈലിന്റെ വെളിച്ചത്തില് എനിക്കുചുറ്റും ഏറെപ്പേര് ഇരിക്കുന്നതായി ഞാന് കണ്ടു, സംസാരത്തില് നിന്നും അവരെല്ലാം മലയാളികളാണെന്നും മനസ്സിലായി.\n20 രൂപ കൊടുത് എനിക്ക് സീറ്റ് തരപ്പെടുത്തിയ ആളെ ഞാന് ഒഴിവാക്കി. പലതവണയായി അയാള് ഒരുപാടുപേരെ അങ്ങനെ കൊണ്ടുവന്നു. അപ്പോഴാണ് എനിക്ക് അയാള് ഒരു ഏജന്റ് ആണെന്നും ആ കമ്പാര്‍ട്ട്‌മെന്റിലുള്ള എല്ലാവര്‍ക്കും അയാള് ഇതുപോലെ പൈസ വാങ്ങി സീറ്റ് കൊടുത്തതാണെന്നും മനസ്സിലായത്. ട്രയിന് യാത്ര പുറപ്പെടാന് വേണ്ടി മൂനാം നമ്പര് പ്ലാറ്റ്‌ഫോമിലേക്ക് എത്തിയപ്പോഴേക്കും ആ കമ്പാര്‍ട്ട്‌മന്റ് നിറഞ്ഞിരുന്നു. ട്രയിന് ബാഗ്ലൂരില് നിന്ന് വിട്ടപ്പോഴേക്കും ആ കമ്പാര്‍ട്ട്‌മെന്റില് കാലുകുത്താന് പോലും സ്ഥലം ഉണ്ടായിരുന്നില്ല.ബാഗ്ലൂരില് അങ്ങനെ പലതും സംഭവിക്കും എന്ന് പലരും പറഞ്ഞിട്ടുണ്ടെങ്കിലും എനിക്ക് ഇത് ആദ്യത്തെ അനുഭവമായിരുന്നു.\nപ്രാധമിക ആവശ്യം നിര്‍വ്വഹിക്കാന് പോലും സീറ്റില് നിന്ന് എഴുന്നേല്‍ക്കാന് കഴിഞ്ഞില്ല എന്നതൊഴിച്ചാല് മറ്റു ബുദ്ധിമുട്ടുകളൊന്നും കൂടാതെ ഞാന് അങ്ങനെ നാട്ടില് എത്തിപ്പെട്ടു, നടുവേദന മാറാന് ഒരാഴ്ച്ച എടുത്തു എന്നു മാത്രം.\nposted by കുട്ടേട്ടന് : kuttettan @ 3:15 AM6comments\nഇന്ന് രാവിലെ എന്റെ മാതാപിതാക്കള് നാട്ടില് നിന്നും വന്നു. രാവിലെ ചായക്ക് പുട്ടും കടലയും ഉണ്ടാക്കാനാണ് തീരുമാനിച്ചതെങ്കിലും അമ്മക്ക് ഇടിയപ്പം ഇഷ്ടമാണ് എന്നറിഞ്ഞതോടെ എന്റെ ഭാര്യ അമ്മായിയമ്മയെ കൈയ്യിലെടുക്കാന് ആ മെനുവിനെ നിഷ്‌ക്കരുണം മാറ്റി ഇടിയപ്പവും കടലയുമാക്കി. എന്തായാലും തിന്നാന് കിട്ടിയാല് മതിയെന്ന പോളിസിയുള്ള ഞാന് എതിരഭിപ്രായമൊന്നും പറയാന് പോയില്ല.\nഅടുക്കളയില് നിന്നും ഭാര്യയുടെ കുട്ടേട്ടാ ഇത് ശരിയാകുന്നില്ല, ഒന്നിങ്ങു വന്നേ എന്ന വിളി കേട്ടിട്ടാണ് ഞാന് ബ്ലോഗ് വായന നിര്‍ത്തി എഴുന്നേറ്റ് അടുക്കളയിലേക്ക് പോയത്. ഇടിയപ്പം ഉണ്ടാക്കുന്ന ഇടിയപ്പം പ്രസ്സ് (ഇവിടെ) എത്ര അമര്‍ത്തിയിട്ടും അത് അനങ്ങുന്നുണ്ടായിരുന്നില്ല. മാതാപിതാക്കളും ഭാര്യയുമടങ്ങുന്ന മൂവര് സംഘത്തിനു മുന്‍പില് എന്റെ ശക്തി തെളിയിക്കാന് പറ്റിയ സമയം, ഞാന് കൈയിലെ മസിലൊക്കെയൊന്ന് പെരുപ്പിച്ച് ഇടിയപ്പം പ്രസ്സ് കൈയില് എടുത്തു. ഞാന് പ്രയോഗിച്ച ശക്തിയുടെ ഫലമായി എന്റെ കണ്ണുകള് പുറത്തോട്ട് തള്ളിവന്നു, ശരീരമാകെ വിയര്‍ത്തു. എന്റെ ശക്തിയില് പൂര്‍ണ്ണമായും വിശ്വാസമുണ്ടായിരുന്ന ഞാന് ഉറപ്പിച്ചു, ഇന്നലെ ഉറക്കത്തില് എന്നെ കൊതുക് കടിച്ചതുകൊണ്ട് എനിക്ക് ചിക്കന് ഗുനിയ പിടിപെട്ടെന്നും അതുകൊണ്ടാണ് എന്നിലെ ശക്തി മുഴുവന് ചോര്‍ന്ന് പോയതെന്നും. ഞാന് പ്രയോഗിച്ച ശക്തി കൊണ്ട് അപ്പോഴേക്കും ഇടിയപ്പ തട്ടിലെ കുറച്ച് ഭാഗം നിറക്കുവാന് എനിക്ക് സാധിച്ചിരുന്നു.\nചുരുങ്ങിയത് ഒരാഴ്ച്ക്കെങ്കിലും ജോലിക്ക് പോകാതിരിക്കാം എന്നോര്‍ത്ത് കണ്ണ് തള്ളിയ ഞാന് തള്ളിയ കണ്ണ് ഉള്ളിലേക്ക് ഇട്ടുകൊണ്ട് ഇടിയപ്പ തട്ടിലേക്ക് നോക്കിയപ്പൊള് നേരിയ ഒരു നിറവ്യത്യാസം കണ്ടു. ഭാര്യയോട് നീ അരിപ്പൊടി തന്നെയല്ലേ എടുത്തത് എന്ന് ചോദിച്ചപ്പോള്, അവള്‍ക്കും ആ ചോദ്യം ന്യായമാണെന്ന് തോന്നി. മാവ് കുഴച്ചപ്പോള് പതിവിലധികം പശിമ തോന്നിയെന്നും അവള് പറഞ്ഞു, പക്ഷേ എടുത്തത് അരിപ്പൊടിയാണെന്നുള്ള വാദത്തില് അവള് ഉറച്ചു നിന്നു. സംശയനിവാരണത്തിന് അരിപ്പൊടിയെടുത്ത ഞാന് ഞെട്ടിപ്പോയി, കവറിനു പുറത്ത് വളരെ ശക്തവും വ്യക്തവുമായി എഴുതി ഒട്ടിച്ചിരിക്കുന്നു മൈദ, 1 കെ ജി.\nഎന്റെ മുഖത്തെ ഞെട്ടലില് നിന്ന് എന്തോ പന്തികേട് തോന്നിയ ഭാര്യ കവറില് എഴുതിയിരിക്കുന്നത് വായിച്ചിട്ട് ക്രോണിക് ബാച്ചിലര് എന്ന സിനിമയില് ഹരിശ്രീ അശോകന് പുട്ട് ഉണ്ടാക്കാനായി പുട്ടുകണയില് ചില്ലിടാതെ പുട്ടുപൊടി വാരിയിട്ട് തീര്‍ന്നപ്പോള് കാലിയായ പുട്ടുകണ കണ്ടിട്ട് മുകേഷിനോട് "ശ്രീക്കുട്ടാ നിനക്ക് പുട്ട് തന്നെ വേണമെന്നുണ്ടോ? ഉപ്പുമാവായാലും പോരേ" എന്ന് ചോദിച്ച പോലെ കുട്ടേട്ടാ ഇടിയപ്പം തന്നെ വേണമെന്നുണ്ടോ? ചപ്പാത്തിയായാലും പോരേ എന്ന് ചോദിച്ചു പോയി.\nഅങ്ങനെ ഇടിയപ്പത്തിന് കുഴച്ച മാവ് കൊണ്ട് എങ്ങിനെ ചപ്പാത്തി ഉണ്ടാക്കാമെന്നും, ചപ്പാത്തിക്ക് കടലക്കറി എങ്ങിനെ കോമ്പിനേഷന് ആകുമെന്നും ഞങ്ങള് കണ്ടുപിടിച്ചു.\nposted by കുട്ടേട്ടന് : kuttettan @ 12:48 AM9comments\nകേരളത്തിലെ ഒരു പ്രമുഖ ആതുരാലയത്തില് ആണ് ഞാന് ജോലി ചെയ്തിരുന്നത്. ഈ സംഭവം നടക്കുന്നത് ഏകദേശം രണ്ടു വര്‍ഷങ്ങള്‍ക്കു മുന്‍പാണ്.\nആയിടക്കാണ് അവിടെ ടെലിഫോണ് സംവിധാനം വിപുലീകരിച്ചതും കോള് വെയിറ്റിംഗ് സംവിധാനം നിലവില് വന്നതും. അവിടേക്കു വരുന്ന കോളുകള് അറ്റന്റ് ചെയ്യാന് ഒരു ഒാപ്പറേറ്ററും ഉണ്ടായിരുന്നു. ആ ഒാപ്പറേറ്ററാണ് സൂസി.\nഒരുദിവസം അവിടത്തെ ഡ്രൈവറായ ജോയി പുറത്തുനിന്ന് അവിടേക്ക് എന്തോ അത്യാവശ്യ കാര്യം പറയാന് ഫോണ് ചെയ്യുകയായിരുന്നു. എല്ലാ ഫോണ് ലൈനുകളും ഉപയോഗത്തിലായിരുന്നതിനാല് "യു ആര് ഇന് ക്യു പ്ലീസ് വെയിറ്റ്, താങ്കള് ക്യൂവിലാണ് ദയവായി കാത്തുനില്‍ക്കുക" എന്ന സ്ന്ദേശമാണ് ജോയിക്ക് കിട്ടിയത്. ആ സന്ദേശം ഓപ്പറേറ്റര് പറയുന്നതാണെന്ന് കരുതിയ ജോയിയുടെ മറുപടി ഇങ്ങനെയായിറുന്നു "എടി സൂസീ ഇതു ഞാനാടീ ജോയി ഫോണെടുക്കെടീ"\nposted by കുട്ടേട്ടന് : kuttettan @ 2:54 AM3comments


Fri Oct 23 2020 02:35:06 GMT+0530 (India Standard Time)\nകനത്ത മഴയും വെള്ളപ്പൊക്കവും മൂലം 50 പേര്‍ക്ക് ജീവന് നഷ്ടപ്പെട്ടതായി സംസ്ഥാന സര്‍ക്കാര് അറിയിച്ചു.\nRSN18 Oct 2020 4:14 AM GMT\nഹൈദരാബാദ്: കഴിഞ്ഞ കുറച്ച് ദിവസമായി തുടര്‍ച്ചയായി പെയ്യുന്ന കനത്തമഴയില് ഹൈദരാബാദും ഗ്രാമീണ മേഖലയും വെള്ളത്തിനടിയിലായി. വരും ദിവസങ്ങളിലും ശക്തമായ മഴ തുടരുമെന്ന് കാലാവസ്ഥ വകുപ്പ് മുന്നറിയിപ്പ് നല്‍കി. ഉദ്യോഗസ്ഥരോട് ജാഗ്രത പാലിക്കാന് മുഖ്യമന്ത്രി കെ ചന്ദ്രശേഖര് റാവു ആവശ്യപ്പെട്ടു. കനത്തമഴയില് ഹൈദരാബാദ് നഗരത്തിലെ താഴ്ന്ന പ്രദേശങ്ങള് വെളളത്തിന്റെ അടിയിലാണ്. ഹൈദരാബാദിനോട് ചേര്‍ന്നുളള ഗ്രാമങ്ങളും വെളളപ്പൊക്ക ഭീഷണി നേരിടുകയാണ്. ചെറിയ അരുവികളും തോടുകളും കരകവിഞ്ഞ് ഒഴുകുകയാണ്. കനത്ത മഴയും വെള്ളപ്പൊക്കവും മൂലം 50 പേര്‍ക്ക് ജീവന് നഷ്ടപ്പെട്ടതായി സംസ്ഥാന സര്‍ക്കാര് അറിയിച്ചു.


ഫിഫ ലോകകപ്പ്; കലൂർ സ്റ്റേഡിയത്തിലെ കടയുടമകൾക്ക് നഷ്ടത്തിന്റെ 75 ശതമാനം നൽകണം-fifa u17 world cup kaloor jawaharlal nehru stadium vendors should be paid compensation\nമതിയായ സമയം ലഭിച്ചിട്ടും കടയുടമകൾക്ക് നോട്ടീസ് നൽകാൻ വൈകിയതെന്തെന്ന് കോടതി\nകൊച്ചി: ഫിഫ അണ്ടർ 17 ലോകകപ്പുമായി ബന്ധപ്പെട്ട് കലൂർ ജവഹർലാൽ നെഹ്റു സ്റ്റേഡിയത്തിലെ കടയുടമകൾക്ക് അനുകൂലമായി കേരള ഹൈക്കോടതി വിധി. മത്സരകാലത്ത് സ്റ്റേഡിയത്തിൽ നിന്ന് ഒഴിപ്പിക്കുന്ന കടകളുടെ ഉടമകൾക്ക് അർഹമായ നഷ്ടപരിഹാരം നൽകണമെന്നാണ് ഹൈക്കോടതി വിധി.\nനേരത്തേ അമ്പത് ലക്ഷം രൂപ കെട്ടിവയ്ക്കാനാണ് കോടതി നിർദ്ദേശിച്ചിരുന്നത്. എന്നാൽ പിന്നീട് കടയുടമകളുടെ വാദം കേട്ട കോടതി നഷ്ടപരിഹാരത്തിൽ നിലപാട് ഉറപ്പിക്കുകയായിരുന്നു. കടയുടമകളുടെ നഷ്ടം വിലയിരുത്തുന്നതിനായി പ്രത്യേക സമിതിയെ ചുമതലപ്പെടുത്താനും ഇവരുടെ റിപ്പോർട്ട് പരിഗണിച്ച് നഷ്ടത്തിന്റെ നാലിലൊന്ന് എല്ലാവർക്കും നൽകണമെന്നുമാണ് കോടതി ഇപ്പോൾ ആവശ്യപ്പെട്ടിരിക്കുന്നത്.\nകടകൾ ഈ മാസം 25 ന് മുൻപ് ഒഴിഞ്ഞ് താക്കോൽ ജിസിഡിഎയ്ക്ക് കൈമാറണമെന്നും ഹൈക്കോടതി വിധിച്ചു. 25 ലക്ഷം രൂപയാണ് ആദ്യഗഡുവായി കെട്ടിവയ്ക്കേണ്ടത്. കടമുറികൾ ലീസിനെടുത്തവർ നൽകുന്ന നഷ്ടക്കണക്കിന്റെ 75 ശതമാനം കലക്ടർ അധ്യക്ഷനായ ഫിഫ അണ്ടർ 17 മത്സരത്തിന്റെ നടത്തിപ്പ് ചുമതലയുള്ള സമിതി നൽകണം.\nനേരത്തേ അമ്പത് ലക്ഷം രൂപ കെട്ടിവയ്ക്കുന്നത് കോടതി പരിഗണിച്ചിരുന്നു. കേസിൽ വിശദമായ വാദം കേട്ട ശേഷം കടയുടമകൾക്ക് അർഹമായ നഷ്ടപരിഹാരം നൽകണമെന്നാണ് പിന്നീട് കോടതി വിധിച്ചിരിക്കുന്നത്.\n100 ലധികം സ്ഥാപനങ്ങളാണ് കലൂർ സ്റ്റേഡിയത്തിലെ കോംപ്ലക്സിൽ പ്രവർത്തിക്കുന്നത്. ഇതിൽ 46 പേരാണ് കടകൾ അടച്ചുപൂട്ടണമെന്ന ഉത്തരവിനെതിരെ കോടതിയെ സമീപിച്ചത്. സെപ്റ്റംബർ 15 മുതൽ ഒക്ടോബർ 23 വരെ കടകൾ അടക്കാനാണ് നേരത്തേ ജിസിഡിഎ ആവശ്യപ്പെട്ടത്.


വയനാട് ജില്ലയില് 50 പേര്‍ക്ക് കൂടി കൊവിഡ്; 104 പേര്‍ക്ക് രോഗമുക്തി\nFri Jan 28 2022 11:41:42 GMT+0530 (India Standard Time)\nBY SRF9 Nov 2020 2:34 PM GMT\nSRF9 Nov 2020 2:34 PM GMT\nകല്‍പറ്റ: വയനാട് ജില്ലയില് ഇന്ന് 50 പേര്‍ക്ക് കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫിസര് ഡോ. ആര് രേണുക അറിയിച്ചു. 104 പേര് രോഗമുക്തി നേടി. രണ്ട് ആരോഗ്യ പ്രവര്‍ത്തകര് ഉള്‍പ്പെടെ എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ.\nഇതോടെ ജില്ലയില് കൊവിഡ് സ്ഥിരീകരിച്ചവരുടെ ആകെ എണ്ണം 8025 ആയി. 7044 പേര് ഇതുവരെ രോഗമുക്തരായി. ചികിത്സയിലിരിക്കെ 55 മരണം. നിലവില് 926 പേരാണ് ചികിത്സയിലുള്ളത്. ഇവരില് 438 പേര് വീടുകളിലാണ് ഐസൊലേഷനില് കഴിയുന്നത്.\nപടിഞ്ഞാറത്തറ സ്വദേശികളായ 16 പേര്, മാനന്തവാടി 8 പേര്, മൂപ്പൈനാട്7പേര്, മീനങ്ങാടി6പേര്, മേപ്പാടി5പേര്, കല്‍പ്പറ്റ3പേര്, നൂല്‍പ്പുഴ, പനമരം, പൊഴുതന, പുല്‍പ്പള്ളി, തൊണ്ടര്‍നാട് സ്വദേശികളായ ഓരോരുത്തരുമാണ് സമ്പര്‍ക്കത്തിലൂടെ രോഗബാധിതരായത്.\nവെള്ളമുണ്ട, മുട്ടില് സ്വദേശികളായ 11 പേര് വീതം, ബത്തേരി, വൈത്തിരി 8 പേര് വീതം, മേപ്പാടി7പേര്, പൂതാടി, തവിഞ്ഞാല്6പേര് വീതം, മീനങ്ങാടി4പേര്, കണിയാമ്പറ്റ, പനമരം3പേര് വീതം, നൂല്‍പ്പുഴ, നെന്മേനി, അമ്പലവയല്, മാനന്തവാടി, കല്‍പ്പറ്റ, പുല്‍പ്പള്ളി2പേര് വീതം, മൂപ്പൈനാട്, പടിഞ്ഞാറത്തറ, തൊണ്ടര്‍നാട്, പൊഴുതന സ്വദേശികളായ ഓരോരുത്തരും കണിയാമ്പറ്റ സി.എഫ്.എല്.ടി.സിയില് ചികിത്സയി ലായിരുന്ന7പേരും വീടുകളില് ചികിത്സയിലായിരുന്ന 14 പേരുമാണ് രോഗം ഭേദമായി ഡിസ്ചാര്‍ജ് ആയത്.\n666 പേര് പുതുതായി നിരീക്ഷണത്തില്\nകൊവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 666 പേരാണ്. 466 പേര് നിരീക്ഷണക്കാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 9934 പേര്. ഇന്ന് വന്ന 33 പേര് ഉള്‍പ്പെടെ 589 പേര് ആശുപത്രിയില് നിരീക്ഷണത്തിലാണ്. ജില്ലയില് നിന്ന് ഇന്ന് 285 പേരുടെ സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 142921 സാമ്പിളുകളില് 142302 പേരുടെ ഫലം ലഭിച്ചു. ഇതില് 134277 നെഗറ്റീവും 8025 പോസിറ്റീവുമാണ്


|13 May 2019 2:55 AM GMT\nഅടുത്തിടെ 62ാം പിറന്നാള് ആഘോഷിച്ച ലോകം മുഴുവന് ഉറ്റുനോക്കുന്ന ഇന്ത്യന് ബിസിനസ് പ്രമുഖനായ മുകേഷ് അംബാനി ജനിച്ചത് ഇന്ത്യയിലല്ല; യെമനിലെ ഏയ്ഡനിലാണ്.\nപെട്രോകെമിക്കല്, റിഫൈനിംഗ് എണ്ണ പ്രകൃതി വാതക മേഖലകളില് പ്രവര്‍ത്തിച്ചിരുന്ന കുടുംബ ബിസിനസിനെ ടെലികോം, റീറ്റെയ്ല് മേഖലകളിലേക്ക് വ്യാപിപ്പിച്ചത് മുകേഷ് അംബാനിയാണ്.\n2009 മുതല് ഒരേ വേതനമാണ് മുകേഷ് എടുക്കുന്നത്. 15 കോടി രൂപ. കമ്പനി ഓരോ വര്‍ഷവും പുതിയ ഉയരങ്ങള് കീഴടക്കുമ്പോഴും ശമ്പളം വര്‍ധിപ്പിക്കുന്നില്ല ഇദ്ദേഹം.\n54 ബില്യണ് ഡോളര് നെറ്റ് വര്‍ത്തുള്ള മുകേഷ് അംബാനി ഒരു എംബിഎ ബിരുദധാരിയല്ല. പിതാവിനെ സഹായിക്കാനായി സ്റ്റാന്‍ഫോര്‍ഡ് സര്‍വകലാശാലയിലെ എംബിഎ പഠനം ഉപേക്ഷിച്ച് ഇന്ത്യയിലേക്ക് തിരിച്ചെത്തുകയായിരുന്നു.\nടൈം മാഗസിന് അടുത്തിടെ പ്രസിദ്ധീകരിച്ച ലോകത്തെ സ്വാധീനിക്കുന്ന 100 പേരുടെ പട്ടികയില് ഇടം നേടിയ മുകേഷ് അംബാനി ഹുറൂണ് റിച്ച് ലിസ്റ്റ് 2019ലെ ടോപ് 10ല് ഇടം നേടിയ ആദ്യ ഇന്ത്യക്കാരനും ഏക ഏഷ്യന് വംശജനുമാണ്.\nസ്‌കൂള് പഠനകാലത്ത് ഹോക്കി പ്രേമിയായിരുന്നു മുകേഷ്. ഇന്ന് ഐപിഎല്ലിലെ മുംബൈ ഇന്ത്യന്‍സിന്റെ ഉടമകളാണ് മുകേഷും ഭാര്യ നിതയും.\nറിലയന്‍സിന്റെ ജാംനഗര് പെട്രോകെമിക്കല് കോംപ്ലക്‌സിനെ മുകേഷും ഭാര്യ നിതയും അങ്ങേയറ്റം ശ്രദ്ധയോടെയാണ് പരിപാലിക്കുന്നത്. ഒരു ഇന്ത്യന് കോര്‍പ്പറേറ്റ് സ്ഥാപിച്ചിരിക്കുന്ന ഏറ്റവും വലിയ വ്യാവസായിക പദ്ധതിയാണിത്. നിലവില് പ്രതിദിനം 1.24 ദശലക്ഷം ബാരല് എണ്ണ സംസ്‌കരിക്കാന് ശേഷിയുള്ള ഈ പ്ലാന്റ് ലോകത്തിലെ തന്നെ ഇത്രയും കപ്പാസിറ്റിയുള്ള ഏക ലൊക്കേഷനാണ്.\nഅടുത്തടുത്ത രണ്ട് പാദത്തില് 10,000 കോടിക്കു മുകളില് അറ്റലാഭമുണ്ടാക്കുന്ന ആദ്യ കമ്പനിയായി മാറിയിരിക്കുകയാണ് റിലയന്‍സ് ഇന്‍ഡസ്ട്രീസ്. ഗ്രൂപ്പിന്റെ റിഫൈനിംഗ്, പെട്രോകെമിക്കല് ഡിവിഷനില് സൗദി ആരാംകോയും ടെലികോം ഡിവിഷനില് സോഫ്റ്റ്ബാങ്കും നിക്ഷേപം നടത്താന് തയ്യാറെടുക്കുകയാണ്.\nഇന്ത്യയിലെ ഏറ്റവും മൂല്യമുള്ള കമ്പനിയാണ് റിലയന്‍സ് ഇന്‍ഡസ്ട്രീസ്. അടുത്തിടെ ഒരു ദിവസം ഓഹരി വ്യാപാരത്തിനിടെ കമ്പനിയുടെ മാര്‍ക്കറ്റ് ക്യാപിറ്റലൈസേഷന് 8.84 ലക്ഷം കോടി വരെയെത്തിയിരുന്നു. ഒന്‍പത് ലക്ഷം കോടി എന്ന മാര്‍ക്കറ്റ് ക്യാപിറ്റലൈസേഷന് കൈയെത്തും ദൂരെ.\nമുകേഷിന്റെ വസതി, ആന്റില, ലോകത്തിലെ ഏറ്റവും മൂല്യമുള്ള ഭവനസമുച്ചയ\nമാണ്.. ഒരു ബില്യണ് ഡോളറാണ് ഇതിന്റെ ഏകദേശ മൂല്യം. 600 ജീവനക്കാരാണ് ഈ ബംഗ്ലാവിലുള്ളത്. 27 നിലകളിലെ വിസ്മയ ഭവനം.\nഒരിക്കല് ലോകത്തെ അതി സമ്പന്നനായിട്ടുണ്ട് മുകേഷ് അംബാനി. 2007 ഒക്ടോബറില്. ഗ്രൂപ്പ് കമ്പനികളായ റിലയന്‍സ് ഇന്‍ഡസ്ട്രീസ്, റിലയന്‍സ് പെട്രോളിയം, റിലയന്‍സ് ഇന്‍ഡസ്ട്രിയല് ഇന്‍ഫ്രാസ്ട്രക്ചര് തുടങ്ങിയ കമ്പനികളുടെ ഓഹരി വിലകള് കുതിച്ചുയര്‍ന്നതിനെ തുടര്‍ന്ന് നെറ്റ് വര്‍ത്ത് 63.2 ബില്യണ് ഡോളറായതോടെയായിരുന്നു ഇത്.\nവാഹനങ്ങളോട് അതിയായ താല്‍പ്പര്യമാണ് മുകേഷിന്. 168ലേറെ കാറുകള് സ്വന്തമായുണ്ട്. മെ ബാക്ക്, മെഴ്‌സിഡസ്, ആസ്റ്റണ് മാര്‍ട്ടിന്, റോള്‍സ് റോയ്‌സ്, ബെന്റ്‌ലി, ബി എം ഡബ്ഌുവിന്റെ സമ്പൂര്‍ണ ബുള്ളറ്റ് പ്രൂഫ് കാര് തുടങ്ങി അത്യാധുനിക, അത്യാഡംബര കാറുകളുടെ നീണ്ട നിര തന്നെ സ്വന്തം.\nഒരു തരത്തിലുള്ള ലഹരി വസ്തുക്കളും തൊട്ടുനോക്കാത്ത പൂര്‍ണ സസ്യാഹാരിയാണ് മുകേഷ് അംബാനി. മതാനുഷ്ഠാനങ്ങളില് അടിയുറച്ച് വിശ്വസിക്കുന്ന മുകേഷ്, പ്രാര്‍ത്ഥന നടത്താതെ വീട്ടില് നിന്ന് ഇറങ്ങില്ല.\nഇന്ത്യയില് Z കാറ്റഗറി സുരക്ഷയുള്ള ഏക ബിസിനസുകാരനാണ് മുകേഷ്. ഭാര്യ നിതയ്ക്ക് Y കാറ്റഗറി സുരക്ഷയും.\nഉച്ചയോടെ ഓഫീസിലെത്തുന്നതാണ് മുകേഷിന്റെ രീതി. അര്‍ദ്ധരാത്രി വരെ ഓഫീസില് തുടരും. സിനിമയും പഴയ ഹിന്ദി ഗാനങ്ങളുമാണ് ഏറെ ഇഷ്ടം.\nമുകേഷ് അംബാനി സ്വന്തം ജന്മദിനം ആഘോഷിക്കാറില്ല. ഭാര്യയുടെ ജന്മദിനം പക്ഷേ വലിയൊരാഘോഷമാക്കും.


കഴിഞ്ഞ മൂന്ന് മാസത്തിനിടെ 26.36 ബില്യൺ അഫ്ഗാനികളുടെ വാണിജ്യ വസ്തുക്കൾ വിദേശത്തേക്ക് കയറ്റുമതി ചെയ്തതായി താലിബാൻ ഇടക്കാല സർക്കാർ അറിയിച്ചു. കഴിഞ്ഞ മൂന്ന് മാസത്തിനിടെ രാജ്യത്തിന്റെ കയറ്റുമതി ഇരട്ടിയായതായി നവംബർ 24 ബുധനാഴ്ച താലിബാൻ ഡെപ്യൂട്ടി വക്താവ് ട്വീറ്റ് ചെയ്തു. മുൻ സർക്കാരിന്റെ കാലത്ത് മെയ്, ജൂൺ, ജൂലൈ മാസങ്ങളിൽ രാജ്യത്തിന്റെ കയറ്റുമതി സ്ഥിതിവിവരക്കണക്കുകൾ 11.58 ബില്യൺ അഫ്ഗാനികളായിരുന്നു, അദ്ദേഹം കൂട്ടിച്ചേർത്തു. അദ്ദേഹത്തിന്റെ അഭിപ്രായത്തിൽ, മുൻ സർക്കാരിനെ അപേക്ഷിച്ച് മൂന്ന് മാസത്തിനുള്ളിൽ രാജ്യത്തെ വാണിജ്യ ചരക്ക് കയറ്റുമതിയുടെ സ്ഥിതിവിവരക്കണക്ക് 132 ശതമാനം വർദ്ധനവ് കാണിക്കുന്നു. എന്നാൽ, കയറ്റുമതി ചെയ്ത ചരക്കുകളെക്കുറിച്ചും അവ ഏതൊക്കെ രാജ്യങ്ങളിലേക്കാണ് കയറ്റുമതി ചെയ്തതെന്നതിനെക്കുറിച്ചും ഒന്നും പറഞ്ഞില്ല. അതേസമയം, ഉണക്കമുന്തിരി ഉൾപ്പെടെ 700 ടൺ ഡ്രൈ ഫ്രൂട്ട്‌സ് യൂറോപ്യൻ, ഏഷ്യൻ രാജ്യങ്ങളിലേക്ക് കയറ്റുമതി ചെയ്തതായി താലിബാന്റെ ഇടക്കാല സർക്കാർ ഇന്നലെ പ്രഖ്യാപിച്ചിരുന്നു.\nകാബൂൾ: നാളെ നവംബർ 25 വ്യാഴാഴ്ച മുതൽ മറ്റ് പത്ത് പ്രവിശ്യകളിൽ പാസ്‌പോർട്ട് വിതരണ നടപടികൾ ആരംഭിക്കുമെന്ന് താലിബാൻ ആഭ്യന്തര മന്ത്രാലയം അറിയിച്ചു. ബദക്ഷൻ, പർവാൻ, കപിസ, ലോഗർ, മൈദാൻ വാർദക് ഗസ്‌നി, ദൈകുണ്ടി, ഫര്യബ്, ഘോർ, നൂറിസ്ഥാൻ പ്രവിശ്യകളിലാണ് പാസ്‌പോർട്ട് വിതരണ പ്രക്രിയ പുനരാരംഭിക്കുന്നത്. അതിനിടെ, ജനറൽ ഡയറക്ടറേറ്റ് ഓഫ് പാസ്‌പോർട്ട് കാബൂളിൽ പ്രക്രിയ താത്ക്കാലികമായി നിർത്തിവെച്ചതായും, പുതിയ ബയോമെട്രിക് മെഷീനുകൾ വാങ്ങുന്നതുവരെ അപേക്ഷകർ ക്ഷമയോടെ കാത്തിരിക്കണമെന്നും അറിയിച്ചു. പ്രശ്നം എപ്പോൾ പരിഹരിക്കപ്പെടുമെന്ന് പറഞ്ഞിട്ടില്ല. അതേസമയം, ആയിരക്കണക്കിന് പാസ്‌പോർട്ട് അപേക്ഷകർ അവരുടെ പ്രവിശ്യകളിൽ എത്രയും വേഗം നടപടികൾ ആരംഭിക്കുന്നതിനായി കാത്തിരിക്കുകയാണ്.\nകൊച്ചി: ഗാർഹിക പീഡനത്തിനിരയായ മോഫിയ പർവീൺ (21) ചൊവ്വാഴ്ച ആത്മഹത്യ ചെയ്ത സംഭവത്തിന് തൊട്ടുപിന്നാലെ, പരാതിയുമായി പോലീസിനെ സമീപിച്ച മോഫിയയെ പരിഹസിക്കുകയും അപമാനിക്കുകയും ചെയ്ത ആലുവ ഈസ്റ്റ് സിഐ സി എല് സുധീറിനെ ചുമതലയില് നിന്ന് ഒഴിവാക്കി. എൽഎൽബി വിദ്യാർത്ഥിനിയായ മോഫിയ തന്റെ ഭർത്താവിനും അമ്മായിയമ്മയ്ക്കും എതിരായ പരാതിയിൽ നടപടിയെടുക്കാത്തതിനെ തുടർന്നാണ് കടുത്ത നടപടിയിലേക്ക് നീങ്ങിയത്. തിങ്കളാഴ്ച സ്റ്റേഷനിൽ നടന്ന അനുരഞ്ജന ചർച്ചയിൽ ആലുവ ഈസ്റ്റ് പോലീസ് സർക്കിൾ ഇൻസ്‌പെക്ടർ സി എൽ സുധീർ മോഫിയയെ അപമാനിച്ചുവെന്നതാണ് ഇയാള്‍ക്കെതിരെയുള്ള കുറ്റം. ചൊവ്വാഴ്ച രാത്രിയാണ് മോഫിയ ആത്മഹത്യാ കുറിപ്പ് എഴുതി വെച്ച് വീട്ടിൽ തൂങ്ങി മരിച്ചത്. മോഫിയയുടെ മരണത്തെ തുടർന്ന് ഭർത്താവ് മുഹമ്മദ് സുഹൈൽ, പിതാവ് യൂസഫ്, മാതാവ് റുഖിയ എന്നിവരെ പോലീസ് അറസ്റ്റ് ചെയ്തു. ബുധനാഴ്ച പുലർച്ചെ കോതമംഗലത്ത് നിന്നാണ് ഇവരെ പിടികൂടിയത്. എന്നാൽ, മോഫിയയെ അപമാനിക്കുകയും…\nകൊച്ചി: മോഡലുകളുടെ വാഹനാപകട മരണ കേസില് അവരുടെ കാറിനെ പിന്തുടര്‍ന്ന ഓഡി കാർ ഡ്രൈവർ സിജു എം തങ്കച്ചനെ ഇതുവരെ പ്രതിയാക്കിയിട്ടില്ലെന്ന് സംസ്ഥാന സർക്കാർ ചൊവ്വാഴ്ച ഹൈക്കോടതിയെ അറിയിച്ചു. സിജു എം തങ്കച്ചൻ സമർപ്പിച്ച മുൻകൂർ ജാമ്യാപേക്ഷ പരിഗണിച്ചപ്പോൾ, ഹർജിക്കാരനെ ഇതുവരെ പ്രതിയാക്കിയിട്ടില്ലെന്ന് സംസ്ഥാന സർക്കാർ അറിയിച്ചു. “കേസിൽ അന്വേഷണം നടക്കുന്നുണ്ട്, അയാൾക്കെതിരെ എന്തെങ്കിലും കുറ്റകരമായ തെളിവുകൾ കണ്ടെത്തിയാൽ, അവനെ പ്രതിയാക്കേണ്ടിവരും. അവനെ പ്രതിയാക്കുകയാണെങ്കിൽ, CrPC സെക്ഷൻ 41 (എ) പ്രകാരം അയാൾക്ക് നോട്ടീസ് നൽകും.” സർക്കാര് പറഞ്ഞു. കോടതി സബ്മിഷൻ രേഖപ്പെടുത്തുകയും ചോദ്യം ചെയ്യലിന് ഹരജിക്കാരന്റെ സാന്നിധ്യം അന്വേഷണ ഉദ്യോഗസ്ഥന് ആവശ്യപ്പെടുകയാണെങ്കിൽ, അയാൾക്കെതിരെ സിആർപിസി 41 എ പ്രകാരം നോട്ടീസ് നൽകണമെന്ന് ഉത്തരവിടുകയും ചെയ്തു. അപകടത്തിൽ മുൻ മിസ് കേരള ആൻസി കബീറും മിസ് കേരള 2019 ഫസ്റ്റ് റണ്ണറപ്പായ അഞ്ജന ഷാജനും സംഭവസ്ഥലത്ത് വെച്ച്…\nThe move will support the ‘Nafis’ program as well, which isaplatform for the Emirati Talent Competitiveness programto support the economy Dubai, UAE: Union Coop, the largest consumer cooperative in the UAE, announced 50 new job vacancies for Emiratis to be employed in its divisions, departments, branches and centers spread across the Emirate of Dubai, in celebration of the country’s golden jubilee. The announcement falls within the framework of attracting qualified Emirati talents – Experienced and Fresh Graduates, to support plans, strategies and Emiratization programs in the country. In detail,…\nകൊച്ചി: ആലുവയിലെ നിയമവിദ്യാർഥി മോഫിയ പ്രവീൺ ദിൽഷാദിന്റെ ആത്മഹത്യയിൽ ഉന്നതതല അന്വേഷണത്തിന് സംസ്ഥാന മനുഷ്യാവകാശ കമ്മിഷൻ ഉത്തരവിട്ടു. സംസ്ഥാന മനുഷ്യാവകാശ കമ്മീഷൻ ചെയർമാൻ ജസ്റ്റിസ് ആന്റണി ഡൊമിനിക് ആണ് ഉത്തരവ് പുറപ്പെടുവിച്ചത്. 21 കാരിയായ മോഫിയ ചൊവ്വാഴ്ച ആലുവക്കടുത്ത് എടയപുരത്ത് വീട്ടിനുള്ളിലെ സീലിംഗ് ഫാനിൽ തൂങ്ങി ആത്മഹത്യ ചെയ്തിരുന്നു. സ്ത്രീധന പീഡന പരാതിയെ തുടർന്ന് ചൊവ്വാഴ്ച രാത്രി വീട്ടിൽ തൂങ്ങിമരിച്ചതിനെ തുടർന്ന് ആലുവ ഈസ്റ്റ് പോലീസ് സ്‌റ്റേഷനിലെ സർക്കിൾ ഇൻസ്‌പെക്ടർ സി എൽ സുധീർ പോലീസ് സ്‌റ്റേഷനിൽ നടത്തിയ അനുരഞ്ജന ചർച്ചയ്ക്കിടെ മൊഫിയയെ അസഭ്യം പറയുകയും പരിഹസിക്കുകയും ചെയ്‌തതായി റിപ്പോർട്ട്. മോഫിയയുടെ മരണത്തില് ഗുരുതര ആരോപണങ്ങളുമായി മോഫിയയുടെ പിതാവ് ദില്‍ഷാദ് കെ സലീമും രംഗത്തെത്തി. മോഫിയയുടെ ഭര്‍ത്താവിനും, പൊലീസിനുമെതിരെയാണ് ആരോപണങ്ങള് ഉന്നയിച്ചിരിക്കുന്നത്. ഭര്‍തൃഗൃഹത്തില് മോഫിയ ക്രൂര പീഡനങ്ങള്‍ക്ക് ഇരയായി. ഭര്‍ത്താവ് സുഹൈല് ലൈംഗിക വൈകൃതങ്ങള്‍ക്ക് അടിമയായിരുന്നു. ഭര്‍ത്താവിന്റെ…\nതിരുവനന്തപുരം: താനറിയാതെ ദത്തെടുക്കാൻ വിട്ടുകൊടുത്ത നവജാതശിശുവിന്റെ സംരക്ഷണത്തിനായുള്ള നീണ്ട പോരാട്ടത്തിനൊടുവിൽ ബുധനാഴ്ച സംസ്ഥാന തലസ്ഥാനത്തെ കുടുംബ കോടതി ഉത്തരവിട്ടപ്പോൾ അനുപമ എസ് ചന്ദ്രൻ തന്റെ കുഞ്ഞുമായി വീണ്ടും ഒന്നിച്ചു. അനുപമയും പങ്കാളി ബി അജിത് കുമാറും ചേർന്ന് വഞ്ചിയൂരിലെ ജഡ്ജിയുടെ ചേംബറിൽ കുട്ടിയെ സ്വീകരിച്ചു. ഉച്ചയ്ക്ക് 2.30ന് ആരംഭിച്ച കോടതി നടപടികൾ ഒന്നര മണിക്കൂറോളം നീണ്ടു. പാളയം കേരള സർവകലാശാല സെനറ്റ് ഹൗസ് കാമ്പസിനു സമീപത്തെ നിർമല ശിശുഭവന്റെ സംരക്ഷണയിൽ കഴിഞ്ഞിരുന്ന കുട്ടിയെയാണ് കോടതിയിലെത്തിച്ചത്. അനുപമയും അജിത്തും കുട്ടിയുടെ മാതാപിതാക്കളാണെന്ന് സ്ഥിരീകരിച്ച ഡിഎൻഎ പരിശോധനാഫലം ഉൾപ്പെടെ ചൈൽഡ് വെൽഫെയർ കമ്മിറ്റി (സിഡബ്ല്യുസി) സമർപ്പിച്ച രേഖകൾ കോടതി പരിശോധിച്ചു. കുട്ടിയുടെ ആരോഗ്യനില ഡോക്ടർ പരിശോധിച്ച ശേഷമാണ് ഉത്തരവ്. തന്റെ കുഞ്ഞിനെ നേരത്തെ കസ്റ്റഡിയിൽ വേണമെന്ന് അനുപമ നൽകിയ മുൻകൂർ ഹർജിയെ തുടർന്നാണ് നവംബർ 29ന് മാറ്റിവെച്ച കേസിന്റെ വാദം…\nCOPENHAGEN — Hours after being tapped as Sweden’s prime minister, Magdalena Andersson resigned Wednesday after sufferingabudget defeat in parliament and coalition partner the Greens left the two-party minority government. ”For me, it is about respect, but I also do not want to leadagovernment where there may be grounds to question its legitimacy,” Andersson toldanews conference. Andersson has informed parliamentary Speaker Anderas Norlen that she is still interested in leadingaSocial Democratic one-party government. She said that “a coalition government should resign if a…\nതിരുവനന്തപുരം: മുസ്ലിം സ്ത്രീകള് ഷോപ്പിംഗ് മാളുകള് സന്ദര്‍ശിക്കുന്നത് ഇസ്ലാമിന് വിരുദ്ധമാണെന്ന വിവാദ പ്രസ്താവനയുമായി ഹുസൈന് സലഫി. അതിന്റെ കാരണം, മാളുകള് അല്ലാഹുവിന് ഇഷ്ടമില്ലാത്ത സ്ഥലങ്ങളാണെന്നും, മാളുകളിൽ വരുന്നവര് ചെകുത്താന്റെ സന്തതികളാണെന്നുമാണ് സലഫിയുടെ അഭിപ്രായം. അതുകൊണ്ട് മുസ്ലീം സമുദായത്തിലുള്ളവർ, പ്രത്യേകിച്ച് സ്ത്രീകള്, മാളുകൾ ബഹിഷ്‌കരിക്കണമെന്നും ഹുസ്സൈൻ സലഫി പറയുന്നു. മാളുകൾ അള്ളാഹുവിന് ഇഷ്ടമല്ല എന്നുള്ളതിന് കാരണമായി ചൂണ്ടി കാണിക്കുന്നത് ജനങ്ങൾ കൂടിക്കലരുന്ന സ്ഥലമാണ്. സ്ത്രീകളും, പുരുഷന്മാരും ഇടകലർന്നാണ് മാളുകൾ സന്ദർശിക്കുന്നത് എന്നുള്ളതാണ്. അള്ളാഹുവിന്റെ ഇഷ്ട സ്ഥലം പള്ളികളാണെന്നും അദ്ദേഹം പറയുന്നു. മാളുകൾ സന്ദർശിക്കുന്ന സ്ത്രീകൾ ബ്യൂട്ടിപാർലറിൽ പോകുന്നു. വിവിധ സംസ്‌കാരത്തിലും, വേഷത്തിലുമുള്ള ആളുകളാണ് മാളുകളിൽ എത്തുന്നത്. ഇവർ ചെകുത്താന്റെ സന്തതികളാണ്. മാളുകൾ സന്ദർശിക്കുന്ന ഇസ്ലാമുകൾ മുസ്ലീം സമുദായത്തിന്റെ പേര് കളങ്കപ്പെടുത്തുകയാണെന്നാണ് ഹുസ്സൈൻ സലഫി അഭിപ്രായപ്പെടുന്നത്. സ്ത്രീയും പുരുഷനും ഇടകലർന്ന് മാളുകൾ സന്ദർശിക്കുന്നു. ഇത് മുസ്ലീം സമുദായത്തെ ദുഷ്‌കീർത്തി കേൾപ്പിക്കും.…\nNov 24, 2021 Nov 24, 2021 പി.പി. ചെറിയാന്\nഡാളസ്: ഡാളസ് കേരള അസ്സോസിയേഷന് 2022 2024 വര്‍ഷത്തേക്കുള്ള ഭാരവാഹികളെ തിരഞ്ഞെടുക്കുന്നതിനുള്ള വാര്‍ഷിക പൊതുയോഗം ഡിസംബര് 18 ശനിയാഴ്ച 3.30 ന് കേരള അസ്സോസിയേഷന് ഓഫിസില് നടക്കുന്നതാണെന്ന് സെക്രട്ടറി പ്രദീപ് നാഗനൂലില് അറിയിച്ചു. ബോര്‍ഡ് ഓഫ് ഡയറക്ടേഴ്‌സ് എല്ലാ സ്ഥാനങ്ങളിലേക്കും, ബോര്‍ഡ് ഓഫ് ട്രസ്റ്റീസ് ഒരു സ്ഥാനത്തേക്കുമാണ് തിരഞ്ഞെടുപ്പ് നടക്കുക.നോമിനേഷന് സമര്‍പ്പിക്കേണ്ട അവസാന ദിവസം ഡിസംബര്4ശനിയാഴ്ച5മണി. പിന്‍വലിക്കുന്നതിനുള്ള സമയ പരിധി ഡിസംബര്7ചൊവ്വാഴ്ച5മണി. നാമനിര്‍ദേശ പത്രിക ഡാലസ് കേരള അസ്സോസിയേഷന് ഓഫിസില് നിന്നു ലഭിക്കും. ചീഫ് ഇലക്ഷന് ഓഫീസറുടെ പേരില് മെയ്ല്, ഇമെയ്ല്, ഇന്‍പേഴ്‌സണ് നാമനിര്‍ദേശ പത്രിക സമര്‍പ്പിക്കേണ്ടതാണ്.ചെറിയാന് ചൂരനാട്(ചീഫ് ഇലക്ഷന് കമ്മീഷനര്), പീറ്റര് നെറ്റോ (ഇലക്ഷന് കമ്മറ്റി മെമ്പര്), വി. എസ് ജോസഫ് (മെമ്പര്) എന്നിവരാണ് തിരഞ്ഞെടുപ്പിന്റെ ചുമതലകള് നിര്‍വഹിക്കുക. അപേക്ഷ അയയ്‌ക്കേണ്ട മേല്‍വിലാസം: 3621…


Alappuzha: aroor in complete lockdown all roads blocked | അരൂര് സമ്പൂര്‍ണ ലോക്ഡൗണില്... എല്ലാ റോഡുകളും അടച്ചു, ഇനി ദേശീയപാതയിലേക്ക് കടക്കാനാവില്ല!! - Malayalam Oneindia\n11 min ago രക്ഷാപ്രവര്‍ത്തനത്തിനിട പോലീസ് കൂടെ കൂട്ടിയ നായയെ തിരികെ നൽകി, കുവി ഇനി പളനിയമ്മയ്ക്ക് സ്വന്തം\n22 min ago നിയമസഭാ തിരഞ്ഞെടുപ്പ്: കേരള കോൺഗ്രസ് മത്സരിച്ച മണ്ഡലങ്ങളിൽ സിപിഐ സഹകരിച്ചില്ലെന്ന് വിമർശനം\n26 min ago ആ കഥയിലും എന്നെ പിടിച്ചിടുമോ; സൂര്യ കഥപറയാൻ എണീറ്റപ്പോൾ മണിക്കുട്ടന്റെ റിയാക്ഷൻ പൊളിച്ചു; അശ്വതിയുടെ റിവ്യൂ\nalappuzha ആലപ്പുഴ aroor coronavirus\nPublished: July 14 2020, 0:16 [IST]\nഅരൂര്: കോവിഡ് വ്യാപനം ശക്തമായതോടെ അരൂര് സമ്പൂര്‍ണ ലോക്ഡൗണിലേക്ക്. ചേര്‍ത്തല താലൂക്ക് കണ്ടെയിന്‍മെന്റ് സോണ് ആക്കിയതോടെയാണ് അരൂര് പൂര്‍ണമായും നിശ്ചലമായത്. ദേശീയപാതയിലേക്ക് കടക്കുന്ന എല്ലാ റോഡുകളും പോലീസ് അടച്ചിരിക്കുകയാണ്. മതിയായ രേഖയില്ലാത്ത ഒരാളെയും ഇനി കടത്തിവിടില്ല. ആവശ്യസാധനങ്ങള് വില്‍ക്കുന്ന കടകള് രാവിലെ എട്ട് മുതല് 11 വരെ തുറക്കാന് അനുമതി നല്‍കിയിട്ടുണ്ട്.\nഎരമല്ലൂര്, അരൂര്, കുമ്പളങ്ങി ഫെരി എന്നിവിടങ്ങളിലെ ബോട്ട് ചങ്ങാട സര്‍വീസുകളും ആറിടത്തെ കടത്തുവഞ്ചി സര്‍വീസുകളും നിലച്ചു. സ്വകാര്യ ബസ്സുകളും ഓട്ടോ ടാക്‌സികളും ഓട്ടം അവസാനിപ്പിച്ചു. എഴുപുന്ന പഞ്ചായത്തിലെ നീണ്ടകര പ്രദേശം ഒരാഴ്ച്ചയിലേറെയായി കണ്ടെയിന്‍മെന്റ് സോണാണ്. അതേസമയം ഇവിടെയുള്ള കോളനിയില് താമസിക്കുന്ന ഗര്‍ഭിണിക്ക് കോവിഡ് സ്ഥിരീകരിച്ചതോടെയാണ് കണ്ടെയിന്‍മെന്റ് സോണാക്കി മാറ്റിയത്. അതേസമയം ഇവരുമായി സമ്പര്‍ക്കം പുലര്‍ത്തിയ ഒരാള്‍ക്ക് കൂടി കോവിഡ് സ്ഥിരീകരിച്ചിട്ടുണ്ട്.\nഅതേസമയം ഏഴുപുന്നയിലെ സമുദ്രോല്‍പ്പന്ന കയറ്റുമതി കമ്പനിയിലെ 35 തൊഴിലാളികള്‍ക്കാണ് കോവിഡ് സ്ഥിരീകരിച്ചത്. അരൂരിലെ സമുദ്രോല്‍പ്പന്ന കയറ്റുമതി ശാലകളുടെയും ചെമ്മീന് ഷെഡുകളുടെയും പ്രവര്‍ത്തനം നിലച്ചത് തൊഴിലാളികളെ വന് ബുദ്ധിമുട്ടിലാക്കിയിരിക്കുകയാണ്. ആദ്യ ഘട്ടത്തില് രാഷ്ട്രീയ പാര്‍ട്ടിക്കാരും സംഘടനകളും ഇവരെ സഹായിച്ചിരുന്നു. എന്നാല് ഇപ്പോള് എല്ലാവരും ഇവരെ കൈവിട്ട അവസ്ഥയിലാണ്.\nതണ്ണീര്‍മുക്കിലും നിലവില് ആശങ്കയിലാണ്. മൂന്ന് പേര്‍ക്ക് ഇവിടെ കോവിഡ് സ്ഥിരീകരിച്ചതാണ് ആശങ്കയ്ക്ക് കാരണം. ഇവിടെ സമ്പര്‍ക്ക് പട്ടിക വളരെ കൂടുതലാണ്. അതുകൊണ്ട് രോഗികളില് ഇനിയും വര്‍ധനവുണ്ടാകാം. ആരോഗ്യ പ്രവര്‍ത്തകര് കടുത്ത ജാഗ്രതയിലാണ് ഈ മേഖലയില്. പല വീടുകളിലും അണുനശീകരണം നടത്തിയിട്ടുണ്ട്. ഇതിന് ജനപ്രതിനിധികളുടെ പിന്തുണയും ലഭിക്കുന്നുണ്ട്. തണ്ണീര്‍മുക്കില് ജനപ്രതിനിധികള് അടക്കം 94 പേരെ നിരീക്ഷണത്തിലാക്കിയിട്ടുണ്ട്.\nalappuzha: aroor in complete lockdown all roads blocked\nStory first published: Tuesday, July 14, 2020, 0:16 [IST]


അച്ഛന്റെ ചിത മറിച്ചിട്ട ശേഷം ഞാൻ സിനിമയിൽ അഭിനയിക്കാൻ പോയി. വീട്ടിലിരുന്നാൽ നീ കാശുകൊണ്ടുവന്നുതരുമോ എന്ന് നാദിർഷയോടു മണിച്ചേട്ടന്റെ മാസ്സ് ഡയലോഗ്...\nഅച്ഛന്റെ ചിത മറിച്ചിട്ട ശേഷം ഞാൻ സിനിമയിൽ അഭിനയിക്കാൻ പോയി. വീട്ടിലിരുന്നാൽ നീ കാശുകൊണ്ടുവന്നുതരുമോ എന്ന് നാദിർഷയോടു മണിച്ചേട്ടന്റെ മാസ്സ് ഡയലോഗ്…\nമലയാളികൾക്ക് കലാഭവൻ മണിയോളം പ്രിയങ്കരനായ മറ്റൊരു കലാകാരൻ ഉണ്ടാവുമെന്ന് തോന്നുന്നില്ല. ഒരിക്കൽ കൈരളി ടിവിയുടെ ഒരു അഭിമുഖത്തിൽ പങ്കെടുക്കവെ നാദിർഷ ചോദിച്ച ചില ചോദ്യങ്ങൾക്ക് മണി കൊടുത്ത മറുപടികളാണ് ഇപ്പോൾ സോഷ്യൽ മീഡിയയിൽ തരംഗമാകുന്നത്. തന്റെ അമ്മ മരിച്ചപ്പോഴും അച്ഛൻ മരിച്ചപ്പോഴുമെല്ലാം താൻ ഏറ്റെടുത്ത സ്റ്റേജ് ഷോയുമായി ബന്ധപ്പെട്ട സംഭവങ്ങളാണ് താരം പങ്കുവെച്ചത്. അച്ഛന് കുറേക്കാലം കിടന്നതിന് ശേഷമാണ് മരിച്ചത്. അതുകൊണ്ട് പുറമൊക്കെ കുറെ\nപൊട്ടിയിട്ടുണ്ടായിരുന്നു. ചിതയിലേക്ക് വെക്കുമ്പോള് വിറക് വെക്കുന്നതിന് മുമ്പായി അച്ഛന്റെ പുറം ഭാഗത്ത് കുറച്ച് പഞ്ഞി വെക്കണമെന്ന് ഞാന് പ്രത്യേകം പറഞ്ഞിരുന്നു. ഞങ്ങളെയൊക്കെ നന്നായി നോക്കിയതാണ് അച്ഛൻ. ചിതയിൽ വെക്കുമ്പോൾ വേദനയറിയാതെ പോകണെമന്ന ആഗ്രഹമുണ്ടായിരുന്നു. പക്ഷെ ചിതയുടെ ചൂടേറ്റതും ആ പഞ്ഞി ഉരുകി. ഇതോടെ ആ ഭാഗം തീ കത്താതെ വന്നു. അച്ഛന്റെ മുന് ഭാഗം മാത്രമാണ് ശരിക്കും കത്തിയത്. പുറം ഭാഗം കത്തിയില്ല. ബോഡിയൊന്ന് മറച്ചിടാന് ഒരാളുമില്ലാത്ത\nഒരവസ്ഥ. സ്വന്തം അച്ഛന്റെ ബോഡി ഞാന് തന്നെ മറച്ചിടേണ്ടി വന്ന സമയം. ഈ സമയത്താണ് ഒരു സിനിമയുടെ ഷൂട്ടിംഗിനായി തിരുവന്തപുരത്തേക്ക് എന്നെ വിളിക്കുന്നത്. ബോഡി മറിച്ചിട്ട ശേഷം ഞാന് തിരുവനന്തപുരത്തേക്ക് പോയി. ആവശ്യമില്ലാതെ സിനിമയിൽ കുറെ നായകവേഷങ്ങൾ ചെയ്തതിനെക്കുറിച്ചും ഈ അഭിമുഖത്തിൽ നാദിർഷ മണിയോട് ചോദിച്ചിരുന്നു. അതിന് മണി നൽകിയ\nമറുപടി ”ഞാനൊരു മോശം നടൻ ആണെന്ന് നാദിർഷക്ക് തോന്നുന്നുണ്ടോ? ഞാൻ അഭിനയിച്ച സിനിമകൾ ആദ്യം കണ്ടുനോക്കുക…വാല്‍ക്കണ്ണാടി, വാസന്തിയും ലക്ഷ്മിയും പിന്നെ ഞാനും. ആയിരത്തില് ഒരുവന്, മത്സരം, ബെന് ജോണ്‍സണ്, അങ്ങനെ എത്രയോ നല്ല സിനിമകള്. അതിലെല്ലാം നല്ല കഥകളുമുണ്ടായിരുന്നു. അപ്പോൾ പിന്നെ സിനിമ ചെയ്യാതെ വീട്ടിൽ കുത്തിയിരുന്നിട്ട് എന്താ കാര്യം? വെറുതെ വീട്ടിൽ ഇരുന്നാൽ നീ വീട്ടിൽ കൊണ്ടുവന്നു കാശ് തരുമോ?’\nA post shared by 🇸 🇮 🇸 🇮 🇷 🇦 🇲 🇴 🇱 _ 🇲 🇴 🇱 🇺 (@___sisira_mol___)\nഎഴുപതുകളിലും ഇരുപതിന്റെ നിറവോടെ മമ്മൂട്ടി… ഇത് മമ്മൂട്ടിയുടെ ക്ലാസ്സ്‌മേറ്റ്സ് ആണോ അതോ അധ്യാപകരോ. അവിശ്വസനീയം എന്ന് ആരാധകർ..


പൗരാവകാശത്തിന് മേലുള്ള കടന്ന് കയറ്റമാണിത്. പൊലീസിനെ എല്ലാം ഏല്‍പ്പിച്ച് താക്കോല് കൊടുത്തിരിക്കുകയാണ്. മാധ്യമങ്ങള്‍ക്ക് നിയന്ത്രണം ഏര്‍പ്പെടുത്തി. ഇതിനെല്ലാമെതിരെ സമാധാനപരമായി ജീവന്മരണ പോരാട്ടം നടത്തുമെന്നും അദ്ദേഹം പറഞ്ഞു\nPathanamthitta, First Published Nov 5, 2018, 10:29 AM IST\nസഞ്ചാര സ്വാതന്ത്ര്യമുള്ള പൊതു വഴിയിലൂടെ പോകരുതെന്ന് എന്ത് അടിസ്ഥാനത്തിലാണ് പറയുന്നതെന്നും അദ്ദേഹം ചോദിച്ചു. നേരത്തെ, സ്വകാര്യ വാഹനങ്ങൾ പമ്പയിലേക്ക് കടത്തി വിടാത്തതിനാൽ എരുമേലിയിൽ തീർത്ഥാടക‍ർ പ്രതിഷേധിച്ചിരുന്നു. കെഎസ്ആര്‍ടിസി ബസ് വിട്ടു നല്‍കണമെന്നായിരുന്നു തീര്‍ത്ഥാടകരുടെ ആവശ്യം.\nഇതിന് ശേഷം കെഎസ്ആര്‍ടിസി ബസ് സര്‍വീസ് ആരംഭിച്ചിട്ടുണ്ട്. ചിത്തിര ആട്ട ആഘോഷത്തിന് നട ഇന്ന് തുറക്കാനിരിക്കെ ശബരിമല തീര്‍ത്ഥാടകരെ നിലയ്ക്കലില് നിന്ന് പമ്പയിലേക്ക് കടത്തി വിടാന് തുടങ്ങിയിട്ടുണ്ട്. കാല് നടയായിട്ടാണ് തീര്‍ത്ഥാടകര് പമ്പയിലേക്ക് പോകുന്നത്.\nഉച്ചയ്ക്ക് ശേഷം മാത്രമേ തീര്‍ത്ഥാടകരെ പമ്പയിലേക്ക് കടത്തിവിടുകയുളളൂ എന്നായിരുന്നു പൊലീസ് ആദ്യം വ്യക്തമാക്കിയിരുന്നത്. തീർത്ഥാടകരെ വെവ്വേറെയായി പമ്പയിലേക്ക് പോകാൻ അനുവദിക്കില്ലെന്നും പൊലീസ് പറഞ്ഞിരുന്നു. ഒരുമിച്ച് ബസിൽ പമ്പയിലേക്ക് വിടാമെന്നാണ് പൊലീസ് അറിയിച്ചത്. എന്നാൽ, നടന്ന് പോകാൻ അനുവദിക്കണമെന്നായിരുന്നു തീർത്ഥാടകരുടെ ആവശ്യം.\nLast Updated Nov 5, 2018, 10:29 AM IST\nbjp president agaisnt ldf government\nസര്‍ക്കാരിനെതിരെ ബിജെപി അധ്യക്ഷന്